cyanic-selkie/wikianc huggingface dataset:
ᱡᱮᱵᱽᱨᱟ
ᱱᱩᱠᱩ ᱫᱚ ᱯᱮ ᱞᱮᱠᱟᱱ ᱠᱚ ᱢᱮᱟᱱᱜ ᱠᱚᱣᱟ : ᱥᱟᱫᱷᱟᱨᱚᱱ ᱡᱮᱵᱽᱨᱟ (plains zebra), ᱢᱟᱶᱱᱴᱮᱱ ᱡᱮᱵᱽᱨᱟ (mountain zebra) ᱟᱨ ᱜᱽᱨᱮᱵᱷᱤᱥ ᱡᱮᱵᱽᱨᱟ (Grévy's zebra) ᱾ ᱥᱟᱫᱷᱟᱨᱚᱱ ᱡᱮᱵᱽᱨᱟ ᱟᱨ ᱢᱟᱶᱱᱴᱮᱱᱡᱮᱵᱽᱨᱟ ᱫᱚ ᱦᱤᱯᱯᱚᱴᱟᱭᱜᱽᱨᱤᱥ (Hippotigris) ᱥᱚᱵᱽ-ᱡᱮᱱᱚᱥ (ᱩᱯᱡᱟᱹᱛ) ᱟᱨ ᱜᱽᱨᱮᱵᱷᱤᱥ ᱡᱮᱵᱽᱨᱟ ᱫᱚ ᱰᱳᱞᱤᱠᱚᱦᱤᱯᱯᱥ ᱥᱚᱵᱽᱡᱮᱱᱚᱥ ᱛᱷᱚᱠ ᱨᱤᱱ ᱡᱤᱭᱟᱹᱞᱤ ᱠᱟᱱᱟ ᱠᱚ ᱾ ᱜᱽᱨᱮᱵᱷᱤᱥ ᱡᱮᱵᱽᱨᱟ ᱟᱜ ᱫᱚ ᱜᱟᱫᱷᱟ (ass) ᱥᱟᱶ ᱜᱩᱱ ᱢᱮᱥᱟ ᱫᱷᱟᱨᱟᱜᱼᱟ, ᱢᱮᱱᱠᱷᱟᱱ ᱥᱟᱫᱷᱟᱨᱚᱱ ᱟᱨ ᱢᱟᱶᱱᱴᱮᱱ ᱡᱮᱵᱽᱨᱟ ᱫᱚ ᱥᱟᱫᱚᱢ ᱥᱟᱶ ᱠᱤᱱ ᱯᱚᱲᱛᱟᱜᱼᱟ ᱜᱩᱱ ᱨᱮ ᱾
ᱱᱩᱠᱩᱣᱟᱜ ᱦᱚᱲᱢᱚ ᱨᱮᱱᱟᱜ ᱜᱟᱨ ᱪᱤᱠᱷᱱᱟᱹ ᱡᱚᱛᱚ ᱡᱤᱭᱟᱹᱞᱤ ᱠᱚᱨᱮ ᱠᱷᱚᱱ ᱵᱷᱮᱜᱟᱨ ᱜᱮᱛᱮ ᱞᱟᱜᱮ ᱠᱚ ᱩᱯᱨᱩᱢᱚᱜᱼᱟ ᱾ ᱱᱩᱠᱩ ᱫᱚ ᱜᱟᱥ ᱛᱟᱥᱟᱫ, ᱵᱩᱨᱩ, ᱱᱟᱹᱭ ᱰᱷᱤᱯ, ᱵᱤᱨ ᱟᱨ ᱡᱟᱹᱱᱩᱢ ᱮᱢᱟᱱ ᱛᱟᱦᱮᱸᱱ ᱴᱷᱟᱶ ᱨᱮ ᱠᱚ ᱛᱟᱦᱮᱸᱱᱟ ᱾ ᱜᱽᱨᱮᱵᱷᱤᱥ ᱟᱨ ᱢᱟᱶᱴᱮᱱ ᱡᱮᱵᱽᱨᱟ ᱫᱚ ᱱᱮᱛᱟᱨ ᱠᱚ ᱟᱫ ᱪᱟᱵᱟᱭᱮᱱᱟ ᱾
ᱦᱚᱲᱢᱚ
ᱥᱟᱫᱷᱟᱨᱚᱱ ᱡᱮᱵᱽᱨᱟ ᱠᱚᱣᱟᱜ ᱩᱥᱩᱞ ᱫᱚ ᱑ᱹ᱒ ᱢᱤᱴᱚᱨ ᱠᱷᱚᱱ ᱑ᱹ᱓ ᱢᱤᱴᱚᱨ ᱜᱟᱱ, ᱡᱤᱞᱤᱧ ᱒ ᱢᱤᱴᱚᱨ ᱠᱷᱚᱱ ᱒ᱹ᱖ ᱢᱤᱴᱚᱨ ᱟᱨ ᱪᱟᱭᱞᱚᱢ ᱫᱚ ᱐ᱹ᱕ ᱢᱤᱴᱚᱨ ᱛᱟᱦᱮᱸᱱᱟ ᱾ ᱱᱩᱠᱩᱣᱟᱜ ᱦᱟᱢᱟᱞ ᱫᱚ ᱓᱕᱐ ᱠᱤᱞᱚᱜᱽᱨᱟᱢ ᱜᱟᱱ ᱟᱨ ᱮᱸᱜᱟ ᱡᱮᱵᱽᱨᱟ ᱠᱚᱣᱟᱜ ᱫᱚ ᱱᱟᱥᱮ ᱠᱚᱢ ᱫᱷᱟᱨᱟ ᱾ ᱢᱟᱶᱱᱴᱮᱱ ᱡᱮᱵᱽᱨᱟ ᱫᱚ ᱦᱟᱢᱟᱞ ᱨᱮ ᱡᱚᱛᱚ ᱠᱷᱚᱱ ᱠᱚᱢ ᱟᱨ ᱜᱽᱨᱮᱵᱷᱤ ᱡᱮᱵᱽᱨᱟ ᱟᱜ ᱦᱟᱢᱟᱞ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱡᱚᱢᱟᱜ
ᱡᱮᱵᱽᱨᱟ ᱫᱚ ᱜᱟᱥ ᱠᱚ ᱡᱚᱢᱟ ᱟᱨ ᱞᱟᱹᱠᱛᱤ ᱯᱟᱲᱟᱣᱜ ᱠᱷᱟᱱ ᱰᱟᱹᱨ ᱥᱟᱠᱟᱢ, ᱦᱩᱰᱤᱧ ᱦᱩᱰᱤᱧ ᱯᱩᱨ ᱵᱩᱫᱟᱹ ᱮᱢᱟᱱᱟᱜ ᱠᱚ ᱡᱚᱢᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱤᱭᱟᱹᱞᱤ
ᱟᱣᱨᱟᱝᱜᱟᱵᱟᱵᱽ ᱦᱚᱱᱚᱛ
ᱟᱣᱨᱟᱝᱜᱟᱵᱟᱫᱽ ᱦᱚᱱᱚᱛ ᱫᱚ ᱥᱟᱢᱟᱝ ᱥᱤᱧᱩᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱯᱮ-ᱜᱮ ᱤᱨᱟ.ᱞ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫ ᱴᱮᱱ ᱦᱚᱱᱚᱛ ᱠᱟᱱᱟ ᱟᱨ ᱟᱣᱨᱟᱝᱜᱟᱵᱟᱫᱽ ᱱᱟᱝᱜᱽᱨᱟᱦᱟ ᱱᱤᱭᱟ. ᱜᱮ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟ.ᱴᱤᱭᱟ. ᱴᱷᱟ.ᱭ ᱫᱚ ᱠᱟᱱᱟ᱾ ᱟᱣᱨᱟᱝᱜᱟᱵᱟᱫᱽ ᱦᱚᱱᱚᱛ ᱫᱚ ᱢᱟᱜᱟᱫᱷ ᱰᱤᱵᱤᱡᱚᱱ ᱨᱮᱭᱟᱜ ᱢᱤᱫ ᱴᱮᱱ ᱦᱟ.ᱴᱤᱧ ᱠᱟᱱᱟ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱓,᱓᱐᱕ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱒,᱕᱑᱑,᱒᱔᱓ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ᱾
ᱱᱟᱜᱟᱱ
ᱥᱤᱧᱚᱛ ᱯᱷᱩᱨᱜᱟ.ᱞ ᱟᱱᱫᱚᱲ ᱨᱮ ᱟᱣᱨᱟᱝᱜᱟᱵᱟᱫᱽ ᱦᱚᱱᱚᱛ ᱨᱮᱱ ᱦᱚᱲ ᱠᱚ ᱟ.ᱰᱤ ᱠᱮᱱᱮᱴᱟᱮᱡ ᱦᱤᱥ ᱠᱚ ᱛᱟᱦᱟᱛᱟᱣ ᱞᱮᱫᱟ, ᱱᱤᱭᱟ. ᱦᱚᱱᱚᱛ ᱫᱚ ᱟᱨᱦᱚ ᱜᱟ.ᱠᱷᱩᱲ ᱡᱟ.ᱡᱟ.ᱛᱨᱤᱭᱟ. ᱟᱨ ᱵᱤᱦᱟᱨ ᱦᱚᱱᱚᱛ ᱨᱮᱱ ᱯᱟ.ᱦᱤᱞ ᱰᱤᱯᱚᱴᱤ ᱢᱩᱠᱷᱭᱟ. ᱢᱚᱱᱛᱨᱤ ᱟᱱᱩᱨᱟᱜᱽ ᱱᱟᱨᱟᱭᱟᱱ ᱥᱤᱱᱦᱟ ᱟᱜ ᱡᱟᱱᱟᱢ ᱡᱟᱭᱜᱟ ᱠᱟᱱᱟ, ᱚᱠᱚᱭ ᱫᱚ  ᱪᱟᱢᱯᱟᱨᱟᱱ ᱥᱟᱛᱭᱟ ᱜᱨᱟᱦᱟ ᱨᱮ ᱦᱤᱥᱮ ᱦᱟᱛᱟᱣ ᱞᱮᱫ ᱟᱨ ᱱᱟᱦᱟᱜ ᱵᱤᱦᱟᱨ ᱯᱚᱱᱚᱛ ᱥᱤᱨᱡᱟ.ᱣ ᱨᱮ ᱦᱤᱥ ᱛᱟᱦᱮ ᱠᱟᱱ ᱛᱟᱭ᱾
ᱚᱛᱱᱚᱛ
ᱟᱣᱨᱽᱝᱜᱟᱵᱟᱫᱽ ᱦᱚᱱᱚᱛ ᱫᱚ ᱞᱮᱠᱷᱟ ᱜᱩᱴ ᱓,᱓᱘᱙ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ (᱑,᱓᱐᱙ ᱪᱟ.ᱣᱠᱟ. ᱢᱟᱭᱤᱞ) ᱡᱟᱭᱜᱟ ᱛᱮ ᱴᱚᱯᱟᱨ ᱟᱠᱟᱱᱟ, ᱱᱤᱭᱟ. ᱦᱚᱱᱚᱛ ᱟᱢᱫᱟᱡᱽ ᱨᱟᱥᱤᱭᱟ. ᱫᱤᱥᱚᱢ ᱨᱮᱭᱟᱜ ᱣᱮᱜᱟᱪ ᱴᱟ.ᱯᱩ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ᱾ ᱟᱣᱨᱟᱝᱜᱟᱵᱟᱫᱽ ᱱᱟᱝᱜᱟᱨᱟᱦᱟ ᱫᱚ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟ.ᱴᱤᱭᱟ. ᱦᱚᱱᱚᱛ ᱠᱟᱱᱟ᱾ ᱟᱣᱨᱟᱝᱜᱟᱵᱟᱫᱽ ᱦᱚᱱᱚᱛ ᱫᱚ ᱢᱟᱜᱟᱫᱷ ᱠᱷᱚᱱᱰ ᱨᱮᱭᱟᱜ ᱢᱤᱫ ᱦᱤᱥ ᱠᱟᱱᱟ᱾
ᱟᱣᱨᱟᱝᱜᱟᱵᱟᱫᱽ ᱦᱚᱱᱚᱛ ᱫᱚ ᱑᱙᱗᱒ ᱥᱮᱨᱢᱟ ᱨᱮ ᱯᱩᱨᱟ. ᱦᱚᱱᱚᱛ ᱢᱮᱱ ᱛᱮ ᱞᱮᱠᱷᱟᱭᱮᱱᱟ, ᱛᱤᱱ ᱨᱮ ᱜᱟᱭᱟ ᱦᱚᱱᱚᱛ ᱠᱮᱪᱮᱫ ᱦᱟ.ᱴᱤᱧ ᱞᱮᱱᱟ᱾
ᱠᱟ.ᱣᱰᱤ ᱟ.ᱨᱤ
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱯᱚᱧᱪᱟᱪᱚᱛ ᱟᱨᱟᱨᱤᱭᱟ ᱦᱚᱱᱚᱛ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱟᱣᱨᱟᱝᱜᱟᱵᱟᱫᱽ ᱦᱚᱱᱚᱛ ᱦᱚ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱞᱮᱠᱷᱟ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱡᱤᱞᱟ. ᱢᱩᱫᱽ ᱨᱮ । ᱱᱚᱣᱟ ᱟᱣᱨᱟᱝᱜᱟᱵᱟᱫᱽ ᱦᱚᱱᱚᱛ ᱫᱚ ᱵᱤᱦᱟᱨ ᱨᱮᱭᱟᱜ ᱯᱮ ᱜᱮᱞ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱠᱚ ᱨᱮ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟ.ᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ ।
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮ ᱟᱣᱨᱟᱝᱜᱟᱵᱟᱫᱽ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱒,᱕᱑᱑,᱒᱔᱓ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱟᱢᱫᱟᱡᱽ ᱠᱣᱟᱭᱛ ᱫᱤᱥᱚᱢ ᱥᱚᱢᱟᱱ ᱦᱩᱭᱩᱜ-ᱟ ᱟᱨᱵᱟᱜᱴᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱱᱟᱵᱮᱫᱟ ᱯᱚᱱᱚᱛ ᱩᱱᱟ.ᱜ ᱥᱚᱢᱟᱱ ᱦᱩᱭᱩᱜ-ᱟ᱾ ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱑᱗᱒ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱗᱖᱐ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱣᱟ ᱠᱟᱴᱤᱦᱟᱨ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱒᱔.᱗᱕%᱾ ᱟᱣᱨᱟᱝᱜᱟᱵᱟᱫᱽ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱑᱖ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱒.᱗᱗% ᱦᱤᱥ᱾
ᱢᱤᱡᱳ ᱯᱟᱹᱨᱥᱤ
ᱢᱤᱠᱳ ᱯᱟᱹᱨᱥᱤ (Mizo ṭawng) ᱫᱚ ᱦᱩᱭᱩᱜ ᱠᱟᱱᱟ ᱢᱤᱡᱚᱨᱟᱢ ᱨᱮᱭᱟᱜ ᱯᱚᱱᱚᱛᱤᱭᱟᱹ ᱯᱟᱹᱨᱥᱤ ᱟᱨ ᱯᱷᱟᱭᱞᱟᱣ ᱛᱮ ᱞᱟᱲᱪᱟᱲᱚᱜ ᱠᱟᱱ ᱯᱟ.ᱨᱥᱤ᱾ ᱱᱚᱶᱟ ᱫᱚ ᱪᱤᱱᱟ-ᱛᱤᱵᱵᱚᱛᱤ ᱢᱟᱨᱟᱝ ᱯᱟᱹᱨᱥᱤ ᱜᱷᱟᱸᱨᱚᱧᱡᱽ ᱨᱮᱭᱟᱜ ᱠᱩᱠᱤ-ᱪᱤᱱ ᱯᱟᱹᱨᱥᱤ ᱜᱷᱟᱸᱨᱚᱧᱡᱽ ᱪᱟᱝᱜᱷᱟ ᱨᱮᱭᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ᱾ ᱢᱤᱡᱳ ᱯᱟᱹᱨᱥᱤ ᱫᱚ ᱢᱤᱡᱚᱨᱟᱢ ᱵᱟᱦᱨᱮ ᱢᱟᱱᱤᱯᱩᱨ ᱟᱨ ᱛᱨᱤᱯᱩᱨᱟ ᱯᱚᱱᱚᱛ, ᱵᱟᱝᱞᱟᱫᱮᱥ ᱨᱮᱱᱟᱜ ᱪᱚᱴᱴᱚᱜᱨᱟᱢ ᱟᱨ ᱢᱤᱭᱟᱱᱢᱟᱨ ᱨᱮᱭᱟᱜ ᱪᱤᱱ ᱯᱚᱱᱚᱛ ᱨᱮᱦᱚ ᱠᱚ ᱨᱚᱲᱟ᱿
ᱱᱟᱜᱟᱢ
ᱢᱤᱡᱳ ᱯᱟᱹᱨᱥᱤ ᱪᱤᱱᱟ-ᱛᱤᱵᱵᱚᱛᱤ ᱢᱟᱨᱟᱝ ᱯᱟᱹᱨᱥᱤ ᱜᱷᱟᱸᱨᱚᱧᱡᱽ ᱨᱮᱭᱟᱜ ᱠᱩᱠᱤ-ᱪᱤᱱ ᱯᱟᱹᱨᱥᱤ ᱜᱷᱟᱸᱨᱚᱧᱡᱽ ᱪᱟᱝᱜᱷᱟ ᱨᱮᱭᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ᱾ ᱢᱤᱡᱳ ᱯᱟᱹᱨᱥᱤ ᱨᱮᱭᱟᱜ ᱟᱭᱢᱟ ᱪᱟᱸᱜᱟᱜ ᱯᱟᱹᱨᱥᱤ ᱢᱮᱱᱟᱜᱼᱟ᱾ ᱠᱷᱨᱤᱥᱴᱟᱱ ᱢᱤᱥᱚᱱᱟᱨᱤ ᱠᱚ ᱢᱤᱡᱚ ᱯᱟ.ᱱᱰᱩ ᱞᱤᱯᱤ ᱛᱮᱭᱟᱨ ᱞᱮᱫᱟ᱾
ᱚᱞ
ᱢᱤᱡᱳ ᱫᱚ ᱨᱳᱢᱟᱱ ᱪᱤᱠᱤ ᱛᱮ ᱠᱚ ᱚᱞᱟ, ᱱᱚᱶᱟ ᱨᱮᱱᱟᱜ ᱒᱕ ᱜᱚᱴᱟᱱ ᱪᱤᱠᱤ ᱢᱮᱱᱟᱜ-ᱟ ᱪᱮᱫᱞᱮᱠᱟ:
ᱥᱟᱱᱟᱢ ᱢᱟᱨᱣᱤ
ᱥᱟᱱᱟᱢ ᱢᱟᱨᱣᱤ ᱫᱚ (ᱤᱝᱨᱟᱹᱡᱤ ᱺ Sanam Marvi, ᱩᱨᱫᱩ : صنم ماروی‎) (ᱡᱟᱱᱟᱢ : ᱑᱗ ᱮᱯᱨᱤᱞ ᱑᱙᱘᱖) ᱯᱟᱠᱤᱥᱛᱟᱱ ᱫᱤᱥᱚᱢ ᱨᱮᱱ ᱥᱮᱨᱮᱧ ᱵᱟᱰᱚᱦᱤ ᱟᱨ ᱥᱩᱯᱷᱤ ᱥᱮᱨᱮᱧ ᱵᱟᱰᱚᱦᱤ ᱠᱟᱱᱟᱭ| ᱩᱱᱤ ᱫᱚ ᱥᱤᱱᱫᱷᱤ, ᱯᱟᱧᱡᱟᱵᱤ ᱟᱨ ᱵᱟᱞᱚᱪᱤ, ᱱᱤᱭᱟᱹ ᱯᱮᱭᱟ ᱯᱟᱹᱨᱥᱤ ᱛᱮᱭᱮ ᱥᱮᱨᱮᱧ ᱫᱟᱲᱮᱭᱟᱜ-ᱟ |
ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱮᱨᱤᱭᱟᱨ
ᱥᱟᱱᱟᱢ ᱢᱟᱨᱣᱤ ᱟᱜ ᱦᱩᱰᱤᱧ ᱵᱮᱲᱟ ᱫᱚ ᱨᱮᱝᱜᱮᱡ ᱱᱟᱪᱟᱨ ᱟᱨ ᱦᱟᱨᱚᱱ ᱠᱚᱥᱴᱚ ᱛᱮ ᱵᱤᱛᱟᱹᱣ ᱟᱠᱟᱱ ᱛᱟᱭᱟ | ᱢᱟᱨᱣᱤ ᱫᱚ ᱗ (ᱮᱭᱟᱭ) ᱥᱮᱨᱢᱟ ᱩᱢᱮᱨ ᱛᱟᱦᱮ ᱠᱟᱱ ᱚᱠᱛᱮ ᱠᱷᱚᱱ ᱜᱮ ᱥᱮᱨᱮᱧ ᱪᱮᱪᱮᱫ ᱫᱚᱭ ᱮᱛᱚᱦᱚᱵ ᱞᱮᱱᱟ| ᱩᱱᱠᱩ ᱫᱚ ᱥᱤᱱᱫᱷᱤ ᱡᱟᱹᱛ ᱠᱟᱱᱟ ᱠᱚ| ᱩᱱᱤ ᱟᱡ ᱵᱟᱵᱟ ᱯᱷᱟᱠᱤᱨ ᱠᱷᱟᱱ ᱢᱚᱦᱢᱚᱫᱽ ᱦᱚᱸ ᱢᱤᱫᱴᱮᱱ ᱥᱤᱱᱫᱷᱤ ᱥᱮᱨᱣᱟ ᱵᱟᱡᱟᱱᱤᱭᱟᱹ ᱥᱮ ᱦᱟᱨᱢᱚᱱᱤ ᱵᱟᱱᱟᱢᱤᱡ-ᱮ ᱛᱟᱦᱮ ᱠᱟᱱᱟ| ᱩᱱᱤ ᱫᱚ ᱵᱟᱨ ᱥᱮᱨᱢᱟ ᱯᱟᱹᱦᱤᱞ ᱨᱩ-ᱚᱨᱚᱝᱮ ᱪᱮᱫ ᱞᱮᱫᱟ, ᱤᱱᱟᱹ ᱛᱟᱭᱚᱢ ᱥᱮᱨᱣᱟ ᱥᱮᱨᱮᱧ ᱟᱨ ᱜᱽᱣᱟᱞᱤᱭᱚᱨ ᱠᱷᱟᱱᱫᱟᱟᱱᱤᱭᱟᱹ ᱥᱮᱨᱣᱟ ᱨᱮᱱ ᱩᱥᱛᱟᱫᱽ ᱯᱷᱟᱛᱮᱦ ᱟᱞᱤ ᱠᱷᱟᱱ ᱥᱤᱱᱫᱷ ᱴᱷᱮᱱ ᱠᱷᱚᱱ ᱨᱟᱜᱽ| ᱩᱱᱤ ᱭᱮ ᱞᱟᱹᱭ ᱟᱠᱟᱫᱟ ᱵᱟᱝᱢᱟ, ᱥᱮᱨᱣᱟ ᱥᱮᱨᱮᱧ ᱵᱟᱰᱚᱦᱤᱭᱟᱹ ᱟᱵᱤᱫᱟ ᱯᱟᱨᱵᱤᱱ ᱴᱷᱮᱱ ᱠᱷᱚᱱ ᱦᱳᱱ ᱥᱮᱨᱮᱧᱮ ᱪᱮᱫ ᱞᱮᱫᱟ| ᱩᱱᱤ ᱫᱚ ᱒᱐᱐᱔ ᱟᱨ ᱒᱐᱐᱕ ᱥᱮᱨᱢᱟ ᱨᱮ ᱨᱟᱯᱷᱤ ᱛᱷᱤᱭᱮᱴᱟᱨ ᱨᱮ ᱦᱚᱸᱭ ᱠᱟᱹᱢᱤ ᱞᱮᱫᱟ|
᱒᱐᱐᱙ ᱥᱮᱨᱢᱟ ᱨᱮ ᱥᱟᱱᱟᱢ ᱢᱟᱨᱣᱤ ᱫᱚ ᱤᱭᱩᱥᱩᱯᱷ ᱥᱟᱞᱟᱦᱫᱤᱱ ᱟᱜ ᱫᱤᱥᱟᱹ ᱩᱫᱩᱜ ᱛᱮ ᱯᱟᱠᱤᱥᱛᱟᱱ ᱴᱮᱞᱤᱵᱷᱤᱡᱚᱱ ᱠᱚᱨᱚᱯᱟᱨᱮᱥᱚᱱ ᱪᱮᱱᱮᱞ ᱨᱮ ᱢᱤᱫᱴᱮᱱ ᱥᱮᱨᱮᱧ ᱦᱟᱯᱟᱨᱟᱣ ᱟᱠᱷᱲᱟ ᱵᱤᱨᱥᱟ ᱦᱮᱨᱤᱴᱮᱡᱽ ᱦᱚᱛᱮ ᱛᱮ ᱥᱮᱨᱮᱧ ᱫᱩᱱᱤᱭᱟᱹ ᱨᱮᱭᱮ ᱩᱫᱩᱜ ᱥᱚᱰᱚᱨ ᱞᱮᱱᱟ| ᱯᱟᱠᱤᱥᱛᱟᱱᱤ ᱨᱚᱢᱚᱡᱽ ᱵᱤᱨᱤᱛ ᱨᱮ ᱤᱭᱩᱥᱩᱯᱷ ᱥᱟᱞᱟᱦᱫᱤᱱ ᱫᱟᱣᱮ ᱮᱢᱟ ᱫᱤᱠᱟᱱ ᱛᱟᱦᱮᱱ ᱛᱮ ᱟᱡ ᱵᱟᱵᱟ ᱞᱮᱠᱟᱭ ᱢᱟᱱᱟᱣ ᱵᱟᱛᱟᱣ ᱮᱫ᱾ᱠᱟᱱ ᱛᱟᱦᱮ ᱠᱟᱱᱟ| ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱠᱚᱠ ᱥᱴᱩᱰᱤᱭᱚ ᱨᱮ ᱢᱤᱫᱴᱮᱱ ᱯᱟᱠᱤᱥᱛᱟᱱᱤ ᱴᱮᱞᱤᱵᱷᱤᱡᱚᱱ ᱥᱤᱨᱤᱥ ᱨᱮ ᱞᱟᱭᱤᱵᱽ ᱢᱤᱣᱡᱤᱡ ᱯᱟᱨᱯᱷᱚᱨᱢᱮᱱᱥᱮ ᱩᱫᱩᱜ ᱥᱚᱫᱚᱨᱮᱫ ᱠᱟᱱ ᱛᱟᱦᱮ ᱠᱟᱱᱟ|
ᱢᱟᱨᱣᱤ ᱫᱚ ᱡᱮᱜᱮᱫ ᱡᱟᱠᱟᱛ ᱨᱮ ᱥᱚᱯᱷᱤ ᱠᱚᱱᱥᱟᱨᱴᱮ ᱩᱫᱩᱜ ᱥᱚᱫᱚᱨ ᱠᱮᱫᱟ| ᱩᱱᱤ ᱫᱚ᱐ ᱥᱩᱯᱷᱤ, ᱜᱟᱡᱟᱞ ᱟᱨ ᱥᱮᱨᱣᱟ ᱨᱟᱦᱟ ᱜᱟᱭᱱᱟᱦᱟ ᱨᱮᱱ ᱯᱮ ᱦᱚᱲ ᱠᱚ ᱢᱩᱫᱽ ᱨᱮ ᱢᱤᱫᱴᱮᱱᱮ ᱞᱮᱠᱷᱟᱜ ᱠᱟᱱᱟ| ᱟᱨ ᱵᱟᱨ ᱦᱚᱲ ᱫᱚ ᱠᱤᱱ ᱦᱩᱭᱩᱜ ᱠᱟᱱᱟ ᱟᱵᱤᱫᱟ ᱯᱟᱨᱵᱤᱱ ᱟᱨ ᱴᱤᱱᱟ ᱥᱟᱱᱤ| ᱩᱱᱤ ᱰᱚ ᱒᱐᱑᱐ ᱥᱮᱨᱢᱟ ᱨᱮ ᱡᱟᱦᱟᱱ-ᱮ-ᱠᱷᱩᱥᱨᱟᱣ ᱨᱮ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱦᱟᱥᱟ ᱨᱮ ᱢᱤᱫᱴᱮᱱ ᱟᱠᱷᱲᱟ ᱨᱮᱭᱮ ᱩᱫᱩᱜ ᱥᱚᱫᱚᱨ ᱞᱮᱫᱟ, ᱚᱠᱟ ᱫᱚ ᱥᱩᱯᱷᱤ ᱢᱤᱣᱡᱤᱠ ᱯᱷᱮᱥᱴᱤᱵᱮᱞ ᱚᱨᱟᱢ ᱞᱮᱱ, ᱱᱤᱭᱟᱹ ᱟᱠᱷᱲᱟ ᱫᱚ ᱜᱟᱹᱠᱦᱩᱲ ᱥᱤᱱᱮᱢᱟ ᱵᱮᱱᱟᱣᱤᱡ ᱢᱩᱡᱟᱯᱷᱚᱨ ᱟᱞᱤᱭᱮ ᱚᱨᱟᱢ ᱞᱮᱫᱟ| ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱯᱷᱮᱵᱽᱨᱩᱣᱟᱨᱤ ᱨᱮ, ᱩᱱᱤ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱦᱟᱭᱫᱽᱨᱟ ᱵᱟᱫᱽ ᱨᱮ ᱪᱚᱣ ᱢᱚᱦᱚᱞ ᱯᱨᱚᱥᱟᱫᱽ ᱴᱟᱭᱤᱢᱥ ᱚᱯᱷ ᱤᱱᱰᱤᱭᱟ ᱨᱮᱭᱟᱜ ᱟᱢᱟᱱ ᱠᱤ ᱟᱥᱟ ᱤᱵᱷᱮᱱᱴ ᱨᱮ ᱥᱤᱧᱚᱛᱤᱭᱟᱹ ᱯᱞᱮ ᱵᱮᱠ ᱥᱮᱨᱮᱧ ᱵᱟᱰᱚᱦᱤ ᱨᱮᱠᱷᱟ ᱵᱷᱟᱨᱣᱟᱡᱽ ᱥᱟᱶᱛᱮ ᱥᱴᱮᱡᱽ ᱨᱮᱭᱮ ᱥᱮᱨᱮᱧ ᱞᱮᱫᱟ|
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱠᱴᱨᱮᱥ
ᱯᱷᱟᱛᱤᱢᱟ ᱵᱤᱵᱤ
'''ᱮᱢ. ᱯᱷᱟᱛᱤᱢᱟ ᱵᱤᱵᱤ''' ᱫᱚ (ᱡᱟᱱᱟᱢ: ᱓᱐ ᱮᱯᱨᱤᱞ ᱑᱙᱒᱗) ᱥᱤᱧᱚᱛ ᱨᱤᱱᱤᱡ ᱥᱩᱯᱨᱤᱢ ᱠᱳᱨᱴ ᱨᱤᱱᱤᱡ ᱟᱭᱟᱨ ᱡᱟᱡᱽ ᱠᱟᱱᱟ ᱾ ᱑᱙᱘᱙ ᱥᱟᱞ ᱨᱮ ᱥᱩᱯᱨᱤᱢ ᱠᱳᱨᱴ ᱨᱮ ᱞᱟᱜᱟᱣ ᱮᱱᱟ, ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱥᱩᱯᱨᱤᱢ ᱠᱳᱨᱴ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱭᱤᱡ ᱯᱩᱭᱞᱩ ᱛᱤᱨᱞᱟᱹ ᱡᱟᱡᱽ ᱵᱮᱱᱟᱣ ᱮᱱᱟ,    ᱟᱨ ᱯᱩᱭᱞᱩ ᱢᱩᱥᱞᱤᱢ ᱛᱤᱨᱞᱟᱹ ᱵᱮᱱᱟᱣ ᱮᱱᱟ ᱾ ᱫᱤᱥᱚᱢ ᱨᱮ ᱡᱟᱦᱟᱸ ᱦᱟᱭ ᱠᱳᱨᱴ ᱨᱮ ᱞᱟᱜᱟᱣ ᱮᱱᱟ ᱾ ᱠᱳᱨᱴ ᱠᱷᱚᱱ ᱟᱡᱟᱜ ᱨᱤᱴᱮᱨᱢᱮᱱᱴ ᱮᱮ, ᱩᱱᱤᱫᱚ ᱡᱟᱹᱛᱤᱭᱟᱹᱨᱤ ᱦᱚᱲ ᱫᱟᱨᱮ ᱠᱚᱢᱤᱥᱚᱱ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱟᱨ ᱛᱟᱭᱚᱢ ᱛᱮ ᱑᱙᱙᱗ ᱥᱟᱞ ᱠᱷᱚᱱ ᱒᱐᱐᱑ ᱥᱟᱞ ᱫᱷᱟᱹᱵᱤᱡ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱟᱢᱤᱞᱱᱟᱰᱩ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟ ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱥᱮᱪᱮᱫ
ᱮᱢ. ᱯᱷᱟᱛᱤᱢᱟ ᱵᱤᱵᱤ ᱟᱜ ᱡᱟᱱᱟᱢ ᱫᱚ ᱓᱐ ᱮᱯᱨᱤᱞ ᱑᱙᱒᱗ ᱥᱟᱞ ᱨᱮ ᱛᱨᱟᱵᱚᱬᱠᱳᱨ ᱨᱮᱱᱟᱜ ᱠᱤᱝᱰᱚᱢ ᱨᱮ ᱯᱚᱴᱷᱟᱱᱚᱢᱛᱷᱤᱴᱴᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱱᱚᱣᱟ ᱱᱤᱛᱚᱜ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱮᱨᱚᱞ ᱨᱮ ᱚᱱᱱᱟᱵᱤᱴᱤᱞ ᱢᱤᱨ ᱥᱟᱦᱤᱵᱽ ᱟᱨ ᱠᱷᱚᱫᱤᱡᱟ ᱵᱤᱵᱤ ᱭᱤᱡ ᱵᱤᱴᱤ ᱞᱮᱠᱟᱛᱮ ᱢᱮᱱᱟᱭᱟ ᱾
ᱩᱱᱤᱫᱚ ᱟᱡᱟᱜ ᱟᱥᱲᱟ ᱥᱮᱪᱮᱫ ᱴᱟᱣᱩᱱ ᱤᱥᱠᱩᱞ ᱟᱨ ᱠᱮᱛᱷᱚᱞᱤᱠ ᱩᱱᱩᱥᱩᱞ ᱟᱥᱲᱟ, ᱯᱚᱴᱷᱟᱱᱚᱢᱛᱷᱤᱴᱴᱟ ᱨᱮ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚᱞᱮᱡᱽ, ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱠᱷᱚᱱ ᱠᱮᱢᱮᱥᱴᱨᱤ ᱨᱮ ᱵᱤ.ᱮᱥ ᱥᱤ ᱠᱮᱫᱼᱟ ᱾ ᱩᱱᱤᱫᱚ ᱟᱡᱟᱜ ᱵᱤ.ᱮᱞ. ᱥᱚᱨᱠᱟᱨᱤ ᱞᱳ ᱠᱚᱞᱮᱡᱽ, ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱠᱷᱚᱱ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱢᱩᱥᱞᱤᱢ ᱠᱚ ᱛᱷᱚᱠ:ᱥᱤᱧᱚᱛ ᱨᱤᱱ ᱛᱤᱨᱞᱟᱹ ᱯᱚᱱᱚᱛ ᱯᱚᱱᱚᱛ ᱜᱚᱢᱠᱮ ᱠᱚ
ᱚᱸᱲᱟ ᱱᱚᱵᱚᱢᱤ
ᱫᱟᱥᱟᱸᱭ ᱥᱩᱠᱲᱚ ᱯᱚᱠᱷᱭᱚ ᱱᱚᱵᱚᱢᱤ ᱦᱤᱞᱚᱜ ᱚᱸᱲᱟ ᱱᱚᱵᱚᱢᱤ ᱠᱚ ᱢᱟᱱᱟᱣᱻᱟ ᱾ ᱱᱚᱶᱟ ᱫᱤᱱ ᱦᱤᱞᱚᱜ ᱚᱸᱲᱟ ᱫᱟᱨᱮ ᱠᱚ ᱵᱚᱝᱜᱟᱻᱟᱜ ᱠᱟᱱᱟ ᱾ ᱦᱤᱱᱫᱩ ᱦᱚᱲ ᱠᱚᱣᱟᱜ ᱯᱟ.ᱛᱭᱟ.ᱣ ᱞᱮᱠᱟᱛᱮ ᱫᱤᱵᱤ ᱥᱚᱨᱚᱥᱣᱚᱛᱤᱻᱟᱜ ᱠᱨᱤᱯᱟ. ᱛᱮ ᱱᱚᱶᱟ ᱫᱟᱨᱮ ᱫᱚᱭ ᱥᱤᱨᱡᱟᱣ ᱞᱮᱱᱟ ᱾ ᱟᱨ ᱚᱱᱟ ᱦᱤᱞᱚᱜ ᱠᱷᱚᱱ ᱥᱚᱛᱭᱚ ᱡᱩᱜᱽ ᱮᱛᱚᱦᱚᱵ ᱞᱮᱱᱟ ।
ᱳᱰᱤᱥᱟ ᱨᱮ ᱵᱚᱝᱜᱟᱵᱩᱨᱩ
ᱚᱸᱲᱟ ᱱᱚᱵᱚᱢᱤ ᱦᱤᱞᱚᱜ ᱱᱚᱶᱟ ᱫᱟᱨᱮ ᱵᱩᱴᱟ. ᱨᱮ ᱵᱷᱚᱜᱽᱵᱟᱱ ᱵᱤᱥᱱᱩ ᱠᱚ ᱛᱩᱯᱩᱭᱮᱻᱟ । ᱳᱰᱤᱭᱟ ᱠᱚᱣᱟᱜ ᱨᱤᱛᱤ ᱱᱤᱛᱤ ᱞᱮᱠᱟᱛᱮ ᱱᱚᱶᱟ ᱳᱢ ᱯᱚᱨᱚᱢᱯᱚᱨᱟ ᱫᱚ ᱚᱸᱲᱟ ᱱᱚᱵᱚᱢᱤ ᱠᱷᱚᱱ ᱫᱟᱥᱟᱸᱭ ᱪᱟᱸᱫᱚ ᱢᱩᱪᱟ.ᱫ ᱦᱟ.ᱵᱤᱡ ᱠᱚ ᱠᱟ.ᱢᱤᱭᱟ ᱾
ᱠᱷᱤᱡᱟᱹᱲᱤ
ᱠᱷᱤᱡᱟᱹᱲᱤ ᱫᱚ ᱦᱩᱲᱩ ᱛᱮᱭᱟᱨᱚᱜ ᱢᱤᱫ ᱞᱮᱠᱟᱱ ᱡᱚᱢ ᱡᱤᱱᱤᱥ ᱠᱟᱱᱟ᱾ ᱱᱤᱭᱟᱹ ᱫᱚ ᱱᱟᱥᱛᱟ ᱥᱮ ᱫᱚᱜ ᱧᱩ ᱡᱚᱢ ᱠᱟᱱᱟ᱾ ᱱᱤᱭᱟᱹ ᱫᱚ ᱥᱤᱧᱚᱛ, ᱵᱟᱝᱞᱟᱫᱮᱥ ᱨᱮᱱᱟᱜ ᱥᱟᱸᱜᱮ ᱡᱚᱢ ᱦᱚ ᱠᱟᱱᱟ᱾ ᱱᱤᱭᱟᱸ ᱱᱟᱥᱮ ᱥᱮᱸᱜᱮᱞ ᱨᱮᱱᱟᱜ ᱟᱸᱪ ᱛᱮᱠᱚ ᱛᱮᱭᱟᱨ᱾ ᱚᱱᱟ ᱵᱮᱜᱚᱨ ᱦᱚᱸ ᱟᱨᱦᱚᱸ ᱟᱭᱢᱟ ᱞᱮᱠᱟᱱ ᱵᱟᱰᱟᱭ ᱠᱟᱛᱮᱜ ᱠᱚ ᱛᱮᱭᱟᱨᱟ᱾
ᱛᱮᱭᱟᱨ
ᱱᱤᱭᱟᱸ ᱫᱚ ᱪᱟᱣᱞᱮ ᱠᱚ ᱢᱤᱫᱴᱟᱝ ᱞᱩᱭᱦᱟᱹ ᱨᱮ ᱱᱟᱥᱮᱱᱟᱜ ᱠᱚ ᱞᱚᱞᱚ ᱧᱚᱜ-ᱟ᱾ ᱚᱱᱟ ᱛᱟᱭᱚᱢ ᱜᱤᱛᱤᱞ ᱠᱚ ᱞᱚᱞᱚ ᱠᱟᱛᱮᱜ ᱱᱟᱥᱮ ᱱᱟᱥᱮ ᱛᱮ ᱞᱩᱭᱦᱟᱹ ᱨᱮᱠᱚ ᱟᱛᱟᱭᱟ᱾
ᱵᱟᱵᱦᱟᱨ ᱞᱟᱹᱜᱤᱫ
ᱱᱤᱭᱟᱸ ᱠᱷᱤᱡᱟᱹᱲᱤ ᱫᱚ ᱵᱷᱚᱞᱯᱩᱨᱤ ᱨᱮᱱᱟᱜ ᱢᱤᱫ ᱡᱚᱢᱧᱩ ᱫᱚᱨᱤᱵ ᱠᱟᱱᱟ᱾ ᱚᱱᱚᱞ ᱵᱮᱜᱚᱨ ᱦᱚᱸ ᱵᱷᱟᱨᱟᱛ ᱨᱮᱱᱟᱜ ᱟᱭᱢᱟ ᱜᱚᱱ ᱯᱚᱱᱚᱛ ᱠᱚᱨᱮ ᱨᱮᱠᱚ ᱯᱩᱡᱟᱹ ᱞᱚᱜᱤᱫ ᱦᱚᱸ ᱵᱮᱵᱦᱟᱨ ᱜᱮᱭᱟ᱾
ᱠᱷᱤᱡᱟᱹᱲᱤ ᱢᱟᱠᱷᱟᱣ
ᱠᱷᱤᱡᱟᱹᱲᱤ ᱢᱟᱠᱷᱟᱣ ᱫᱚ ᱠᱷᱤᱡᱟᱹᱲᱤ ᱠᱷᱚᱱ ᱜᱮᱠᱚ ᱢᱟᱠᱷᱟᱣᱟ᱾ ᱱᱤᱭᱟᱸ ᱢᱟᱠᱷᱟᱣ ᱞᱟᱹᱜᱤᱫ ᱛᱮ ᱪᱟᱱᱟᱪᱩᱨ, ᱫᱷᱟᱹᱱᱤᱭᱟᱹ ᱥᱟᱠᱟᱢ, ᱯᱮᱭᱟᱸᱡ, ᱢᱟᱹᱨᱤᱪ, ᱥᱩᱱᱩᱴ, ᱵᱩᱞᱩᱝ ᱥᱟᱶ ᱟᱨᱦᱚᱸ ᱢᱚᱡᱽ ᱦᱩᱭᱩᱜ ᱞᱟᱹᱜᱤᱫ ᱛᱮ ᱟᱭᱢᱟ ᱞᱮᱠᱟᱱ ᱢᱚᱥᱞᱟ ᱠᱚ ᱠᱚ ᱞᱟᱜᱟᱣᱟ᱾
ᱟᱭᱟᱨᱞᱮᱱᱰ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ
ᱟᱭᱟᱨᱞᱮᱱᱰ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱫᱚ ᱟᱭᱟᱨᱞᱮᱱᱰ ᱫᱤᱥᱚᱢ ᱨᱮᱱ ᱠᱨᱤᱠᱮᱴ ᱫᱚᱞ ᱠᱟᱱᱟ ᱠᱚ ᱾ ᱒᱐᱐᱗ ᱥᱮᱨᱢᱟ ᱨᱮ ᱯᱩᱭᱞᱩ ᱫᱷᱟᱣ ᱞᱮᱠᱟᱛᱮ ᱡᱮᱜᱮᱛ ᱠᱟᱯ ᱠᱨᱤᱠᱮᱴ ᱜᱟᱛᱮ ᱨᱮᱱᱟᱜ ᱫᱟᱲᱮ ᱠᱚ ᱧᱟᱢ ᱠᱮᱫᱼᱟ ᱾
ᱱᱟᱜᱟᱢ
ᱟᱭᱟᱨᱞᱮᱱᱰ ᱠᱨᱤᱠᱮᱴ ᱫᱚᱞ ᱟᱜ ᱢᱤᱫ ᱢᱟᱦᱟᱸᱨᱤ ᱴᱤ᱒᱐ ᱠᱨᱤᱠᱮᱴ ᱜᱟᱛᱮ ᱨᱮᱱᱟᱜ ᱟᱹᱭᱫᱟᱹᱨᱤ ᱢᱮᱱᱟᱜ ᱛᱟᱠᱚᱣᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱠᱨᱤᱠᱮᱴ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱥᱤᱵᱷᱱᱤ
ᱥᱤᱵᱷᱱᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱥᱤᱵᱷᱱᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱱᱟᱞᱤᱠᱟ ᱠᱟᱱᱟ ᱾ ᱱᱩᱠᱩ ᱟᱹᱫᱤᱵᱟᱹᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱥᱟᱥᱚᱱᱟᱜ ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱫᱚ ᱥᱟᱞ ᱑᱙᱕᱖ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱨᱩᱰᱭᱟᱨᱰ ᱠᱤᱯᱞᱤᱝ ᱫᱚ ᱥᱤᱵᱷᱱᱤ ᱥᱩᱨᱥᱩᱯᱩᱨ ᱨᱮᱱᱟᱜ ᱵᱤᱨ ᱮ ᱵᱮᱵᱷᱟᱨ ᱞᱮᱫ ᱛᱟᱦᱮᱸᱫ, ᱱᱚᱶᱟ ᱡᱮᱞᱮᱠᱟ ᱵᱨᱤᱴᱤᱥ ᱠᱚᱞᱚᱱᱤᱭᱟᱞ ᱥᱟᱥᱚᱱ ᱚᱠᱛᱚ ᱚᱞ ᱞᱮᱱ ᱛᱟᱦᱮᱸᱫ, ᱥᱤᱳᱱᱤ, ᱫᱟ ᱡᱟᱝᱜᱟᱞ ᱵᱩᱠ ᱟᱨ ᱫᱟ ᱥᱮᱸᱠᱮᱰ ᱡᱟᱝᱜᱟᱞ ᱵᱩᱠ ᱨᱮ ᱢᱚᱜᱽᱞᱤ ᱟᱜ ᱠᱟᱹᱦᱱᱤ ᱞᱟᱹᱜᱤᱫ ᱛᱮ ᱥᱮᱸᱴᱤᱝ ᱞᱮᱠᱟᱛᱮ (᱑᱘᱙᱔ᱼ᱑᱘᱙᱕), ᱥᱤᱵᱷᱱᱤ ᱫᱚ ᱥᱚᱦᱚᱨ ᱠᱟᱱᱟ ᱡᱟᱦᱟᱸ ᱜᱚᱫᱟᱣᱟᱨᱤ ᱜᱟᱰᱟ ᱟᱜ ᱜᱚᱲᱚᱥᱚᱦᱚᱫ ᱜᱟᱰᱟ ᱵᱷᱮᱱᱜᱟᱝᱜᱟ ᱟᱜ ᱢᱩᱬ ᱦᱩᱭᱩᱜᱼᱟ ᱾ ᱥᱤᱵᱷᱱᱤ ᱫᱚ ᱥᱚᱲᱚᱠ ᱰᱟᱦᱟᱨ, ᱥᱩᱨ ᱨᱮᱱᱟᱜ ᱥᱚᱦᱚᱨ ᱫᱚ ᱱᱟᱜᱽᱯᱩᱨ ᱟᱨ ᱡᱟᱵᱟᱞᱯᱩᱨ ᱠᱷᱚᱱ ᱥᱮᱴᱮᱨᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱔ ᱮᱛᱚᱢᱼᱠᱚᱧᱮ ᱰᱟᱦᱟᱨ ᱥᱤᱵᱷᱱᱤ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱱᱟᱜᱽᱯᱩᱨ (᱑᱓᱐ ᱠᱤᱞᱚᱢᱤᱴᱚᱨ) ᱨᱮ ᱢᱮᱱᱟᱜᱼᱟ; ᱢᱤᱫᱴᱟᱹᱝ ᱦᱩᱰᱤᱧ ᱩᱰᱟᱹᱱ ᱰᱟᱹᱦᱤ (ᱩᱰᱟᱹᱱ ᱯᱟᱴᱴᱤ) ᱫᱚ ᱥᱩᱠᱷᱛᱟᱨᱟ ᱟᱹᱛᱩ ᱴᱷᱮᱱ ᱥᱤᱵᱷᱱᱤ ᱨᱮ ᱪᱟᱨᱴᱟᱨ ᱩᱰᱟᱹᱜ ᱜᱟᱹᱰᱤ/ᱦᱮᱞᱤᱠᱚᱯᱴᱟᱨ ᱟᱬᱜᱚ ᱞᱟᱹᱜᱤᱫ ᱛᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱥᱤᱵᱷᱱᱤ 22.08°N, 79.53°W ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱩᱥᱩᱞ ᱫᱚ ᱖᱑᱑ ᱢᱤᱴᱚᱨ (᱒᱐᱐᱕ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱵᱷᱱᱤ ᱨᱤᱱ ᱦᱚᱲ ᱮᱞ ᱫᱚ ᱑᱐᱒,᱓᱔᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱦᱚᱲ ᱮᱞ ᱫᱚ ᱕᱐.᱔᱕% ᱟᱨ ᱛᱤᱨᱞᱟᱹ ᱔᱙.᱕᱕% ᱢᱮᱱᱟᱜ ᱠᱚᱣᱟ ᱾ ᱥᱤᱵᱷᱱᱤ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱙᱐.᱔᱖% ᱢᱮᱱᱟᱜᱼᱟ, ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱙᱔.᱗᱑% ᱢᱮᱱᱟᱜᱼᱟ ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚ ᱘᱖.᱐᱓% ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱤᱵᱷᱱᱤ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:Populated places established in 1774 ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱢᱟᱠᱥ ᱯᱞᱟᱸᱠ
ᱡᱤᱭᱚᱱ
ᱯᱞᱟᱸᱠ ᱫᱚ ᱒᱓ ᱮᱯᱨᱤᱞ ᱑᱘᱕᱘ ᱥᱟᱞᱮ ᱨᱮ ᱢᱤᱫ ᱥᱟᱶᱛᱟ ᱟᱹᱨᱤ ᱜᱮᱭᱟᱱ ᱚᱲᱟᱜ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡ ᱜᱚᱲᱚᱢ ᱦᱟᱲᱟᱢ ᱟᱨ ᱢᱟᱢᱚ ᱵᱟᱵᱟ ᱵᱟᱱᱟᱦᱚᱲ ᱛᱷᱤᱭᱚᱞᱚᱡᱤ ᱨᱤᱱ ᱯᱩᱨᱩᱫᱷᱩᱞ ᱢᱟᱪᱮᱫ ᱠᱤᱱ ᱛᱟᱦᱮᱸᱠᱟᱱᱟ ᱜᱚᱴᱤᱱᱜᱮᱱ ᱨᱮ ᱾ ᱟᱡ ᱟᱯᱟᱛ ᱡᱩᱞᱤᱭᱚᱥ ᱣᱤᱞᱦᱮᱣᱢ ᱯᱞᱟᱸᱠᱥ ᱫᱚ ᱟᱹᱨᱤ (law) ᱯᱩᱨᱩᱫᱷᱩᱞ ᱢᱟᱪᱮᱫᱼᱮ ᱛᱟᱦᱮᱸᱠᱟᱱᱟ ᱢᱩᱱᱤᱪ ᱨᱮ ᱾ ᱟᱨ ᱮᱸᱜᱟᱛ ᱫᱚ ᱤᱢᱟ ᱯᱟᱴᱡᱤᱜᱽ ᱧᱩᱛᱩᱢᱟᱭ ᱛᱟᱦᱮᱸᱫ ᱾ ᱧᱩᱛᱩᱢ ᱫᱚ ᱟᱹᱰᱤ ᱡᱤᱞᱤᱧ ᱜᱮ ᱠᱚ ᱫᱚᱦᱚ ᱞᱮᱫ ᱛᱟᱭᱟ, ᱢᱮᱱᱠᱷᱟᱱ ᱜᱮᱞ ᱵᱚᱪᱷᱚᱨ ᱵᱚᱭᱚᱥ ᱠᱷᱚᱱ ᱫᱚ ᱢᱟᱨᱠᱥ ᱥᱩᱢᱩᱝ ᱜᱮ ᱚᱞ ᱟᱹᱜᱩᱭᱮᱫ ᱛᱟᱦᱮᱸᱫ, ᱚᱸᱰᱮ ᱠᱷᱚᱱ ᱱᱟᱥᱮ ᱞᱤᱪᱟᱹᱲ ᱧᱚᱜ ᱠᱟᱛᱮ ᱢᱟᱠᱥ ᱠᱚ ᱫᱚᱦᱚᱠᱮᱜᱼᱟ ᱡᱤᱭᱚᱱ ᱵᱷᱩᱨ ᱾ ᱟᱡ ᱫᱚ ᱛᱩᱨᱩᱭ ᱟᱱᱤᱡ ᱜᱤᱫᱽᱨᱟᱹᱭ ᱛᱟᱦᱮᱸᱠᱟᱱᱟ ᱟᱠᱚ ᱜᱷᱟᱨᱚᱡᱽ ᱨᱮ ᱟᱨ ᱟᱡ ᱫᱚ ᱪᱷᱩᱴᱠᱤ ᱦᱚᱯᱚᱱᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱟᱯᱟᱛ ᱫᱚ ᱵᱟᱨᱭᱟ ᱵᱟᱹᱦᱩ ᱛᱟᱭ ᱠᱤᱱ ᱛᱟᱦᱮᱸᱠᱟᱱᱟ ᱾ ᱢᱟᱬᱟᱝ ᱮᱨᱟ ᱨᱤᱱ ᱫᱚ ᱵᱟᱨᱭᱟ ᱠᱚᱲᱟ ᱜᱤᱫᱽᱨᱟᱹ ᱠᱤᱱ ᱛᱟᱦᱮᱸᱠᱟᱱᱟ ᱾ ᱑᱘᱖᱗ ᱥᱟᱞᱮ ᱨᱮ ᱟᱠᱚ ᱫᱚ ᱢᱩᱱᱤᱪ ᱛᱮ ᱠᱚ ᱩᱪᱟᱹᱲ ᱞᱮᱱ ᱛᱟᱦᱮᱸᱫ ᱟᱨ ᱚᱸᱰᱮ ᱜᱮ ᱟᱡ ᱫᱚ ᱢᱟᱠᱥᱤᱢᱤᱞᱤᱭᱟᱱ ᱡᱤᱢᱱᱟᱥᱤᱭᱚᱢ ᱟᱥᱲᱟ ᱨᱮ ᱥᱮᱪᱮᱫᱼᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱚᱱᱠᱟᱛᱮ ᱑᱗ ᱵᱚᱪᱷᱚᱨ ᱵᱚᱭᱚᱥ ᱨᱮ ᱟᱡ ᱫᱚᱭ ᱥᱚᱱᱮᱨ ᱞᱮᱫ ᱛᱟᱦᱮᱸᱫ ᱾
ᱦᱩᱲᱩ
ᱦᱩᱲᱩ (ᱵᱟᱭᱱᱚᱢᱤᱭᱟᱞ ᱧᱩᱛᱩᱢ Oryza sativa, Oryza glaberrima ) Graminae/Poaceae ᱢᱤᱫ ᱞᱮᱠᱟᱱ ᱫᱟᱨᱮ ᱠᱟᱱᱟ᱾ ᱦᱩᱲᱩ ᱫᱚ ᱱᱟᱥᱮ ᱫᱟᱜ ᱡᱟᱜᱟ ᱥᱮ ᱠᱩᱴᱠᱩ ᱡᱟᱜᱟ ᱠᱚᱨᱮ ᱦᱩᱭᱩᱜ-ᱟ᱾ ᱱᱤᱭᱟᱹ ᱫᱚ ᱯᱩᱨᱩᱵᱽ ᱮᱥᱤᱭᱟ ᱨᱮ ᱟᱹᱰᱤ ᱜᱮ ᱟᱵᱟᱫ ᱦᱩᱭᱩᱜ-ᱟ ᱧᱮᱞ ᱟᱠᱟᱱᱟ᱾ ᱥᱮᱫᱟᱭ ᱪᱤᱱ ᱯᱟᱹᱨᱥᱤ ᱛᱮ Ou-liz ᱟᱨᱲᱟᱝ, ᱟᱨᱵᱤ ᱫᱚ Oruz ᱟᱨ ᱜᱽᱨᱤᱠ ᱯᱟᱹᱨᱥᱤ ᱫᱚ Oryza ᱦᱩᱭᱟᱠᱟᱱᱟ, ᱢᱩᱪᱟᱹᱫ ᱫᱚ Ritz ᱟᱨ Rice ᱠᱚ ᱢᱮᱛᱟᱜ-ᱥ᱾
ᱵᱟᱝᱞᱟᱫᱮᱥ ᱨᱮᱱᱟᱜ ᱦᱩᱲᱩ ᱟᱵᱟᱫ ᱥᱤᱡᱮᱱ
ᱟᱵᱟᱫ ᱪᱮᱛᱟᱱ ᱨᱮ ᱩᱨᱩᱢ ᱠᱟᱛᱮ ᱵᱟᱝᱞᱟᱫᱮᱥ ᱨᱮᱫᱚ ᱓ ᱫᱷᱟᱣ ᱨᱟᱱ ᱠᱚ ᱧᱵᱟᱫ-ᱟ᱾ ᱟᱨ ᱱᱤᱭᱟᱹ ᱯᱮᱭᱟ ᱟᱵᱟᱫ ᱨᱮᱱᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱤᱨᱤ, ᱟᱢᱚᱱ ᱟᱨ ᱵᱚᱨᱳ᱾
ᱱᱤᱨᱢᱚᱞ ᱭᱩ ᱟᱭ
ᱱᱤᱨᱢᱚᱞ ᱭᱩ ᱟᱭ ᱫᱚ ᱤᱱᱰᱤᱠ ᱪᱤᱠᱤᱠᱚ ᱨᱮᱭᱟᱜ ᱢᱤᱫ ᱴᱟᱭᱤᱯᱷᱮᱥ ᱠᱟᱱᱟ ᱡᱟᱦᱟᱸ ᱫᱚ ᱴᱤᱨᱳ ᱴᱟᱭᱤᱯᱣᱟᱨᱠᱥ ᱦᱚᱛᱮᱛᱮ ᱵᱮᱱᱟᱣ ᱟᱨ ᱢᱟᱭᱠᱨᱚᱥᱚᱯᱴ ᱦᱚᱛᱮᱛᱮ ᱠᱚᱢᱤᱥᱚᱱᱟ᱾ ᱱᱚᱣᱟ ᱫᱚ ᱒᱐᱑᱒ ᱥᱮᱨᱢᱟ ᱨᱮ ᱣᱤᱱᱰᱳᱥ ᱘ ᱥᱟᱶᱛᱮ ᱢᱤᱫ ᱭᱩ.ᱟᱭ ᱯᱷᱚᱱᱴ ᱞᱮᱠᱟᱛᱮ ᱨᱤᱞᱤᱡᱽ ᱞᱮᱱᱟ ᱟᱨ ᱱᱚᱣᱟ ᱨᱮ ᱵᱟᱝᱞᱟᱼᱟᱥᱟᱢᱤᱥ, ᱫᱮᱵᱽᱱᱟᱜᱽᱨᱤ, ᱠᱚᱱᱱᱚᱲ, ᱜᱩᱡᱽᱨᱟᱴᱤ, ᱜᱩᱨᱩᱢᱩᱠᱷᱤ, ᱢᱟᱞᱟᱭᱟᱞᱚᱢ, ᱢᱮᱭᱛᱮᱭ, ᱳᱰᱤᱭᱟ, ᱚᱞ ᱪᱤᱠᱤ, ᱥᱤᱝᱦᱚᱞᱤ, ᱥᱳᱨᱟᱝ ᱥᱳᱢᱯᱮᱝ, ᱛᱟᱢᱤᱞ ᱟᱨ ᱛᱮᱹᱞᱮᱜᱩ ᱯᱟᱹᱨᱥᱤ ᱨᱮᱭᱟᱜ ᱪᱤᱠᱤ ᱮ ᱥᱟᱯᱳᱨᱴᱮᱫ ᱠᱟᱱᱟ᱾ ᱱᱚᱣᱟ ᱨᱮ ᱞᱟᱛᱤᱱ ᱦᱚᱭ ᱥᱟᱯᱳᱨᱴ ᱜᱮᱭᱟ, ᱡᱟᱦᱟᱸ ᱨᱮᱭᱟᱜ ᱜᱞᱤᱯᱷ ᱠᱚᱫᱚ ᱥᱮᱜᱳᱭ ᱭᱩ ᱟᱭ ᱞᱮᱠᱟ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱢᱟᱭᱠᱨᱳᱥᱚᱯᱷᱴ ᱚᱯᱷᱤᱥ ᱒᱐᱑᱓ ᱟᱨ ᱚᱱᱟ ᱛᱟᱭᱚᱢ ᱨᱮᱭᱟᱜ ᱵᱷᱟᱨᱥᱟᱱ ᱠᱚ ᱥᱟᱶ ᱥᱮᱞᱮᱫ ᱛᱟᱦᱮᱸᱱᱟ᱾ ᱱᱚᱣᱟ ᱨᱮᱭᱟᱜ ᱯᱮᱭᱟ ᱨᱩᱯ ᱢᱮᱱᱟᱜᱼᱟ: ᱨᱮᱜᱩᱞᱟᱨ, ᱵᱳᱞᱰ ᱟᱨ ᱥᱮᱢᱤᱞᱟᱭᱤᱴ᱾
ᱱᱚᱣᱟ ᱴᱟᱭᱯᱷᱮᱥ ᱫᱚ ᱯᱷᱤᱭᱳᱱᱟ ᱨᱚᱥ ᱦᱚᱛᱮᱛᱮ ᱟᱨᱴᱼᱰᱟᱭᱨᱮᱠᱴ, ᱡᱚᱱ ᱦᱟᱰᱥᱚᱱ ᱦᱚᱛᱮᱛᱮ ᱯᱨᱚᱰᱩᱥ ᱟᱨ ᱨᱚᱥ ᱢᱤᱞᱥ ᱦᱚᱛᱮᱛᱮ ᱦᱤᱱᱴᱮᱰ ᱦᱩᱭ ᱟᱠᱟᱱᱟ᱾ ᱯᱷᱤᱭᱳᱱᱟ ᱨᱚᱥ ᱟᱨ ᱡᱚᱱ ᱦᱟᱰᱥᱚᱱ ᱫᱚ ᱫᱮᱵᱽᱱᱟᱜᱽᱨᱤ ᱟᱨ ᱳᱰᱤᱭᱟ, ᱰᱮᱵᱷᱤᱰ ᱵᱽᱨᱮᱡᱤᱱᱟ ᱫᱚ ᱜᱩᱡᱽᱨᱟᱴᱤ, ᱵᱷᱮᱞᱮᱱᱴᱤᱱ ᱵᱽᱨᱩᱥᱴᱟᱭᱩᱠᱥ ᱫᱚ ᱛᱮᱹᱞᱮᱜᱩ, ᱡᱳ ᱫᱮᱹ ᱵᱟᱭᱮᱨᱰᱮᱢᱮᱠᱟᱨ ᱫᱚ ᱵᱟᱝᱞᱟ ᱟᱨ ᱯᱷᱟᱨᱱᱟᱱᱫᱳ ᱫᱮᱹ ᱢᱮᱞᱳ ᱵᱷᱟᱨᱜᱟᱥ ᱫᱚ ᱢᱟᱞᱟᱭᱟᱞᱚᱢ ᱟᱨ ᱛᱟᱢᱤᱞ ᱪᱤᱠᱤ ᱮ ᱰᱤᱡᱟᱭᱤᱱ ᱞᱮᱫᱟ᱾ ᱥᱮᱜᱳᱭᱮ ᱭᱩᱭᱟᱭ ᱨᱮᱭᱟᱜ ᱞᱟᱛᱤᱱ ᱰᱤᱡᱟᱭᱤᱱ ᱫᱚ ᱥᱴᱤᱵᱷ ᱢᱮᱴᱥᱚᱱ ᱮ ᱰᱤᱡᱟᱭᱤᱱ ᱟᱠᱟᱫᱟ᱾
ᱛᱟᱱᱤᱭᱟ ᱥᱚᱪᱫᱮᱵ
ᱛᱟᱱᱤᱭᱟ ᱥᱚᱪᱫᱮᱵ (ᱡᱟᱱᱟᱢ ᱒᱐ ᱚᱜᱚᱥᱴ ᱑᱙᱘᱖) ᱫᱚ ᱡᱤᱫ ᱵᱷᱟᱨᱚᱛᱤᱭᱚ ᱪᱮᱥ ᱠᱷᱮᱞᱚᱸᱰᱤᱭᱟ‌. ᱠᱟᱱᱟᱭ ᱾ ᱛᱟᱱᱤᱭᱟ ᱫᱚ ᱤᱱᱴᱚᱨᱱᱮᱥᱱᱟᱞ ᱢᱟᱥᱴᱚᱨ(ᱤ.ᱢ.) ᱟᱨ ᱣᱤᱢᱮᱱ ᱜᱨᱟᱸᱰ ᱢᱟᱥᱴᱚᱨ(ᱣ.ᱜ.ᱢ.) ᱨᱮᱭᱟᱜ ᱯᱷᱤᱞᱰ ᱴᱟᱭᱴᱚᱞ ᱡᱤᱛᱠᱟ.ᱨ ᱠᱟᱱᱟᱭ ᱾ ᱱᱩᱭ ᱫᱚ ᱱᱤᱛᱚᱜ ᱪᱮᱥ ᱨᱤᱱᱤᱡ ᱯᱨᱮᱡᱮᱱᱴᱚᱨ ᱟᱨ ᱠᱚᱢᱮᱱᱴᱮᱴᱚᱨ ᱞᱮᱠᱟᱛᱮ ᱠᱟ.ᱢᱤ ᱠᱟᱱᱟᱭ ᱾
ᱱᱮᱥᱱᱟᱞ ᱟᱨ ᱤᱱᱴᱚᱨᱱᱮᱥᱱᱟᱞ ᱨᱮᱭᱟᱜ ᱨᱮᱠᱚᱰ ᱠᱚ
᱒᱐᱐᱕ ᱨᱮ ᱛᱟᱱᱤᱭᱟ ᱫᱚ ᱵᱷᱟᱨᱚᱛ ᱨᱤᱱᱤᱡ ᱘ ᱜᱚᱴᱟᱝ ᱠᱷᱮᱞᱚᱸᱰᱤᱭᱟ. ᱞᱮᱠᱟᱛᱮ ᱛᱤᱨᱞᱟ. ᱠᱚᱣᱟᱜ ᱜᱨᱟᱸᱰ ᱢᱟᱥᱴᱚᱨ ᱴᱟᱭᱴᱚᱞ ᱟᱢᱮᱴ ᱞᱮᱟᱭ ᱾ ᱒᱐᱐᱖ ᱟᱨ ᱒᱐᱐᱗ ᱨᱮ ᱛᱤᱨᱞᱟ. ᱠᱚᱣᱟᱜ ᱱᱮᱥᱱᱟᱞ ᱯᱨᱟᱭᱢᱚᱨ ᱪᱮᱥ ᱪᱟᱢᱯᱤᱭᱟᱱᱥᱤᱯ ᱫᱟᱲᱮ ᱞᱮᱱᱟᱭ ᱾ ᱚᱱᱟ ᱛᱟᱭᱚᱢ ᱒᱐᱐᱗ ᱨᱮ ᱛᱮᱦᱨᱟᱱ ᱨᱮᱭᱟᱜ ᱙ ᱜᱟᱴᱟᱝ ᱨᱟᱩᱱᱰ ᱨᱮ 6½ ᱯᱚᱭᱮᱸᱴ ᱥᱟᱶ ᱛᱮ ᱛᱤᱨᱞᱟ. ᱠᱚᱣᱟᱜ ᱮᱥᱤᱭᱟᱱ ᱪᱮᱥ ᱪᱟᱢᱯᱤᱭᱟᱱᱥᱤᱯ ᱫᱟᱲᱮ ᱟᱠᱟᱱᱟᱭ ᱾ ᱒᱐᱐᱙ ᱨᱮ ᱛᱟᱱᱤᱭᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱢᱟᱨᱟᱝ ᱠᱷᱮᱞ ᱥᱤᱨᱯᱷᱟ ᱚᱨᱡᱩᱱ ᱟᱣᱟᱰ ᱠᱚ ᱪᱟᱞ ᱟᱫᱮᱭᱟ ᱾ ᱒᱐᱑᱖ ᱨᱮ ᱛᱟᱱᱤᱭᱟ, ᱛᱤᱨᱞᱟ. ᱠᱚᱣᱟᱜ ᱱᱟᱯᱟᱭ ᱥᱤᱨᱯᱷᱟ. ᱞᱮᱠᱟᱛᱮ ᱨᱮᱭᱠᱡᱟᱵᱷᱤᱠ ᱳᱯᱮᱱ ᱦᱟᱛᱟᱣ ᱞᱮᱜᱼᱟᱭ ᱾ ᱟᱨ ᱠᱟᱞᱩᱛᱟᱨᱟ ᱨᱮ ᱦᱩᱭ ᱟᱠᱟᱱ ᱠᱚᱢᱚᱱ ᱣᱮᱞᱛᱷ ᱨᱮ ᱛᱤᱨᱞᱟ. ᱠᱚᱣᱟᱜ ᱪᱟᱴᱯᱤᱭᱟᱱ ᱴᱟᱭᱴᱚᱞ ᱦᱟᱛᱟᱣ ᱟᱱ ᱛᱟᱦᱮᱸᱫ ᱾
ᱛᱟᱱᱤᱭᱟ ᱫᱚ ᱪᱮᱥ ᱠᱷᱮᱞ ᱞᱟ.ᱜᱤᱱ ᱢᱤᱫ DVD ᱪᱮᱥ ᱵᱮᱥ ᱧᱤᱛᱩᱢ ᱛᱮ ᱵᱮᱱᱟᱣ ᱟᱠᱟᱫᱟᱭ ᱾ ᱒᱐᱑᱓ ᱨᱮ ᱪᱮᱱᱟᱭ ᱨᱮ ᱦᱩᱭ ᱞᱮᱬᱴᱱ ᱣᱟᱨᱞᱰ ᱪᱟᱢᱯᱤᱭᱟᱱᱥᱤᱯ ᱢᱮᱪ ᱨᱮ ᱢᱟᱜᱱᱚᱤ ᱠᱟᱨᱞᱮᱥᱚᱱ ᱟᱨ and ᱵᱤᱥᱣᱚᱱᱟᱛᱷ ᱟᱱᱚᱱᱫ ᱥᱟᱝ ᱠᱟᱢᱮᱱᱴᱨᱤ ᱞᱮᱟᱭ ᱾
ᱯᱩᱥᱯᱚᱠᱚᱢᱚᱞ ᱫᱟᱦᱟᱞ
ᱯᱩᱥᱚᱯ ᱠᱚᱢᱚᱞ ᱫᱟᱦᱟᱞ(ᱪᱚᱞᱩ ᱧᱩᱛᱩᱢ ᱯᱨᱚᱪᱚᱱᱰᱚ) ᱱᱮᱯᱟᱞ ᱨᱮᱱ ᱠᱚᱢᱭᱩᱱᱤᱥᱴ ᱮᱟᱡᱽᱱᱤᱛᱤᱠ ᱟᱨ ᱱᱮᱯᱟᱞ ᱠᱚᱢᱭᱩᱱᱤᱥᱴ ᱯᱟᱨᱴᱤ (ᱱᱮᱠᱚᱯᱟ) ᱮᱢᱟᱞᱮ ᱟᱨ ᱱᱮᱯᱟᱞ ᱠᱚᱢᱭᱩᱱᱤᱥᱴ ᱯᱟᱨᱴᱤ (ᱱᱮᱠᱚᱯᱟ) ᱢᱟᱳᱵᱟᱫᱤ ᱠᱮᱱᱫᱨᱚ ᱢᱤᱞᱟᱹᱣ ᱠᱟᱛᱮ ᱵᱮᱱᱟᱣ ᱟᱠᱟᱱ ᱱᱮᱯᱟᱞ ᱠᱚᱢᱭᱩᱱᱤᱥᱴ ᱯᱟᱨᱴᱤ(ᱱᱮᱠᱚᱯᱟ) ᱵᱟᱱᱟᱨ ᱯᱟᱨᱴᱤ ᱢᱩᱫᱽ ᱨᱮᱱ ᱢᱤᱫ ᱯᱟᱨᱥᱮᱛ ᱠᱟᱱᱟᱭ | ᱑᱓ ᱥᱮᱨᱢᱟ ᱜᱟᱱ ᱵᱷᱩᱢᱤᱜᱚᱛ ᱡᱤᱵᱚᱢ ᱵᱤᱛᱟᱹᱣ ᱠᱟᱛᱮ ᱵᱤᱹ ᱥᱚᱹ ᱒᱐᱖᱒-᱖᱓ ᱨᱮᱱᱟᱜ ᱡᱚᱱ-ᱟᱱᱫᱚᱞᱚᱱ ᱛᱟᱭᱚᱢ ᱠᱷᱩᱞᱟ ᱨᱟᱡᱽᱱᱤᱛᱤᱠ ᱨᱩᱯ ᱛᱮ ᱵᱚᱞᱚ-ᱟᱠᱟᱱᱟ | ᱥᱚᱸᱵᱤᱫᱷᱟᱱᱰᱚᱵᱷᱟ ᱱᱤᱨᱵᱟᱪᱚᱱ ᱒᱐᱖᱔ ᱨᱮ ᱒ ᱡᱟᱜᱟ ᱠᱷᱚᱱ ᱱᱤᱨᱵᱟᱪᱚᱱ ᱛᱚᱟᱭᱚᱢ ᱩᱱᱤ ᱱᱮᱯᱟᱞ ᱨᱮᱱ ᱯᱨᱯᱫᱷᱟᱱᱢᱚᱛᱨᱤ ᱵᱮᱱᱟᱣ ᱞᱮᱱ ᱛᱟᱦᱮᱸᱫ | ᱱᱩᱭ ᱫᱚ ᱵᱤᱹᱥᱚᱹ ᱒᱐᱗᱓ ᱥᱮᱨᱢᱟ ᱥᱟᱣᱴ ᱑᱙ ᱦᱤᱞᱳ ᱫᱚᱥᱚᱨᱟ ᱫᱷᱚᱢ ᱦᱚᱸ ᱯᱨᱚᱫᱷᱟᱱᱢᱚᱱᱛᱨᱤ ᱯᱚᱫᱽ ᱨᱮ ᱛᱟᱦᱮᱞᱮᱱᱟ | ᱥᱚᱸᱵᱤᱫᱷᱟᱱ ᱥᱚᱵᱷᱟ ᱨᱮᱱᱟᱜ ᱪᱩᱱᱟᱵ ᱨᱮ ᱩᱱᱤ ᱮᱠᱞᱟ-ᱮ ᱛᱟᱦᱮᱸᱞᱮᱱ ᱨᱮᱷᱚᱸ ᱥᱚᱸᱥᱚᱫᱽ ᱨᱮᱱᱟᱜ ᱵᱚᱷᱩᱢᱚᱛ ᱧᱟᱢ ᱠᱟᱛᱮ ᱡᱤᱛᱠᱟᱹᱨ ᱞᱮᱱᱟ ।
ᱨᱟᱡᱽᱱᱤᱛᱤᱠ ᱡᱤᱵᱚᱱ ᱨᱮᱱᱟᱜ ᱰᱟᱦᱟᱨ
ᱚᱞ ᱯᱟᱲᱟᱣ ᱨᱮ ᱟᱹᱰᱤ ᱱᱟᱯᱟᱭ ᱥᱟᱶᱛᱮ ᱨᱟᱡᱽᱱᱤᱛᱤᱠ ᱠᱟᱹᱢᱤᱦᱩᱨᱟ ᱨᱮ ᱑᱐ ᱠᱟᱞᱟᱥ ᱠᱷᱚᱱ ᱜᱮ ᱮᱦᱚᱵ ᱞᱤᱫᱟ | ᱯᱨᱚᱪᱚᱱᱰᱚ ᱩᱱᱟ ᱚᱛᱚ-ᱮ ᱩᱭᱦᱟᱹᱨ-ᱟ "ᱵᱩᱨᱩ ᱨᱮ ᱵᱟᱝ ᱥᱮᱴᱮᱨ ᱠᱟᱛᱮ ᱛᱚᱨᱟᱭ ᱡᱟᱜᱟ ᱨᱮ ᱜᱷᱟᱨᱚᱡ ᱪᱤᱛᱟᱱ ᱥᱟᱭᱠᱳᱞᱳᱡᱤ ᱨᱮᱱᱟᱜ ᱚᱥᱚᱨ ᱛᱟᱦᱮᱸ ᱠᱟᱱᱟ | ᱩᱱᱤ ᱥᱩᱨ ᱨᱮᱱᱟᱜ ᱵᱟᱛᱟᱵᱚᱨᱚᱬ ᱛᱮ ᱯᱩᱨᱟᱹ ᱨᱩᱯ ᱛᱮ ᱠᱚᱢᱭᱩᱱᱤᱥᱴ ᱪᱷᱟᱯ ᱨᱮ ᱛᱟᱦᱮᱸ ᱠᱟᱱᱟᱭ,ᱤᱧ ᱨᱮᱱ ᱢᱤᱫ ᱜᱷᱚᱨᱚᱱᱡᱤᱠ ᱫᱷᱚᱱᱵᱚᱦᱟᱫᱩᱨ ᱠᱚᱢᱭᱩᱱᱤᱥᱴ ᱨᱮ ᱠᱟᱹᱢᱤᱭᱟᱹ ᱛᱟᱦᱮᱸ ᱠᱟᱱᱟ | ᱩᱱᱤ ᱜᱮ ᱤᱧ ᱠᱚᱢᱭᱩᱱᱤᱥᱴ ᱵᱮᱱᱟᱣ ᱞᱟᱹᱜᱤᱫ ᱜᱚᱲᱟ ᱫᱟᱲᱤ ᱮᱢᱟᱣ ᱫᱤᱧᱟ | ᱩᱱᱤ ᱜᱮ ᱨᱩᱯᱞᱟᱞ ᱵᱤᱥᱣᱚᱠᱚᱨᱢᱟ ᱥᱟᱶ ᱩᱯᱩᱨᱩᱢ ᱮ ᱞᱟᱹᱭᱫᱤᱱ ᱛᱟᱦᱮᱱᱟ |" ᱩᱱᱟ ᱛᱟᱭᱚᱢ ᱯᱩᱥᱯᱚᱞᱟᱞ ᱥᱨᱮᱥᱴᱚ ᱥᱟᱶ ᱨᱚᱯᱚᱲ ᱦᱩᱭ-ᱮᱱᱟ |᱔ ᱭᱟᱜ(चौथो ) ᱢᱚᱦᱟᱫᱷᱤᱵᱮᱥᱚᱱ ᱛᱟᱭᱚᱢ ᱩᱱᱤ ᱵᱷᱚᱠᱛᱚᱵᱚᱦᱟᱫᱩᱨ ᱥᱨᱮᱥᱴᱚ ᱥᱟᱶ ᱟᱹᱰᱤ ᱥᱩᱨ ᱨᱮᱱᱟᱜ ᱥᱟᱹᱜᱟᱹ ᱡᱩᱰᱟᱣ-ᱮᱱᱟ | ᱩᱱᱟ ᱦᱤᱥᱚᱵ ᱛᱮ ᱩᱱᱤ ᱨᱟᱡᱽᱱᱤᱛᱤᱠ ᱡᱤᱵᱚᱱ ᱮᱦᱚᱵ ᱛᱚᱛᱠᱟᱞᱤᱱ ᱯᱩᱥᱯᱚᱞᱟᱞ ᱠᱩᱢᱩᱴ (ᱥᱚᱢᱩᱦᱚ) ᱨᱮ ᱵᱤᱹ ᱥᱚᱹ ᱒᱐᱒᱘ ᱥᱮᱨᱢᱟ ᱨᱮ ᱵᱚᱞᱚ ᱟᱠᱟᱱᱟ ᱢᱮᱱᱛᱮ ᱢᱟᱱᱮ ᱢᱤᱱᱟᱜ-ᱟ|ᱵᱷᱚᱠᱛᱚᱵᱚᱦᱟᱫᱩᱨ ᱯᱟᱨᱴᱤ ᱨᱮ ᱢᱚᱦᱟᱱᱚᱱᱛᱨᱤ ᱦᱩᱭᱩ ᱚᱠᱛᱚ ᱯᱨᱪᱚᱱᱰᱚ ᱮᱨᱮᱭᱟ ᱵᱭᱩᱨᱳ ᱥᱚᱫᱚᱥᱭᱚ ᱨᱮ ᱠᱟᱹᱢᱤᱭᱮ ᱛᱟᱦᱮᱸᱱᱟ | ᱵᱤᱹ ᱥᱚᱹ ᱒᱐᱓᱙ ᱥᱮᱨᱢᱟ ᱨᱮ ᱱᱤᱨᱢᱚᱞ ᱞᱟᱢᱟ ᱟᱨ ᱢᱳᱦᱚᱱᱵᱤᱠᱨᱚᱢ ᱥᱤᱸᱦᱚ ᱛᱟᱞᱟ ᱵᱟᱯᱞᱟ ᱦᱮ-ᱮᱱ ᱛᱟᱭᱚᱢ ᱯᱨᱚᱪᱚᱱᱰᱚ ᱩᱱᱟ ᱛᱟᱭᱚᱢ ᱯᱨᱚᱪᱚᱱᱰᱚ ᱢᱳᱦᱚᱱᱵᱤᱠᱨᱚᱢ ᱥᱮᱡ ᱥᱟᱹᱜᱟᱹᱭ ᱡᱩᱰᱟᱣ ᱠᱤᱫᱟ | ᱩᱱᱤᱭᱟ ᱩᱭᱦᱟᱹᱨ ᱛᱮ " ᱞᱟᱢᱟ-ᱣᱟᱜ ᱪᱩᱱᱟᱵ ᱨᱮ ᱱᱮᱞᱮ ᱨᱟᱥᱟ ᱞᱮᱠᱟ ᱦᱩᱭᱮᱱ ᱠᱟᱨᱚᱬ ᱩᱱᱤ ᱵᱟᱹᱜᱤ ᱠᱟᱛᱮ ᱢᱳᱦᱚᱱᱵᱤᱠᱨᱚᱢ ᱥᱮᱡ ᱞᱟᱜᱟᱣ-ᱮᱱᱟ | ᱢᱳᱦᱚᱱᱵᱤᱠᱨᱚᱢ-ᱣᱟᱜ ᱜᱮ ᱤᱧᱟ ᱵᱤᱨᱳᱫ ᱠᱮᱱᱫᱽᱨᱚ ᱥᱚᱢᱚᱛᱤ ᱨᱮ ᱱᱩᱱᱠᱟ ᱵᱟᱹᱰᱤᱡ ᱱᱚᱡᱚᱨ ᱱᱮᱞ-ᱮᱱᱟ ᱛᱟᱭᱚᱢ ᱛᱮ ᱞᱟᱹᱰᱟᱹᱦᱟᱹᱭ(विद्रोह) ᱜᱮ ᱦᱩᱭ-ᱮᱱᱟ |"
ᱟᱹᱭᱳ-ᱟᱜ ᱵᱚᱸᱜᱟᱛᱟᱞᱟ ᱚᱠᱛᱚ
ᱵᱤᱹᱥᱚᱹ ᱒᱐᱕᱒ ᱥᱮᱨᱢᱟ ᱨᱮ ᱵᱷᱩᱢᱤᱜᱚᱛ ᱦᱩᱭᱩ ᱢᱟᱬᱟᱝ ᱨᱮ ᱩᱱᱤ ᱟᱹᱭᱳ ᱠᱭᱟᱱᱥᱚᱨ ᱨᱩᱣᱳ ᱛᱮ ᱵᱤᱨ ᱟᱥᱯᱟᱛᱟᱞ ᱨᱮ ᱞᱟᱜᱟᱣ ᱠᱟᱱ ᱛᱟᱦᱮᱸᱫ |ᱢᱩᱠᱛᱤᱨᱟᱢ ᱞᱟᱹᱜᱤᱫ ᱱᱩᱣᱟ ᱩᱭᱦᱟᱹᱨ ᱢᱮᱱᱟᱜ-ᱟ, ᱯᱨᱚᱪᱚᱱᱰᱚ ᱩᱱᱟ ᱚᱠᱛᱚ ᱵᱤᱨ ᱟᱥᱯᱟᱛᱟᱞ ᱨᱮ ᱟᱭ ᱜᱤ ᱦᱚᱨᱚᱷᱚ ᱞᱤᱫᱤᱭᱟ | ᱟᱹᱰᱤ ᱫᱩᱠᱷ ᱨᱮᱱᱟᱜ ᱠᱟᱛᱷᱟ ᱩᱱᱤ ᱟᱹᱭᱳ ᱵᱚᱸᱜᱟ ᱛᱟᱞᱟᱭᱮᱱ ᱜᱤᱭᱟ | ᱩᱱᱟ ᱛᱟᱭᱚᱢ ᱨᱤᱛᱤᱨᱤᱣᱟᱡ ᱛᱮ ᱵᱟᱭ ᱠᱤᱫᱤᱭᱟ |ᱩᱱᱤ-ᱮ ᱵᱷᱟᱰᱟᱱ ᱞᱤᱫᱤᱭᱟ, ᱟᱭ ᱨᱮᱱ ᱵᱚᱠᱚᱛᱮ ᱵᱷᱟᱰᱟᱱ ᱠᱤᱫᱤᱭᱟ | ᱵᱤᱹ ᱥᱚᱹ ᱒᱐᱕᱒ ᱥᱮᱨᱢᱟ ᱛᱟᱭᱚᱢ ᱒᱐᱖᱓ ᱥᱮᱨᱢᱟ ᱨᱮ ᱯᱨᱚᱪᱚᱱᱰᱚ ᱵᱟᱵᱟ ᱥᱟᱶ ᱱᱤᱯᱟᱢ-ᱮᱱᱟ | ᱪᱷᱟᱹᱴᱟᱹᱭᱟᱹᱨ ᱧᱩᱛᱩᱢ ᱫᱚ ᱪᱷᱚᱵᱤᱞᱟᱞ ᱛᱟᱦᱮᱞᱮᱱ ᱛᱟᱭᱟ ᱟᱨ ᱪᱷᱚᱵᱤ ᱠᱚ ᱦᱚ~ᱦᱚ ᱟᱭ ᱠᱟᱱ ᱛᱟᱦᱮᱸᱫ | ᱚᱲᱟᱜ ᱨᱮ ᱫᱩᱞᱟᱹᱲᱤᱭᱟᱹ ᱵᱮᱴᱟ ᱮ ᱛᱟᱦᱮᱠᱟᱱᱟ | ᱚᱞ ᱯᱟᱲᱟᱣ ᱚᱠᱛᱚ ᱨᱮ ᱟᱭᱟᱜ ᱧᱩᱛᱩᱢ ᱪᱷᱚᱵᱤ ᱠᱷᱚᱱ ᱯᱩᱥᱯᱚᱠᱚᱢᱚᱞ ᱫᱚᱦᱚ ᱠᱤᱫᱟ-ᱟᱭ |ᱟᱹᱭᱳᱵᱟᱵᱟ ᱟᱹᱰᱤ ᱜᱮ ᱛᱟᱭᱚᱢ ᱠᱤᱱ ᱵᱟᱰᱟᱭ ᱠᱤᱫᱟ ᱵᱮᱴᱟ-ᱣᱟᱜ ᱧᱩᱛᱩᱢ ᱫᱚ ᱵᱚᱫᱚᱞ ᱟᱠᱟᱫᱟ ᱢᱮᱱᱛᱮ |
ᱨᱤᱢᱤ ᱵᱟᱥᱩ ᱥᱤᱱᱦᱟ
ᱨᱤᱢᱤ ᱵᱟᱥᱩ ᱥᱤᱱᱦᱟ  (ᱡᱟᱱᱟᱢ-ᱟᱞᱞᱦᱟᱵᱟᱫᱽ,ᱩᱛᱚᱨ ᱯᱨᱚᱫᱮᱥ,ᱥᱤᱧᱚᱛ) ᱫᱚ ᱢᱤᱫ ᱥᱮᱨᱮᱧᱤᱭᱟ. ᱟᱨ ᱥᱮᱨᱮᱧ ᱜᱟᱵᱟᱱᱤᱭᱟ. ᱠᱟᱱᱟᱭ ᱾ ᱮᱱᱮᱡ ᱴᱨᱮᱱᱤᱝ ᱛᱟᱭ ᱫᱚ ᱕ ᱵᱚᱪᱷᱚᱨ ᱩᱢᱮᱨ ᱨᱮ ᱮᱛᱚᱦᱚᱵ ᱞᱮᱫᱟ ᱾ ᱟᱞᱞᱟᱦᱟᱵᱟᱫᱽ ᱡᱮᱜᱮᱛ-ᱵᱤᱨᱫᱟ.ᱜᱟᱲ (Allahabad University) ᱠᱷᱚᱱ ᱦᱤᱱᱫᱩᱥᱛᱟᱱᱤ ᱠᱞᱟᱥᱤᱠᱟᱞ ᱥᱮᱨᱮᱧ ᱨᱮ ᱟ.ᱠᱤᱞᱢᱟᱱ ᱰᱤᱜᱽᱨᱤ ᱠᱚᱨᱟᱣ ᱟᱠᱟᱫᱟᱭ ᱟᱨ  ᱥᱚᱝᱜᱤᱛ ᱯᱨᱚᱵᱷᱟᱠᱚᱨ (Sangeet Prabhakar) ᱟᱨ   ᱞᱟᱭᱤᱴ ᱢᱤᱸᱣᱡᱤᱠ (Light Music) ᱨᱮ ᱥᱤᱱᱤᱭᱚᱨ ᱰᱤᱯᱞᱳᱢᱟ ᱯᱨᱚᱭᱟᱜᱽ ᱥᱚᱝᱜᱤᱛ ᱥᱚᱢᱤᱛᱤ (Prayag Sangeet Samiti,) ᱟᱞᱞᱟᱦᱟᱵᱟᱫᱽ ᱠᱷᱚᱱ ᱥᱟ.ᱛ ᱟᱠᱟᱫᱟᱭ ᱾
ᱱᱤᱡᱚᱨ ᱡᱤᱭᱚᱱ
ᱨᱤᱢᱤ ᱫᱚ ᱢᱤᱫ ᱵᱮᱝᱜᱚᱞᱚᱞᱤ ᱜᱷᱟᱨᱚᱸᱡᱽ,ᱟᱞᱞᱦᱟᱵᱟᱫᱽ ᱨᱮᱭ ᱡᱟᱱᱟᱢ ᱟᱨ ᱦᱟᱨᱟᱨᱟᱛᱟ ᱞᱮᱱᱟ ᱟᱨ ᱥᱮᱨᱮᱧ ᱨᱩᱥᱤᱠ ᱦᱚᱭ ᱦᱤᱸᱥᱤᱫ ᱨᱮ ᱦᱟᱨᱟ ᱞᱮᱱᱟ ᱾ ᱟᱡ ᱫᱚ ᱖ ᱵᱚᱪᱷᱚᱨ ᱩᱢᱮᱨ ᱨᱮ ᱥᱮᱨᱮᱧ ᱥᱮᱬᱟ ᱮᱦᱚᱵ ᱞᱮᱫᱟ ᱟᱨ ᱛᱟᱭᱚᱢ ᱟᱭᱢᱟ ᱥᱴᱮᱡᱽ ᱯᱨᱳᱜᱨᱟᱢ ᱨᱮ ᱥᱮᱞᱮᱫ ᱞᱮᱱᱟ ᱾ ᱑᱕ ᱵᱚᱪᱷᱚᱨ ᱩᱢᱮᱨ ᱛᱮᱜᱮ ᱥᱮᱨᱢᱟ ᱟᱲᱟᱝ ᱨᱤᱱ ᱢᱤᱫ ᱦᱩᱱᱟ.ᱨᱤᱭᱟ. ᱵᱮᱱᱟᱣ ᱞᱮᱱᱟᱭ ᱾ ᱱᱤᱛᱚᱝ ᱟᱡᱫᱚ ᱥᱮᱨᱢᱟ ᱟᱲᱟᱝ ᱟᱨ ᱥᱟ.ᱜᱤᱧ-ᱧᱮᱱᱮᱞᱚᱢ ᱨᱤᱱ ᱩᱥᱩᱞ ᱫᱷᱟᱯ ᱨᱤᱱᱤᱡ ᱟᱨᱴᱤᱥᱴ ᱠᱟᱱᱟᱭ ᱾ ᱖ ᱵᱚᱪᱷᱚᱨ ᱩᱢᱮᱨ ᱨᱮ ᱵᱤ.ᱮᱱ ᱵᱤᱥᱣᱟᱥ ᱡᱤ  (B. N. Biswas Jee) ᱭᱟᱜ ᱛᱟ.ᱨᱤᱨᱮ ᱦᱤᱱᱫᱩᱥᱛᱟᱱᱤ ᱢᱤᱸᱣᱡᱤᱠ ᱥᱟᱶᱛᱮ ᱮᱢᱟᱱ ᱦᱩᱱᱟ.ᱨ ᱠᱚᱭ ᱥᱮᱬᱟᱭᱮᱫ ᱛᱟᱦᱮᱸᱱ ᱾ ᱢᱤᱸᱣᱡᱤᱠ ᱟᱨ ᱥᱮᱨᱮᱧ ᱨᱮ ᱟᱡᱟᱜ ᱜᱚᱨᱚᱸᱡᱽ ᱧᱮᱞᱛᱮ,ᱟᱭᱚ-ᱵᱟᱵᱟ ᱠᱤᱱ ᱫᱚ ᱦᱤᱱᱫᱩᱥᱛᱟᱱᱤ ᱥᱮᱨᱮᱧ ᱟᱥᱲᱟ ᱟᱨ ᱠᱚᱞᱮᱡᱽ ᱨᱮ ᱥᱟᱛᱟᱢ ᱫᱚᱦᱚ ᱞᱟ.ᱜᱤᱫ ᱩᱥᱠᱟ.ᱣ ᱞᱮᱫᱮᱭᱟᱠᱤᱱ ᱾ ᱟᱡ ᱡᱟᱶᱟᱭ ᱨᱟᱢᱠᱨᱤᱥᱱᱟ ᱥᱤᱱᱦᱟ (Ramkrishna Sinha) ᱟᱨ ᱜᱷᱟᱨᱚᱸᱡᱽ ᱥᱚᱦᱮᱫ ᱠᱚᱴᱷᱮᱫ ᱠᱷᱚᱱ ᱢᱤᱸᱣᱡᱤᱠ ᱪᱮᱛᱟᱱ ᱨᱮ ᱠᱮᱨᱤᱭᱚᱨ ᱛᱚᱝᱜᱮ ᱫᱚᱦᱚᱭ ᱞᱟ.ᱜᱤᱫ ᱞᱮᱛᱟᱲ ᱩᱥᱠᱟ.ᱣ ᱧᱟᱢ ᱟᱠᱟᱫᱟᱭ ᱾
ᱠᱮᱨᱤᱭᱚᱨ
ᱟᱡ ᱫᱚ ᱟᱞᱞᱦᱟᱵᱟᱫᱽ ᱡᱮᱜᱮᱛ-ᱵᱤᱨᱫᱟ.ᱜᱟᱲ ᱠᱷᱚᱱ ᱯᱚᱸ ᱨᱟᱢᱟᱥᱨᱤᱭᱟ ᱡᱷᱟ ᱡᱤ (Pt. Ramashrya Jha jee) ᱟᱨ ᱢᱟ.ᱱᱤᱡ ᱠᱚᱢᱞᱟ ᱵᱳᱥ (Smt. Kamla Bose) ᱛᱤᱠᱤᱱᱟᱜ ᱛᱟ.ᱨᱤᱨᱮ ᱟ.ᱠᱤᱞᱢᱟᱱ ᱥᱤᱠᱷᱱᱟ.ᱛ ᱥᱟ.ᱛ ᱞᱮᱫᱟᱭ ᱾ ᱥᱤᱧᱚᱛ ᱫᱤᱥᱚᱢ ᱟᱨ ᱵᱤᱫᱮᱥ ᱨᱮ ᱟᱭᱢᱟ ᱯᱚᱨᱯᱷᱳᱨᱢᱟᱱᱥ ᱠᱚᱨᱟᱣ ᱟᱠᱟᱫᱟᱭ ᱾ ᱠᱮᱱᱤᱭᱟ ᱨᱮᱫᱚ ᱭᱩᱱᱟᱭᱴᱮᱰ ᱱᱮᱥᱳᱱᱥ ᱚᱯᱷᱤᱥ ᱯᱟᱦᱴᱟ ᱠᱷᱚᱱ,ᱱᱟᱭᱨᱳᱵᱤ (Nairobi) ᱨᱮᱫᱚ ᱥᱤᱧᱚᱛ ᱦᱟᱭ ᱠᱳᱢᱤᱥᱚᱱ ᱯᱟᱦᱴᱟ ᱠᱷᱚᱱ ᱥᱟᱯᱲᱟᱣ ᱞᱮᱱᱟ ᱾ ᱟᱡ ᱫᱚ ᱯᱩᱱᱭᱟ. ᱟᱞᱵᱚᱢ ᱠᱚᱨᱟᱣ ᱟᱠᱟᱫᱟᱭ, ᱢᱟᱭᱤᱭᱟ ᱠᱟ ᱫᱚᱨᱵᱟᱨ (Maiyya Ka Darbaar) ᱯᱩᱭᱞᱩ ᱟᱞᱵᱚᱢ ᱫᱚ ᱒᱐᱐᱘ ᱥᱟᱞ ᱨᱮ ᱴᱟᱭᱤᱢᱥ ᱢᱤᱸᱣᱡᱤᱠ (Times Music) ᱨᱮᱭᱟᱜ ᱫᱤ ᱴᱟᱭᱤᱢᱥ ᱜᱨᱩᱯ,ᱥᱤᱧᱚᱛ (The Times Group) ᱯᱟᱦᱴᱟ ᱠᱷᱚᱱ ᱥᱟᱯᱲᱟᱣ ᱞᱮᱱᱟ ᱾ ᱟᱭᱢᱟ ᱧᱩᱢᱟᱱ ᱟᱨᱴᱤᱥᱴ ᱠᱚᱵᱤᱛᱟ ᱠᱨᱤᱥᱱᱟᱢᱩᱨᱛᱷᱤ (Kavita Krishnamoorthy), ᱥᱩᱱᱤᱫᱷᱤ ᱪᱚᱣᱦᱟᱱ (Sunidhi Chauhan), ᱥᱨᱮᱭᱟ ᱜᱷᱳᱥᱟᱞ (Shreya Ghoshal), ᱩᱥᱟ ᱢᱚᱝᱜᱮᱥᱠᱚᱨ (Usha Mangeshkar), ᱠᱩᱢᱟᱨ ᱥᱟᱱᱩ (Kumar Sanu), ᱢᱚᱦᱟᱞᱚᱠᱥᱢᱤ ᱟᱭᱚᱨ (Mahalakshmi Iyer), ᱠᱮ.ᱮᱥ ᱪᱤᱛᱨᱟ (K. S. Chithra), ᱨᱤᱪᱟ ᱥᱚᱨᱢᱟ (Richa Sharma) ᱮᱢᱟᱱ ᱠᱚ ᱥᱟᱶ ᱠᱟ.ᱢᱤ ᱟᱠᱟᱫ-ᱟᱭ ᱾ ᱱᱤᱛᱚᱝ ᱫᱚ ᱞᱮᱠᱟᱱ ᱢᱤᱸᱣᱡᱤᱠ ᱯᱨᱳᱡᱮᱠᱴ,ᱫᱚᱲᱦᱚ ᱛᱷᱤᱢ/ᱩᱭᱦᱟ.ᱨ ᱟᱞᱵᱚᱢ ᱪᱮᱛᱟᱱ ᱨᱮᱭ ᱠᱟ.ᱢᱤ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱢᱩᱢᱵᱟᱭ ᱱᱟᱜᱟᱨ ᱨᱮ ᱢᱮᱱᱟᱜ ᱥᱤᱧᱚᱛ ᱥᱟ.ᱜᱤᱧ-ᱧᱮᱱᱮᱞᱚᱢ ᱮᱠᱟᱰᱮᱢᱤ (Indian Television Academy) ᱟᱨ ᱥᱟᱨᱮᱜᱟᱢᱟ ᱮᱠᱟᱰᱮᱢᱤ  (SaReGaMa Academy) ᱨᱮ ᱵᱷᱚᱭᱮᱥ ᱢᱮᱱᱴᱚᱨ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾
ᱯᱷᱮᱰᱟᱛ ᱡᱚᱱᱚᱲ
https://en.wikipedia.org/wiki/Rimi_Basu_Sinha
ᱢᱮᱭᱨᱤ ᱰᱮᱭᱞᱤ
ᱢᱮᱭᱨᱤ ᱰᱮᱭᱞᱤ (᱑᱖ ᱚᱠᱴᱚᱵᱚᱨ, ᱑᱙᱒᱘ - ᱓ ᱡᱟᱱᱩᱣᱟᱨᱤ, ᱒᱐᱑᱐) ᱢᱤᱫ ᱟᱢᱨᱤᱠᱟᱱ ᱠᱚᱴᱚᱨᱯᱚᱱᱛᱷ ᱯᱷᱮᱢᱤᱱᱤᱥᱴ, ᱮᱠᱮᱫᱚᱢᱤ ᱟᱨ ᱫᱷᱚᱨᱚᱢᱟᱱᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱰᱮᱞᱤ ᱡᱟᱦᱟᱸᱭ ᱠᱚᱴᱚᱨᱯᱚᱱᱛᱷ ᱥᱚᱢᱟᱱ ᱞᱤᱝ ᱯᱷᱮᱢᱤᱱᱤᱥᱴ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟᱭ, ᱩᱱᱤ ᱫᱚ ᱡᱮᱥᱩᱭᱤᱴ ᱦᱚᱛᱮᱛᱮ ᱪᱟᱞᱟᱣ ᱵᱚᱥᱴᱚᱞ ᱠᱚᱞᱮᱡᱽ ᱨᱮ ᱓᱓ ᱥᱮᱨᱢᱟ ᱦᱟᱹᱵᱤᱡ ᱮ ᱯᱟᱲᱦᱟᱣ ᱞᱮᱫ ᱠᱚᱣᱟ ᱾ ᱟᱡᱟᱜ ᱩᱱᱱᱚᱛ ᱛᱤᱨᱞᱟᱹ ᱯᱟᱲᱦᱟᱣ ᱪᱟᱱᱟᱪ ᱨᱮ ᱠᱚᱲᱟ ᱯᱟᱹᱴᱷᱩᱣᱟᱹ ᱠᱚ ᱚᱸᱰᱮ ᱵᱟᱝ ᱛᱟᱦᱮᱱ ᱨᱮᱱᱟᱜ ᱠᱟᱛᱷᱟᱭ ᱵᱤᱨᱳᱫᱷ ᱠᱮᱫ ᱛᱟᱭᱚᱢ ᱑᱙᱙᱙ ᱨᱮ ᱰᱮᱞᱤ ᱫᱚᱭ ᱵᱷᱚᱨᱛᱤ ᱮᱱᱟ ᱾ ᱩᱱᱤ ᱫᱚ ᱟᱡᱟᱜ ᱩᱯᱩᱨᱩᱢ ᱞᱮᱠᱟᱛᱮ ᱯᱟᱹᱴᱷᱩᱣᱟᱹ ᱠᱚᱲᱟ ᱯᱟᱹᱴᱷᱩᱣᱟᱹ ᱠᱚ ᱞᱟᱹᱜᱤᱫ ᱛᱟᱦᱮᱸ ᱚᱪᱚ ᱮᱫ ᱠᱚ ᱛᱟᱦᱮᱸᱱᱟᱭ ᱟᱨ ᱩᱱᱤ ᱟᱡᱟᱜ ᱦᱚᱨᱟ ᱞᱮᱠᱟᱛᱮ ᱞᱟᱹᱭ ᱟᱫ ᱠᱚ ᱛᱟᱦᱮᱱ ᱠᱟᱱᱟᱭ ᱟᱨ ᱯᱟᱲᱦᱟᱣ ᱞᱮᱫ ᱠᱚᱣᱟᱭ ᱡᱟᱦᱟᱸ ᱫᱚ ᱪᱮᱛᱟᱱ ᱮ ᱨᱟᱠᱟᱵ ᱠᱚ ᱨᱮᱱᱟᱜ ᱮ ᱨᱤᱠᱟᱹ ᱮᱫ ᱛᱟᱦᱮᱱᱟ ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱚᱞᱚᱜ
ᱢᱮᱭᱨᱤ ᱰᱮᱭᱞᱤ ᱟᱜ ᱡᱟᱱᱟᱢ ᱑᱙᱒᱘ ᱨᱮ ᱥᱮᱸᱠᱴᱟᱰᱤ, ᱱᱭᱩᱭᱳᱨᱠ ᱨᱮ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱢᱤᱫ ᱚᱲᱟᱜ ᱠᱟᱹᱢᱤ ᱥᱟᱢᱲᱟᱣ ᱟᱱᱤᱡ ᱟᱭᱳ ᱤᱡ ᱢᱤᱫ ᱜᱤᱫᱟᱹᱨ ᱟᱨ ᱢᱤᱫ ᱡᱟᱛᱨᱟ ᱟᱱᱤᱡ ᱥᱮᱞᱥᱢᱮᱭᱱ ᱵᱟᱵᱟᱭ ᱛᱟᱦᱮᱸ ᱠᱟᱱᱟ ᱾ ᱠᱟᱹᱢᱤᱭᱟᱱ ᱠᱚ ᱢᱤᱫᱽ ᱨᱮ ᱟᱭᱨᱤᱥ ᱠᱮᱭᱛᱷᱳᱞᱤᱠ ᱟᱭᱳ-ᱵᱟᱵᱟ ᱨᱤᱱ ᱠᱩᱲᱤ ᱜᱤᱫᱟᱹᱨ, ᱩᱱᱤ ᱫᱚ ᱠᱮᱭᱛᱷᱳᱞᱤᱠ ᱮ ᱨᱟᱠᱟᱵ ᱚᱪᱚ ᱞᱮᱫ - ᱟ ᱟᱨ ᱠᱮᱭᱛᱷᱳᱞᱤᱠ ᱟᱥᱲᱟ ᱨᱮ ᱥᱮᱞᱮᱫ ᱮ ᱦᱟᱛᱟᱣ ᱞᱮᱫ-ᱟ ᱾ ᱦᱤᱲᱤᱧ ᱨᱮ ᱜᱮ ᱰᱮᱭᱞᱤ ᱫᱚ ᱨᱚᱦᱚᱥᱭᱚᱢᱚᱭ ᱟᱹᱭᱠᱟᱹᱣ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱩᱱᱤ ᱡᱟ ᱨᱮ ᱥᱮᱣᱚᱛᱣᱚ ᱨᱮᱱᱟᱜ ᱛᱟᱦᱮᱱᱟᱱ ᱨᱮ ᱟᱹᱭᱠᱟᱹᱣ ᱮᱫ ᱛᱟᱦᱮᱱᱟᱭ ᱾ ᱰᱮᱭᱞᱤ ᱫᱚ ᱑᱙᱖᱗ ᱠᱷᱚᱱ ᱥᱮ ᱑᱙᱙᱙ ᱦᱟᱹᱵᱤᱡ ᱵᱚᱥᱴᱚᱱ ᱠᱚᱞᱮᱡᱽ ᱨᱮ ᱯᱟᱲᱦᱟᱣ ᱞᱮᱫ ᱠᱚᱣᱟᱭ, ᱱᱚᱶᱟ ᱨᱮ ᱩᱱᱤᱭᱟᱜ ᱥᱮᱞᱮᱫ ᱠᱚᱨᱥ ᱨᱮᱫᱚ ᱛᱷᱤᱭᱳᱞᱚᱡᱤ, ᱯᱷᱮᱢᱤᱱᱤᱥᱴ ᱤᱛᱷᱤᱠᱥ ᱟᱨ ᱯᱟᱴᱨᱤᱭᱟᱨᱪᱤ ᱛᱟᱦᱮᱸ ᱠᱟᱱᱟ ᱾
ᱠᱟᱹᱢᱤ ᱦᱚᱨᱟ
ᱰᱮᱭᱞᱤ ᱫᱚ ᱡᱚᱠᱷᱚᱱ ᱥᱮᱠᱥ ᱨᱮᱱᱟᱜ ᱯᱩᱭᱞᱩ ᱯᱚᱛᱚᱵ ᱮ ᱪᱷᱟᱯᱟ ᱞᱮᱫ-ᱟ ᱩᱱ ᱚᱠᱛᱮ ᱨᱮ ᱰᱤᱥᱢᱤᱥᱮᱞ ᱥᱟᱶ ᱠᱚ ᱫᱷᱟᱢᱠᱟᱣ ᱞᱮᱫᱮᱭᱟ, ᱩᱱᱤᱭᱟᱜ ᱩᱫᱩᱜ ᱥᱚᱫᱚᱨᱟᱜ ᱫᱚ ᱫᱽ ᱪᱟᱨᱪ ᱟᱨ ᱫᱚᱥᱟᱨ ᱫᱚ ᱥᱮᱠᱥ (᱑᱙᱖᱘), ᱩᱱᱤ ᱫᱚ ᱴᱟᱨᱢᱤᱱᱟᱞ ᱠᱚᱱᱴᱨᱮᱠᱴ ᱟᱛᱮ ᱤᱥᱩᱭᱰ ᱞᱮᱫ-ᱟ ᱾ ᱢᱤᱫ ᱨᱤᱡᱟᱞᱴ ᱞᱮᱠᱟᱛᱮ ( ᱥᱟᱱᱟᱢ ᱠᱚᱲᱟ ᱥᱮᱫ ᱠᱷᱚᱱ) ᱥᱴᱩᱰᱮᱱᱴ ᱵᱚᱰᱤ ᱟᱨ ᱥᱟᱹᱠᱤᱞ ᱟᱱ ᱦᱚᱲᱠᱚ, ᱡᱮᱞᱮᱠᱟ ᱟᱞᱴᱤᱢᱮᱴᱞᱤ ᱡᱮᱱᱨᱮᱴ ᱴᱮᱱᱟᱨ ᱮ ᱛᱟᱦᱮᱸ ᱠᱟᱱᱟ ᱾
ᱠᱟᱹᱢᱤ
ᱰᱮᱭᱞᱤ ᱫᱚ ᱟᱭᱢᱟ ᱞᱮᱠᱟᱱ ᱚᱱᱚᱞ ᱠᱚᱭ ᱪᱷᱟᱯᱟ ᱥᱚᱫᱚᱨ ᱟᱠᱟᱫ ᱟᱭ, ᱟᱨ ᱦᱩᱭ ᱟᱠᱟᱱ ᱩᱱᱤ ᱫᱚ ᱟᱡᱟᱜ ᱫᱚᱥᱟᱨ ᱯᱚᱛᱚᱵ, ᱵᱤᱭᱟᱱᱰ ᱜᱚᱰ ᱯᱷᱟᱫᱟᱨ (᱑᱙᱗᱓) ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ ᱠᱟᱱᱟ ᱾
ᱜᱚᱰ ᱵᱟᱭ ᱫᱽ ᱯᱷᱟᱫᱟᱨ ᱫᱽ ᱞᱟᱥᱴ ᱵᱩᱠ (ᱯᱚᱛᱚᱵ) ᱠᱟᱱᱟ ᱡᱟᱦᱟᱸ ᱫᱚ ᱰᱮᱭᱞᱤ ᱥᱟᱹᱨᱤ ᱛᱮ ᱫᱷᱚᱨᱢᱚ ᱫᱚ ᱢᱤᱫ ᱟᱹᱰᱤ ᱞᱟᱹᱠᱛᱤᱭᱟᱱ ᱥᱟᱛᱟᱢ ᱨᱮᱭ ᱢᱟᱱᱟᱣᱜ ᱠᱟᱱᱟᱭ ᱾ ᱩᱱᱤ ᱫᱚ ᱯᱚᱞ ᱴᱤᱠᱤᱪ ᱨᱮᱱᱟᱜ ᱡᱮᱠᱮᱠ ᱦᱩᱭ ᱮᱱ ᱛᱟᱭᱚᱢ, ᱟᱡᱟᱜ ᱵᱮᱵᱚᱥᱛᱟ ᱫᱷᱚᱨᱚᱢ ᱥᱚᱥᱛᱨᱚ ᱨᱮᱱᱟᱜ ᱮ ᱯᱷᱤᱠᱥ ᱠᱮᱫ-ᱟ ᱾
ᱥᱤᱱᱫᱷᱤ ᱯᱟᱹᱨᱥᱤ
ᱵᱟᱦᱚᱨᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ: ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ
ᱯᱚᱞᱤ ᱪᱟᱱᱫᱽᱨᱚ
ᱯᱚᱞᱤ ᱪᱚᱱᱫᱨᱚ  (ᱱᱤ ᱥᱨᱤᱵᱟᱥᱛᱟᱵᱽ) ᱫᱚ ᱠᱟᱛᱷᱟᱠ ᱱᱟᱪᱚᱱᱤᱭᱟᱹ ᱠᱟᱱᱟᱭ, ᱟᱨ ᱠᱚᱨᱤᱭᱚᱜᱽᱨᱟᱯᱷᱟᱨ, ᱪᱮᱪᱮᱫ ᱜᱟᱹᱠᱷᱩᱲᱤᱭᱟᱹ, ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱟᱨ ᱜᱩᱨᱩ ᱠᱩᱞ ᱫᱩᱵᱟᱭ ᱨᱮᱱ ᱜᱟᱭᱱᱟᱦᱟ ᱠᱚᱣᱤᱡ ᱫᱤᱥᱟᱹ ᱩᱫᱩᱜᱤᱡ ᱠᱟᱱᱟᱭ| ᱩᱱᱤ ᱫᱚ ᱵᱚᱝᱜᱟ ᱛᱟᱞᱟᱟ ᱣᱟᱠᱟᱱ ᱜᱩᱨᱩ ᱵᱤᱠᱨᱟᱢ ᱥᱤᱝ, ᱯᱟᱱᱰᱤᱛ ᱨᱟᱢ ᱢᱚᱦᱟᱱ ᱢᱟᱦᱟᱟ ᱨᱟᱡᱽ, ᱟᱨ ᱞᱟᱠᱷᱱᱟᱣ ᱜᱷᱟᱨᱟᱱᱟ ᱨᱮᱱ ᱥᱨᱤᱢᱚᱛᱤ ᱠᱚᱯᱤᱞᱟ ᱨᱟᱡᱽ ᱮᱢᱟᱱ ᱜᱩᱨᱩ ᱠᱚ ᱦᱚᱛᱮ ᱛᱮ ᱥᱮᱨᱣᱟ ᱠᱟᱛᱷᱟᱠ ᱮᱱᱮᱡ-ᱮ ᱪᱮᱫ ᱡᱚᱝᱟᱱ ᱛᱟᱦᱮᱸ ᱠᱟᱱᱟ| ᱩᱱᱤ ᱫᱚ ᱥᱮᱨᱣᱟ ᱟᱨ ᱱᱟᱦᱟᱜ ᱠᱟᱛᱷᱟᱠ ᱜᱟᱭᱟᱱ ᱩᱫᱩᱜᱤᱡ ᱦᱩᱸᱭᱟᱹ ᱛᱮ, ᱩᱱᱤᱭᱟᱜ ᱥᱚᱨᱮᱥ ᱮᱱᱮᱡ ᱩᱫᱩᱜ ᱧᱩᱛᱩᱢ ᱛᱮ, ᱢᱟᱦᱟ ᱨᱟᱡᱽ ᱞᱟᱪᱷᱩ ᱟᱣᱟᱨᱰ ᱠᱚ ᱪᱟᱞ ᱟᱫᱮ ᱛᱟᱦᱮᱸ ᱠᱟᱱᱟ, ᱚᱠᱟ ᱫᱚ ᱜᱟᱭᱱᱟᱦᱟ ᱠᱚ ᱟᱠᱚᱣᱟᱜ ᱥᱚᱨᱮᱥ ᱜᱩᱱ ᱟᱨ ᱩᱱᱩᱫᱩᱜ ᱧᱩᱛᱩᱢ ᱛᱮ ᱠᱚ ᱪᱟᱞ ᱟᱠᱚᱣᱟᱟ|ᱩᱱᱤ ᱫᱚ ᱤᱢᱯᱟᱨᱥᱤᱭᱟᱞ ᱥᱚᱥᱟᱭᱴᱤ ᱚᱯᱷ ᱴᱤᱪᱟᱨ ᱰᱟᱱᱥ (the Imperial Society of Teachers of Dancing)ᱨᱮᱱ ᱥᱚᱦᱮᱫ-ᱮ ᱛᱟᱦᱮᱸ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱞᱟᱭ-ᱞᱟᱠᱪᱟᱨ  ᱵᱟᱹᱭᱥᱤᱧᱩᱢ ᱵᱮᱜᱟᱨ ᱥᱚᱦᱮᱫ ᱠᱟᱱᱟᱭ|
ᱮᱛᱚᱦᱚᱵ ᱡᱤᱭᱚᱱ ᱟᱨ ᱤᱛᱩᱱ
ᱯᱚᱞᱤ ᱪᱚᱱᱫᱨᱚ ᱫᱚ ᱑᱙᱖᱗ ᱥᱮᱨᱢᱟ ᱱᱚᱵᱷᱮᱢᱵᱚᱨ ᱪᱟᱱᱫᱚ ᱨᱮᱭᱟᱜ ᱑᱙ ᱢᱟᱹᱦᱤᱛ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱞᱟᱹᱠᱷᱱᱟᱹᱣ ᱱᱟᱝᱜᱽᱨᱟᱦᱟ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱯᱚᱞᱤ ᱪᱚᱱᱫᱨᱚ ᱫᱚ ᱛᱩᱨᱩᱭ ᱥᱮᱨᱢᱟ ᱩᱢᱮᱨᱮ ᱛᱟᱦᱮᱸ ᱠᱟᱱ ᱚᱠᱛᱮ ᱨᱮ ᱮᱱᱮᱡ ᱪᱮᱪᱮᱫ-ᱮ ᱮᱦᱚᱱ ᱞᱮᱱᱟ, ᱩᱱᱤ ᱨᱮ ᱮᱝᱜᱟᱛ ᱩᱱᱤ ᱫᱚ ᱦᱩᱰᱤᱧ ᱠᱷᱚᱱ ᱮᱱᱮᱡ--ᱮ ᱪᱮᱫ ᱚᱪᱚ ᱞᱮᱫᱮᱭᱟ, ᱚᱠᱚᱭ ᱫᱚ ᱟᱡ ᱦᱚᱸ ᱱᱟᱪᱚᱱᱤᱭᱟᱹ ᱦᱩᱭᱩᱜ-ᱮ ᱜᱚᱴᱮ ᱞᱮᱫ, ᱢᱮᱱ ᱠᱷᱟᱱ ᱥᱟᱶᱛᱟ ᱟᱨ ᱜᱷᱟᱨᱚᱧᱡᱽ ᱨᱮᱭᱟᱜ ᱚᱨᱥᱚᱝ ᱠᱷᱟᱹᱛᱤᱨ ᱛᱮ ᱠᱩᱠᱢᱩ ᱵᱟᱝ ᱯᱩᱨᱟᱹᱣ ᱞᱮᱱ ᱛᱟᱭᱟ, ᱢᱮᱱᱠᱷᱟᱱ ᱢᱤᱫᱴᱮᱱ ᱥᱟᱥᱛᱚᱨᱤᱭᱟᱹ ᱥᱮᱨᱮᱧ ᱵᱟᱰᱚᱦᱤ ᱵᱮᱱᱟᱣ ᱮᱱᱟ| ᱩᱱᱤ ᱫᱚ ᱥᱟᱫᱷᱚᱨᱚᱱ ᱟᱛᱮ ᱟᱡᱟ ᱨᱮᱱ ᱜᱩᱨᱩ ᱵᱤᱠᱨᱟᱢ ᱥᱤᱝᱜᱷᱮ ᱴᱷᱮᱱ ᱠᱷᱚᱱ ᱮᱱᱮᱡ-ᱮ ᱪᱮᱫ-ᱮᱫ ᱠᱟᱱ ᱛᱟᱸᱦᱮᱸ ᱠᱟᱱᱟ, ᱞᱟᱠᱷᱱᱟᱣ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱥᱟᱝᱜᱤᱛ ᱱᱟᱴᱟᱠ ᱟᱠᱟᱫᱮᱢᱤ ᱨᱮ, ᱩᱱᱤ ᱫᱚ ᱤᱨᱟᱹᱞ ᱥᱮᱨᱢᱟ ᱩᱢᱮᱨ ᱨᱮ ᱢᱤᱫᱴᱮᱱ ᱫᱟᱲᱮᱭᱟᱱ ᱱᱟᱪᱚᱱᱤᱭᱟᱹ ᱢᱮᱱᱛᱮ ᱩᱫᱩᱜ ᱥᱚᱫᱚᱨ ᱮᱱᱟ| ᱯᱟᱲᱦᱟᱜ ᱠᱟᱱ ᱛᱟᱦᱮᱸ ᱠᱟᱱ ᱚᱠᱛᱮ, ᱯᱚᱞᱤ ᱫᱚ ᱯᱚᱱᱰᱤᱛ ᱢᱚᱦᱟᱱ ᱢᱟᱦᱟ ᱨᱟᱡᱽ ᱟᱨ ᱠᱟᱹᱯᱤᱞᱟ ᱨᱟᱡᱽ ᱟᱜ ᱜᱚᱚᱵᱚᱞ ᱨᱮ ᱛᱟᱦᱮᱸ ᱠᱟᱱᱟ, ᱚᱠᱚᱭ ᱠᱤᱱ ᱫᱚ ᱯᱟᱹᱞᱤᱭᱟᱜ ᱥᱚᱨᱮᱥ ᱜᱩᱱ ᱠᱤᱱ ᱢᱟᱱᱚᱛᱮᱫ ᱛᱟᱦᱮᱱ|
ᱯᱚᱞᱤ ᱫᱚ ᱞᱟᱠᱷᱱᱟᱣ ᱨᱮᱭᱟᱜ ᱟᱣᱟᱫᱷ ᱛᱤᱨᱞᱟᱹ ᱰᱤᱜᱽᱨᱤ ᱠᱚᱞᱮᱡᱽ ᱠᱷᱚᱱ ᱑᱙᱘᱗ ᱥᱮᱨᱢᱟ ᱨᱮ ᱠᱟᱹᱣᱰᱤ ᱟᱹᱨᱤ ᱟᱨ ᱮᱱᱛᱷᱨᱚᱯᱚᱞᱚᱡᱤ ᱨᱮ ᱵᱤᱹ ᱮᱹ ᱵᱤᱜᱽᱨᱤ ᱦᱟᱢᱮᱴ ᱞᱮᱫᱟ| ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱞᱟᱠᱷᱱᱟᱣ ᱡᱮᱜᱮᱫ ᱵᱤᱨᱫᱟᱹ ᱰᱟᱲ ᱨᱮᱭᱮ ᱵᱷᱩᱨᱛᱤ ᱞᱮᱱᱟ| ᱞᱟᱠᱷᱱᱟᱣ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮ ᱩᱱᱤ ᱫᱚ ᱮᱱᱛᱷᱨᱚᱯᱚᱞᱚᱡᱤ ᱨᱮ ᱢᱟᱥᱴᱟᱨ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ, ᱟᱨ ᱥᱚᱱᱟ ᱢᱮᱰᱮᱞ ᱛᱮᱠᱚ ᱢᱟᱱᱚᱛ ᱞᱮᱫᱮᱭᱟ, ᱟᱹᱫᱤᱵᱟᱹᱥᱤ ᱮᱱᱮᱡ ᱥᱮᱨᱮᱧ ᱟᱨ ᱜᱟᱫᱫᱤ ᱟᱹᱫᱤᱵᱟᱹᱥᱤ ᱮᱱᱮᱡ ᱥᱮᱨᱮᱧ ᱨᱮ ᱟᱹᱨᱤᱵᱟᱹᱱᱫᱷᱤ ᱧᱩᱛᱩᱢ ᱛᱮ|
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱠᱴᱨᱮᱥ
ᱡᱤᱨᱳ
ᱡᱤᱨᱳ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱞᱟᱛᱟᱨ ᱥᱩᱵᱚᱱᱥᱤᱨᱤ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱥᱚᱦᱚᱨ ᱨᱮᱱᱟᱜ ᱱᱚᱣᱟ ᱴᱷᱟᱶ ᱫᱚ ᱠᱟᱹᱣᱰᱤ ᱩᱛᱱᱟᱹᱣ ᱨᱮᱱᱟᱜ ᱛᱟᱞᱢᱟ ᱢᱮᱱᱟᱜᱼᱟ ᱟᱨ ᱡᱟᱦᱟᱸ ᱥᱟᱥᱚᱱᱤᱭᱟᱹ ᱚᱯᱷᱤᱥ ᱢᱮᱱᱟᱜᱼᱟ ᱚᱱᱟ ᱫᱚ ᱦᱟᱯᱚᱞᱤ ᱠᱚ ᱢᱮᱛᱟᱜᱼᱟ ᱟᱨᱵᱟᱝ ᱞᱚᱠᱟᱞ ᱞᱮᱠᱟᱛᱮ ᱟᱯᱛᱟᱱᱤ ᱦᱚᱛᱮᱛᱮ "ᱦᱟᱣᱳᱼᱯᱚᱞᱭᱟᱝ" ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾
ᱡᱤᱨᱳ ᱫᱚ ᱤᱴᱟᱱᱚᱜᱚᱨ ᱠᱷᱚᱱ ᱑᱑᱕ ᱠᱤᱞᱚᱢᱤᱴᱚᱨ, ᱞᱤᱞᱟᱵᱟᱨᱤ ᱨᱮ ᱥᱩᱨ ᱨᱮᱱᱟᱜ ᱥᱤᱵᱷᱤᱞ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱑᱒᱓ ᱠᱤᱞᱚᱢᱤᱴᱚᱨ, ᱱᱟᱦᱚᱨᱞᱟᱜᱩᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱙᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ IAF ᱨᱮᱱᱟᱜ ALG ᱩᱰᱟᱹᱱ ᱯᱟᱴᱴᱤ ᱫᱚ ᱡᱤᱨᱳ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱡᱤᱨᱳ ᱫᱚ ᱞᱟᱛᱟᱨ ᱥᱩᱵᱚᱱᱥᱤᱨᱤ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱟᱹᱰᱤ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ 27.63°N, 93.83°W ᱨᱮ ᱑᱖᱘᱘ ᱢᱤᱴᱚᱨ (᱕᱕᱓᱘ ᱯᱷᱤᱴ) ᱠᱷᱚᱱ ᱒᱔᱓᱘ ᱢᱤᱴᱚᱨ (᱘᱐᱐᱐ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾
ᱥᱟᱜᱟᱲᱚᱢ
ᱡᱤᱨᱳ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱤᱴᱟᱱᱚᱜᱚᱨ ᱠᱷᱚᱱ ᱑᱑᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱒᱙ (NH229) ᱥᱟᱶ ᱦᱳᱡᱽᱼᱯᱳᱴᱤᱱ ᱥᱚᱲᱚᱠ ᱟᱨ ᱟᱥᱟᱢ ᱰᱟᱦᱟᱨ ᱠᱷᱚᱱ ᱑᱕᱐ ᱠᱤᱞᱚᱢᱤᱴᱚᱨ ᱞᱮᱠᱟᱛᱮ ᱓ ᱴᱟᱲᱟᱝ ᱓᱐ ᱴᱤᱯᱤᱡ ᱞᱟᱜᱟᱣᱜᱼᱟ ᱾ ᱢᱟᱲᱟᱝ ᱫᱚ ᱡᱤᱨᱳ ᱠᱷᱚᱱ ᱨᱮᱞᱣᱮ ᱥᱴᱮᱥᱚᱱ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱱᱟᱦᱚᱨᱞᱟᱜᱩᱱ ᱨᱮ ᱚᱨᱩᱬᱟᱪᱚᱞᱼᱟᱥᱟᱢ ᱥᱤᱢᱟᱹ ᱴᱷᱮᱱ ᱛᱟᱦᱮᱸ ᱠᱟᱱᱟ ᱱᱚᱣᱟ ᱡᱤᱨᱳ ᱠᱷᱚᱱ ᱑᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱵᱟᱥᱛᱤ ᱞᱟᱹᱜᱤᱫ ᱛᱮ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱞᱤᱞᱟᱵᱟᱲᱤ ᱠᱟᱱᱟ, ᱱᱚᱣᱟ ᱫᱚ ᱟᱥᱟᱢ (ᱥᱤᱧᱚᱛ) ᱨᱮᱱᱟᱜ ᱠᱚᱧᱮ ᱞᱚᱠᱷᱤᱢᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾
ᱡᱤᱨᱳ ᱫᱚ ᱥᱤᱧᱚᱛᱤᱭᱟᱹ ᱦᱚᱭ ᱯᱷᱟᱹᱫᱟᱜ ᱮᱰᱵᱟᱸᱥ ᱞᱮᱸᱰᱤᱝ ᱜᱨᱟᱣᱩᱸᱰ ᱦᱚᱸ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱤᱨᱳ ᱨᱤᱱ ᱦᱚᱲ ᱮᱞ ᱫᱚ ᱑᱒,᱘᱐᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱐% ᱛᱤᱨᱞᱟᱹ ᱕᱐% ᱢᱮᱱᱟᱜ ᱠᱚᱣᱟ ᱾ ᱡᱤᱨᱳ ᱨᱮ, ᱦᱚᱲ ᱮᱞ ᱟᱜ ᱑᱗% ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱞᱟᱛᱟᱨ ᱥᱩᱵᱚᱱᱥᱤᱨᱤ ᱦᱚᱱᱚᱛ ᱛᱷᱚᱠ:ᱞᱟᱛᱟᱨ ᱥᱩᱵᱚᱱᱥᱤᱨᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱵᱩᱨᱩ ᱮᱞᱟᱠᱟ *
ᱞᱮᱱᱳᱣᱳ
ᱞᱮᱱᱳᱣᱳ ᱜᱽᱨᱩᱯ ᱞᱤᱢᱤᱴᱮᱰ ᱱᱚᱣᱟ ᱫᱚ ᱢᱤᱫᱴᱟᱝ ᱪᱤᱱᱤ ᱫᱤᱥᱚᱢ ᱨᱮᱱᱟᱜ ᱢᱟᱞᱴᱤᱱᱮᱥᱱᱚᱞ ᱴᱮᱠᱱᱳᱞᱳᱡᱤ ᱠᱚᱢᱯᱟᱱᱤ ᱠᱟᱱᱟ᱾ ᱱᱚᱣᱟ ᱫᱚ ᱦᱟᱸᱜᱽᱠᱟᱸᱜᱽ ᱥᱟᱶᱛᱮ ᱢᱮᱥᱟ ᱨᱮ ᱢᱮᱱᱟᱭᱟ ᱱᱚᱣᱟ ᱨᱮᱱᱟᱜ ᱜᱞᱚᱵᱟᱞ ᱦᱮᱰᱠᱣᱟᱴᱚᱨ ᱫᱚ ᱵᱤᱡᱤᱝ, ᱪᱤᱱ ᱨᱮ ᱢᱮᱱᱟᱜ ᱟᱠᱟᱫᱟ, ᱢᱚᱨᱤᱥᱣᱤᱞᱮ, ᱠᱚᱭᱮᱸ ᱠᱮᱭᱨᱳᱞᱤᱱᱟ ᱱᱚᱣᱟ ᱨᱮᱱᱟᱜ ᱳᱯᱨᱮᱥᱱᱚᱞ ᱦᱮᱰᱠᱣᱟᱨᱴᱚᱨᱥ ᱫᱚ ᱟᱨ ᱥᱤᱝᱜᱟᱯᱩᱨ ᱨᱮ ᱢᱤᱫ ᱳᱯᱨᱮᱥᱱᱚᱞ ᱥᱮᱱᱴᱚᱨ ᱢᱮᱱᱟᱜᱼᱟ᱾ ᱱᱚᱣᱟ ᱠᱳᱢᱯᱟᱱᱤ ᱫᱚ ᱰᱤᱡᱟᱭᱤᱱ, ᱰᱮᱣᱞᱚᱯ, ᱵᱮᱱᱟᱣ ᱟᱨ ᱮ ᱟᱠᱷᱨᱤᱧ ᱠᱟᱱᱟ ᱟᱯᱱᱟᱨᱟᱜ ᱠᱚᱢᱯᱭᱩᱴᱚᱨ, ᱴᱟᱵᱞᱮᱴ ᱠᱚᱢᱯᱭᱩᱴᱚᱨ, ᱥᱢᱟᱨᱴᱯᱷᱳᱱ, ᱣᱟᱨᱠᱥᱴᱮᱥᱚᱱ, ᱥᱟᱨᱣᱟᱨ, ᱥᱩᱯᱟᱨ ᱠᱳᱢᱯᱭᱩᱴᱚᱨ,. ᱤᱞᱮᱠᱴᱨᱳᱱᱤᱠ ᱥᱴᱳᱨᱮᱡᱽ ᱰᱤᱣᱟᱹᱥ, ᱟᱭᱤᱴᱤ ᱢᱮᱱᱮᱡᱢᱮᱱᱴ ᱥᱳᱯᱷᱴᱣᱮᱭᱟᱨ ᱟᱨ ᱥᱢᱟᱨᱴ ᱴᱮᱞᱤᱵᱤᱡᱚᱱ ᱡᱩᱞᱟᱭ ᱒᱐᱒᱐ ᱦᱟᱹᱵᱤᱡᱽ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱟᱨᱥᱚᱱᱟᱞ ᱠᱳᱢᱯᱭᱩᱴᱚᱨ ᱣᱮᱱᱰᱳᱨ ᱮ ᱵᱮᱱᱟᱣ ᱮᱱᱟ᱾ ᱛᱷᱤᱸᱠᱯᱮᱭᱰ ᱦᱚᱸ ᱱᱩᱭ ᱫᱚ ᱟᱠᱷᱨᱤᱧ ᱠᱟᱱᱟᱭ ᱟᱨ ᱱᱚᱴᱵᱩᱠ ᱠᱳᱢᱯᱭᱩᱴᱚᱨ ᱨᱮᱱᱟᱜ ᱛᱷᱤᱸᱠᱵᱩᱠ ᱵᱮᱯᱟᱨ ᱞᱟᱭᱤᱱ ᱫᱚ ᱱᱚᱴᱵᱩᱠ ᱠᱳᱯᱭᱩᱴᱚᱨ ᱨᱮᱱᱟᱜ; ᱟᱭᱤᱥᱤᱮᱯᱮᱭᱰ,ᱭᱚᱜᱟ,ᱟᱨ ᱱᱚᱴᱵᱩᱠ ᱞᱮᱯᱴᱳᱯ ᱨᱮᱱᱟᱜ ᱠᱟᱥᱴᱚᱢᱟᱨ ᱞᱟᱭᱤᱱ ᱟᱨ ᱰᱮᱥᱠᱴᱚᱯ ᱨᱮᱱᱟᱜ ᱟᱭᱤᱰᱤᱭᱟ ᱥᱮᱸᱴᱟᱨ ᱟᱨ ᱴᱮᱢᱞᱮᱴᱥ ᱰᱮᱥᱠᱴᱚᱯ ᱨᱮᱱᱟᱜ ᱞᱟᱭᱤᱱ ᱠᱚ᱾ ᱞᱮᱱᱳᱣᱳ ᱟᱜ ᱖᱐ ᱫᱮᱥ ᱫᱤᱥᱚᱢ ᱠᱷᱚᱱ ᱦᱚᱸ ᱵᱟᱬᱛᱤ ᱳᱯᱨᱮᱥᱚᱱ ᱢᱮᱱᱟᱜ ᱛᱟᱭᱟ ᱟᱨ ᱞᱟᱜᱽᱵᱷᱟᱜ ᱑᱘᱐ ᱫᱮᱥ ᱨᱮ ᱟᱡᱟᱜ ᱯᱨᱚᱰᱟᱠᱴ ᱮ ᱟᱠᱷᱨᱤᱧ ᱠᱟᱱᱟᱭ᱾ᱵᱤᱡᱤᱧ ᱨᱮ ᱱᱚᱣᱟ ᱨᱮᱱᱟᱜ ᱨᱤᱥᱚᱨᱪ ᱥᱮᱸᱴᱟᱨ ᱫᱚ ᱢᱮᱱᱟᱜ ᱟᱠᱟᱫᱟ, ᱪᱮᱸᱜᱟᱰᱩ, ᱭᱟᱢᱳᱛᱟ (ᱠᱟᱱᱟᱜᱽᱣᱟ, ᱯᱨᱤᱯᱮᱠᱪᱟᱨ, ᱡᱟᱯᱟᱱ) ᱥᱟᱸᱜᱷᱟᱭᱤ, ᱥᱮᱱᱡᱱᱮ, ᱟᱨ ᱢᱳᱨᱤᱥᱮᱣᱤᱞ (ᱠᱚᱭᱮᱸ ᱠᱮᱭᱨᱤᱞᱤᱱᱳ ᱨᱮ ᱟᱵᱚ) ᱟᱨᱦᱚᱸ ᱞᱮᱱᱳᱣᱳ ᱨᱮᱱᱟᱜ NEC Holdings ᱢᱮᱱᱟᱜᱼᱟ ᱸᱮᱪ ᱥᱟᱶᱛᱮ ᱢᱤᱫ ᱥᱟᱸᱭᱩᱠᱛ ᱩᱯᱠᱨᱚᱢ ᱡᱟᱦᱟᱸ ᱫᱚ ᱡᱟᱯᱟᱱᱤ ᱟᱜ ᱢᱟᱨᱠᱮᱴ ᱢᱟᱨᱠᱮᱴ ᱞᱟᱹᱜᱤᱫ ᱛᱮ ᱟᱡᱟᱜ ᱯᱨᱟᱥᱱᱚᱞ ᱠᱳᱢᱯᱭᱩᱴᱚᱨ ᱨᱮᱱᱟᱜ ᱮ ᱯᱨᱳᱰᱭᱩᱥ ᱠᱟᱱᱟᱭ᱾ ᱞᱮᱱᱳᱣᱳ ᱟᱜ ᱑᱙᱘᱔ ᱨᱮ ᱞᱤᱡᱮᱸᱰ ᱨᱩᱯ ᱨᱮ ᱵᱤᱡᱤᱸᱜ ᱨᱮ ᱛᱷᱟᱯᱱᱟᱣ ᱞᱮᱱᱟ, ᱟᱨ ᱑᱙᱘᱔ ᱨᱮᱫᱚ ᱦᱚᱸᱜᱠᱚᱸᱜ ᱨᱮ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱱᱟ᱾ ᱞᱮᱱᱳᱣᱳ ᱒᱐᱐᱕ ᱨᱮ ᱤᱵᱤᱮᱢ ᱟᱜ ᱯᱨᱟᱥᱱᱚᱞ ᱠᱳᱯᱭᱩᱴᱚᱨ ᱵᱤᱡᱽᱱᱮᱥ ᱨᱮᱱᱟᱜ ᱟᱹᱭᱫᱟᱹᱨ ᱮ ᱧᱟᱢ ᱠᱮᱫᱟ ᱤᱱᱴᱮᱞ ᱵᱮᱥ ᱥᱟᱨᱣᱟᱨ ᱵᱤᱡᱽᱱᱮᱥ ᱵᱮᱯᱟᱨ ᱞᱟᱹᱜᱤᱫ ᱛᱮ ᱒᱐᱑᱔ ᱨᱮ ᱠᱟᱨᱵᱟᱨ ᱧᱟᱢ ᱠᱷᱟᱹᱛᱤᱨ ᱟᱜᱽᱨᱤ ᱮᱱᱟ᱾ ᱒᱐᱑᱒ ᱨᱮ ᱞᱮᱱᱳᱣᱳ ᱥᱢᱟᱨᱴᱯᱷᱳᱱ ᱵᱟᱡᱟᱨ ᱦᱟᱸᱴ ᱨᱮ ᱮᱛᱚᱦᱚᱵ ᱠᱮᱫᱟᱭ ᱟᱨ ᱒᱐᱑᱔ ᱦᱟᱹᱵᱤᱡ ᱢᱮᱱᱞᱮᱸᱰ (ᱢᱟᱤᱱᱞᱟᱱᱰ) ᱪᱤᱱ ᱨᱮ (ᱥᱢᱟᱨᱴᱯᱦᱚᱱᱮᱥ) ᱥᱢᱟᱮᱴᱯᱷᱳᱱ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱮᱞᱥ ᱢᱮᱱ ᱮ ᱛᱟᱦᱮᱸ ᱠᱟᱱᱟ᱾ ᱒᱐᱑᱔ ᱨᱮ, ᱜᱩᱜᱩᱞ ᱠᱷᱚᱱ ᱢᱳᱴᱳᱨᱳᱞᱟ ᱢᱳᱵᱟᱞᱤᱴᱤ ᱨᱮᱱᱟᱜ ᱞᱮᱱᱳᱣᱳ ᱮ ᱟᱹᱭᱫᱟᱹᱨᱤ ᱮ ᱧᱟᱢ ᱠᱮᱫᱟ᱾ ᱞᱮᱱᱳᱣᱳ ᱒᱐᱑᱗ ᱨᱮ ᱯᱷᱟᱡᱤᱛᱥᱩ ᱟᱜ ᱟᱯᱱᱟᱨᱟᱜ ᱠᱳᱢᱯᱭᱩᱴᱚᱨ ᱵᱤᱡᱽᱱᱮᱥ ᱠᱷᱚᱱ ᱟᱫᱷᱟ ᱮ ᱧᱟᱢ ᱠᱮᱫᱟ᱾ ᱦᱚᱸᱜᱽᱠᱚᱸᱜᱽ ᱥᱴᱳᱠ ᱮᱠᱥᱪᱮᱸᱡᱽ ᱨᱮ ᱞᱮᱱᱳᱣᱳ ᱨᱮᱱᱟᱜ ᱛᱟᱹᱞᱠᱟᱹ ᱢᱮᱱᱟᱜ ᱟᱠᱟᱫᱟ ᱟᱨ ᱱᱚᱣᱟ ᱠᱳᱱᱥᱴᱤᱴᱭᱩᱱᱴ ᱦᱮᱸᱜᱽ ᱥᱮᱱ ᱪᱟᱭᱱᱟ ᱮᱯᱷᱤᱞᱤᱴᱮᱰ ᱠᱚᱨᱯᱚᱨᱟᱥᱚᱱᱥ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱨᱮᱰ ᱪᱤᱯ ᱥᱴᱳᱠ ᱧᱩᱛᱩᱢ ᱛᱮ ᱦᱚᱸ ᱵᱤᱠᱟᱹᱣ ᱢᱮᱱᱟᱜᱼᱟ᱾
ᱚᱝᱥᱩᱯᱟ ᱡᱳᱞᱟ
ᱚᱝᱥᱩᱯᱟ ᱡᱳᱞᱟ (ଅଂଶୁପା ହ୍ରଦ) ᱫᱚ ᱑᱔᱑ ᱦᱮᱠᱴᱚᱨ ᱡᱟᱭᱜᱟ ᱨᱮ, ᱥᱟᱫᱚᱢ ᱠᱟᱴᱟ ᱞᱮᱠᱟᱱᱟᱜ ᱟᱠᱟᱨᱛᱮ ᱛᱮᱭᱟᱨ ᱠᱟᱱ ᱢᱤᱫ ᱧᱩ ᱫᱟᱜ ᱡᱳᱞᱟ ᱠᱟᱱᱟ ᱾ ᱱᱚᱶᱟ ᱫᱚ ᱢᱚᱦᱟᱱᱚᱫᱤ ᱜᱟᱰᱟ ᱠᱷᱚᱱ ᱞᱮᱝᱜᱟ ᱡᱟᱯᱟᱜ ᱨᱮ ᱟᱨ ᱠᱚᱴᱚᱠ,ᱵᱟᱝᱠᱤ ᱵᱟᱡᱟᱨ ᱡᱟᱯᱟᱜ ᱨᱮ ᱢᱮᱱᱟᱜᱻᱟ ᱾ ᱠᱚᱴᱚᱠ ᱵᱟᱡᱟᱨ ᱠᱷᱚᱱ ᱱᱚᱶᱟ ᱫᱚ ᱔᱐ ᱠ.ᱢ. ᱥᱟᱝᱜᱤᱧ ᱨᱮ ᱾ ᱨᱟᱵᱟᱝ ᱫᱤᱱ ᱠᱚᱨᱮ ᱵᱟᱦᱨᱮ ᱫᱤᱥᱚᱢ ᱠᱷᱚᱱ ᱩᱰᱟ.ᱣ ᱦᱤᱡᱩᱜ ᱠᱟᱱ ᱪᱮᱬᱮ ᱠᱚᱣᱟᱜ ᱫᱚᱥᱟᱨ ᱚᱲᱟᱜ ᱠᱚ ᱢᱮᱛᱟᱜ ᱠᱟᱱᱟ ᱾ ᱥᱟᱲᱚᱱᱫᱟ ᱵᱩᱨᱩ ᱥᱟᱝ ᱛᱮ ᱢᱮᱱᱟᱜ ᱟᱠᱟᱫ ᱢᱟᱫ ᱟᱨ ᱩᱞ ᱵᱟᱜᱟᱱ ᱦᱚᱲ ᱠᱚᱣᱟᱜ ᱢᱚᱱᱮ ᱢᱳᱦᱤᱛ ᱟᱭ ᱾ ᱫᱟᱲᱟᱱ ᱠᱚ ᱥᱮᱱᱚᱜ ᱠᱟᱱ ᱦᱚᱲ ᱠᱚ ᱞᱟ.ᱜᱤᱱ ᱰᱷᱚᱝᱜᱟ ᱛᱮ ᱫᱟᱲᱟᱱ ᱟᱨ ᱦᱟ.ᱠᱩ ᱥᱟᱵ ᱚᱫᱷᱤᱠᱟᱨ,ᱥᱩᱵᱤᱫᱷᱟ ᱦᱚᱸ ᱢᱮᱱᱟᱜ ᱟ.ᱱᱤᱡ ᱾ ᱵᱷᱟᱨᱚᱛ ᱨᱮ ᱢᱮᱱᱟᱜ ᱟᱠᱟᱫ ᱧᱩ ᱫᱟᱜ ᱡᱳᱞᱟ ᱠᱷᱚᱱ ᱛᱟᱞᱟᱨᱮ ᱚᱝᱥᱩᱯᱟ ᱡᱳᱞᱟ ᱫᱟ ᱢᱤᱫᱴᱤᱡ ᱠᱟᱱᱟ ᱾ ][ᱳᱰᱤᱥᱟ]] ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱱᱚᱶᱟ ᱡᱳᱞᱟ ᱨᱮᱭᱟᱜ ᱵᱩᱜᱤ ᱰᱟᱦᱟᱨ ᱯᱟᱸᱡᱟ ᱧᱟᱢᱚᱜ ᱠᱟᱱᱟ ᱾
ᱡᱚᱱᱜᱟᱶ
ᱡᱚᱱᱜᱟᱶ ᱫᱚ ᱥᱤᱧᱚᱛ ᱨᱮᱱᱟᱜ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮ ᱢᱤᱫ ᱱᱚᱜᱚᱨ ᱟᱨ ᱡᱚᱱᱜᱟᱶ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱡᱚᱱᱜᱟᱶ ᱠᱷᱚᱸᱰ ᱟᱨ ᱡᱚᱱᱜᱟᱶ ᱨᱟᱡᱽᱥᱣᱟ ᱠᱷᱚᱸᱰ ᱨᱮᱱᱟᱜ ᱰᱤᱵᱤᱡᱚᱱ ᱟᱨ ᱰᱤᱵᱤᱡᱚᱱ ᱦᱮᱰᱠᱩᱣᱟᱴᱚᱨ ᱦᱚᱸ ᱢᱮᱱᱟᱜᱼᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱦᱟᱭᱫᱽᱨᱟᱵᱟᱫᱽ ᱠᱷᱚᱱ ᱘᱕ ᱠᱤᱞᱚᱢᱤᱴᱚᱨ (᱕᱓ ᱢᱟᱹᱭᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱖᱓ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱡᱚᱱᱜᱟᱶ ᱫᱚ ᱥᱟᱢᱟᱝ ᱰᱮᱠᱠᱟᱱ ᱯᱟᱴᱷᱟᱨ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱓᱘᱒ ᱢᱤᱴᱚᱨ (᱑,᱒᱕᱓ ᱯᱷᱤᱴ) ᱢᱮᱱᱟᱜᱼᱟ ᱾
ᱪᱷᱟᱹᱴᱭᱟᱹᱨ
ᱪᱷᱟᱢᱰᱟ ᱨᱮᱱᱟᱜ ᱧᱩᱛᱩᱢ "ᱡᱳᱭᱱᱳ ᱜᱟᱶ" ᱠᱷᱚᱱ ᱩᱛᱷᱱᱟᱹᱣ ᱟᱠᱟᱱᱟ, ᱚᱱᱟ ᱨᱮᱱᱟᱜ ᱟᱹᱲᱟᱹ ᱫᱚ "ᱡᱳᱭᱱᱳ ᱟᱜ ᱟᱹᱛᱩ", ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱢᱤᱫ ᱫᱷᱚᱨᱚᱢ ᱠᱟᱱᱟ ᱾ ᱱᱚᱞᱜᱚᱸᱰᱟ ᱦᱚᱱᱚᱛ ᱨᱮ ᱠᱚᱞᱟᱱᱯᱟᱠ (ᱠᱩᱞᱯᱚᱠ), ᱱᱚᱣᱟ ᱡᱟᱸᱜᱚᱱ ᱠᱷᱚᱱ ᱒᱐ ᱠᱤᱞᱚᱢᱤᱴᱚᱨ (᱑᱒ ᱢᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ, ᱡᱳᱭᱱᱳ ᱦᱚᱲ ᱞᱟᱹᱜᱤᱫ ᱛᱮ ᱢᱤᱫ ᱧᱩᱛᱩᱢᱟᱱ ᱵᱚᱸᱜᱟ ᱛᱷᱟᱱ ᱠᱟᱱᱟ ᱟᱨ ᱱᱚᱣᱟ ᱫᱚ ᱟᱹᱰᱤ ᱱᱟᱜᱟᱢᱤᱭᱟᱹ ᱵᱮᱠᱜᱨᱟᱣᱩᱸᱰ ᱠᱟᱱᱟ ᱾
ᱦᱚᱲ ᱞᱮᱠᱷᱟ
᱑᱙᱕᱑ ᱨᱮᱱᱟᱜ ᱦᱟᱭᱫᱽᱨᱟᱵᱟᱫᱽ ᱯᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮᱱᱟᱜ ᱠᱷᱚᱵᱚᱨ ᱠᱷᱚᱱ ᱵᱟᱰᱟᱭᱚᱜᱼᱟ ᱡᱚᱱᱜᱟᱶ ᱛᱟᱞᱩᱠᱟ ᱫᱚ ᱱᱚᱞᱜᱚᱸᱰᱟ ᱦᱚᱱᱚᱛ ᱨᱤᱱ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱛᱟᱞᱩᱠᱟ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒,᱙᱑,᱑᱖᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱑,᱔᱐᱓.᱙ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱔᱒.᱐ ᱜᱟᱺᱴ ᱢᱤᱞ) ᱚᱥᱟᱨ ᱵᱤᱥᱟᱹᱨ ᱒᱐᱐ ᱠᱷᱚᱱ ᱰᱮᱦᱮᱨ ᱵᱟᱥᱟ ᱟᱠᱟᱱᱟ ᱥᱚᱦᱚᱨ ᱟᱨ ᱟᱹᱛᱩ ᱠᱷᱚᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱲᱟᱝ ᱫᱚ ᱱᱚᱣᱟ ᱮᱴᱟᱜ ᱦᱚᱱᱚᱛ ᱨᱮ ᱤᱫᱤ ᱠᱮᱫ ᱠᱚᱣᱟ ᱠᱚ, ᱟᱞᱤᱭᱟᱨ, ᱪᱮᱨᱤᱭᱟᱠ ᱟᱨ ᱠᱚᱞᱟᱱᱯᱟᱠ, ᱡᱚᱱᱜᱟᱶ ᱛᱟᱞᱩᱠᱟ ᱨᱮ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱫᱷᱟᱹᱵᱤᱡ, ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱒,᱒᱗᱖ ᱚᱲᱟᱜ ᱥᱟᱶ ᱕᱒,᱓᱙᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱦᱚᱲ ᱮᱞ ᱫᱚ ᱒᱖,᱗᱖᱔ ᱠᱚᱲᱟ ᱟᱨ ᱒᱕,᱖᱓᱐ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱼ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱕᱘ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱾ ᱕,᱑᱒᱓ ᱜᱤᱫᱽᱨᱟᱹ ᱫᱚ ᱐ᱼ᱖ ᱵᱚᱪᱷᱚᱨ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱗,᱓᱔᱗ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱖,᱙᱙᱓ ᱠᱩᱲᱤ ᱢᱮᱱᱟᱜ ᱠᱚᱣᱟ ᱼ ᱜᱚᱴᱟ ᱑᱐᱐᱐ ᱨᱮ ᱙᱕᱒ ᱡᱟᱱᱟᱝ ᱡᱟᱹᱱᱤ ᱾ ᱓᱘,᱙᱔᱘ ᱚᱱᱚᱞᱤᱭᱟᱹ ᱠᱚ ᱥᱟᱶ ᱥᱮᱪᱮᱫ ᱫᱚᱨ ᱫᱚ ᱘᱒.᱓᱙% ᱛᱟᱦᱮᱸ ᱠᱟᱱᱟ ᱾
ᱫᱷᱚᱨᱚᱢ
᱘᱖.᱐᱘% ᱦᱚᱲ ᱮᱞ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱛᱟᱦᱮᱸ ᱠᱟᱱᱟ ᱟᱨ (᱑᱑.᱕᱕%) ᱫᱚ ᱢᱩᱥᱞᱤᱢ ᱠᱚ ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱫᱷᱚᱨᱚᱢ ᱠᱚᱢ ᱦᱚᱲ ᱮᱞ ᱫᱚ ᱤᱥᱟᱹᱭ (᱑.᱘᱓%), ᱥᱤᱠᱷ (᱐.᱒᱓%), ᱵᱩᱫᱫᱷᱚ (᱐.᱐᱒%) ᱟᱨ ᱵᱟᱝ ᱭᱟᱜ ᱫᱷᱚᱨᱚᱢ (᱐.᱒᱗%) ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾
ᱫᱤᱥᱩᱣᱟᱹ ᱦᱤᱡᱩᱜ ᱥᱮᱱᱚᱜ
ᱴᱤᱮᱥᱟᱨᱴᱤᱥᱤ ᱥᱩᱨ ᱥᱚᱦᱚᱨ ᱨᱮ ᱢᱤᱫ ᱵᱟᱥ ᱰᱤᱯᱚ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱤᱥᱩᱣᱟᱹ ᱦᱤᱡᱩᱜ ᱥᱮᱱᱚᱜ ᱯᱟᱥᱱᱟᱣ ᱢᱮᱱᱟᱜᱼᱟ ᱾
ᱰᱟᱦᱟᱨ
ᱡᱚᱱᱜᱟᱶ ᱨᱮ ᱥᱚᱲᱚᱠ ᱟᱨ ᱨᱮᱞ ᱡᱚᱲᱟᱣ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱤᱱ ᱜᱩᱴ ᱥᱚᱲᱚᱠ ᱨᱮᱱᱟᱜ ᱡᱤᱞᱤᱧ ᱑᱒᱔.᱗᱕ ᱠᱤᱞᱚᱢᱤᱴᱚᱨ (᱗᱗.᱕᱒ ᱢᱤᱞ) ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱗᱓.᱗᱕ ᱠᱤᱞᱚᱢᱤᱴᱚᱨ (᱔᱕.᱖᱗%) ᱥᱤᱢᱮᱸᱴ ᱟᱨᱵᱟᱝ ᱠᱟᱸᱠᱨᱤᱴ ᱨᱮᱱᱟᱭ ᱥᱚᱲᱚᱠ ᱢᱮᱱᱟᱜᱼᱟ, ᱑᱕.᱒᱕ ᱠᱤᱞᱚᱢᱤᱴᱚᱨ (᱙.᱔᱘ ᱢᱤᱞ) ᱵᱤᱴᱩᱢᱟᱱ ᱥᱚᱲᱚᱠ ᱢᱮᱱᱟᱜᱼᱟ ᱟᱨ ᱓᱖.᱐᱐ ᱠᱤᱞᱚᱢᱤᱴᱚᱨ (᱒᱒.᱕᱗ ᱢᱤᱞ) ᱫᱟᱜ ᱛᱮ ᱮᱥᱮᱫ ᱟᱠᱟᱱ ᱢᱮᱠᱰᱮᱢ ᱢᱮᱱᱟᱜᱼᱟ ᱥᱚᱲᱚᱠ ᱾ ᱦᱟᱭᱫᱽᱨᱟᱵᱟᱫᱽ ᱟᱨ ᱵᱷᱚᱯᱟᱞᱯᱟᱴᱱᱟᱢ ᱰᱟᱦᱟᱨ ᱫᱚ ᱡᱚᱲᱟᱣ ᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱖᱓, ᱱᱚᱜᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱚᱱᱜᱟᱶ ᱦᱚᱱᱚᱛ ᱛᱷᱚᱠ:ᱡᱚᱱᱜᱟᱶ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱡᱚᱱᱜᱟᱶ ᱦᱚᱱᱚᱛ ᱨᱮ ᱢᱚᱱᱰᱚᱞ ᱠᱚ
ᱯᱟᱞᱚᱡᱳᱨᱤ ᱵᱚᱱᱚᱛ
ᱯᱟᱞᱚᱡᱳᱨᱤ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱢᱚᱫᱷᱩᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱯᱟᱞᱚᱡᱳᱨᱤ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ 24.23833°N, 87.01056°W ᱨᱮ ᱢᱮᱱᱟᱜᱼᱟ ᱾
ᱫᱮᱣᱜᱷᱚᱨ ᱦᱚᱱᱚᱛ ᱫᱚ ᱢᱤᱫ ᱰᱷᱤᱯᱟᱹ ᱚᱛᱮᱛ ᱴᱚᱴᱷᱟ ᱠᱟᱱᱟ, ᱡᱟᱦᱟᱸ ᱫᱚ ᱵᱟᱨᱭᱟ ᱥᱟᱵᱽ-ᱢᱟᱭᱠᱨᱳ ᱴᱚᱴᱷᱟ ᱨᱮ ᱦᱟᱹᱴᱤᱧ ᱟᱠᱟᱱᱟ ᱼ ᱫᱩᱢᱠᱟᱹ-ᱜᱚᱰᱰᱟ ᱩᱥᱩᱞ ᱴᱚᱴᱷᱟ ᱟᱨ ᱫᱮᱣᱜᱷᱚᱨ ᱩᱥᱩᱞ ᱚᱛᱮᱛ ᱾ ᱫᱩᱢᱠᱟᱹ-ᱜᱚᱰᱰᱟ ᱩᱥᱩᱞ ᱚᱛᱮᱛ ᱫᱚ ᱦᱚᱱᱚᱛ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱗᱕᱓ ᱢᱤᱴᱚᱨ (᱒,᱔᱗᱐ ᱯᱷᱤᱴ) ᱩᱥᱩᱞ ᱢᱮᱱᱟᱜᱼᱟ ᱾ ᱫᱮᱣᱜᱷᱚᱨ ᱩᱥᱩᱞ ᱚᱛᱮᱛ ᱫᱚ ᱦᱚᱱᱚᱛ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾
ᱦᱚᱱᱚᱛ ᱨᱮ ᱦᱟᱸᱰᱮ ᱱᱷᱟᱰᱮ ᱢᱤᱫ ᱵᱟᱨ ᱩᱥᱩᱞ ᱢᱮᱱᱟᱜᱼᱟ - ᱯᱷᱩᱞᱡᱳᱨᱤ (᱒,᱓᱑᱒ ᱯᱷᱩᱴ), ᱢᱚᱫᱷᱩᱯᱩᱨ ᱠᱷᱚᱱ ᱑᱘ ᱢᱟᱭᱤᱞ, ᱫᱮᱜᱟᱨᱤᱭᱟ (᱑,᱗᱑᱖ ᱯᱷᱩᱴ), ᱵᱮᱫᱷᱭᱚᱱᱟᱛᱷ ᱡᱚᱸᱠᱥᱚᱱ ᱠᱷᱚᱱ ᱓ ᱢᱟᱭᱤᱞ, ᱯᱟᱛᱷᱚᱨᱫᱟ (᱑,᱖᱐᱓ ᱯᱷᱩᱴ), ᱢᱚᱫᱷᱩᱯᱩᱨ ᱠᱷᱚᱱ ᱘ ᱢᱟᱭᱤᱞ, ᱛᱤᱨᱠᱩᱴ ᱯᱟᱨᱵᱚᱛ (᱒,᱔᱗᱐ ᱯᱷᱩᱴ), ᱫᱩᱢᱠᱟᱹ-ᱫᱮᱣᱜᱷᱚᱨ ᱰᱟᱦᱟᱨ ᱨᱮ ᱫᱮᱣᱜᱷᱚᱨ ᱠᱷᱚᱱ ᱑᱐ ᱢᱟᱭᱤᱞ ᱟᱨᱦᱚᱸ ᱟᱭᱢᱟ ᱢᱮᱱᱟᱜᱼᱟ ᱾
ᱯᱟᱞᱚᱡᱳᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱥᱚᱱᱟᱨᱟᱭᱛᱷᱟᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱡᱟᱢᱟ ᱟᱨ ᱢᱟᱥᱟᱞᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱠᱟᱨᱢᱟᱴᱟᱸᱲ ᱟᱨ ᱯᱷᱟᱛᱮᱦᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱥᱟᱨᱚᱴᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱯᱟᱞᱚᱡᱳᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱐᱓.᱒᱒ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱯᱟᱞᱚᱡᱳᱨᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱟᱞᱚᱡᱳᱨᱤ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱞᱚᱡᱳᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱖᱑,᱒᱘᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾ ᱚᱸᱰᱮ ᱠᱷᱚᱱ ᱘᱒,᱕᱙᱓ (᱕᱑%) ᱠᱚᱲᱟ ᱟᱨ ᱗᱘,᱖᱘᱘ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱙,᱕᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱑,᱗᱗᱘ (᱗.᱓᱐%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱔᱕,᱑᱘᱙ (᱒᱘.᱐᱒%) ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱞᱚᱡᱳᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱗᱙,᱑᱔᱖ ᱜᱚᱴᱟᱝ (᱖᱐.᱒᱗%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱐,᱑᱔᱗ (᱖᱓%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒᱘,᱙᱙᱙ (᱓᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱘% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱩᱰᱤᱧ ᱯᱚᱛᱚᱵ, ᱫᱮᱣᱜᱷᱚᱨ, ᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱳᱨᱴᱷᱟ ᱫᱚ ᱔᱒᱙,᱙᱕᱙ ᱦᱚᱲᱟᱜ ᱟᱭᱳ ᱟᱲᱟᱝ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱓᱖.᱘᱙% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱦᱤᱱᱫᱤ ᱫᱚ ᱔᱑᱕,᱑᱔᱒ ᱦᱚᱲ (᱓᱕.᱖᱒%), ᱥᱟᱱᱛᱟᱲᱤ ᱫᱚ ᱑᱒᱒,᱕᱐᱒ ᱦᱚᱲ (᱑᱐.᱕᱑%) ᱟᱨ ᱮᱴᱟᱜ ᱯᱟᱹᱨᱥᱤ ᱨᱤᱱ ᱫᱚ ᱑᱙᱗,᱗᱘᱗ ᱦᱚᱲ (᱑᱖.᱙᱗%) ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱥᱮᱪᱮᱫ
ᱯᱟᱞᱚᱡᱳᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱘᱓ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱑᱗᱗ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱖᱙ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱘ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱯᱮᱭᱟ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱘᱗ ᱜᱚᱴᱟᱝ ᱟᱹᱛᱩ ᱨᱮᱫᱚ ᱚᱠᱟ ᱥᱮᱪᱮᱫ ᱥᱩᱵᱤᱫᱷᱟ ᱜᱮ ᱵᱟᱹᱱᱩᱜᱼᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱯᱨᱚᱵᱷᱟ ᱨᱟᱣ
ᱯᱨᱚᱵᱷᱟ ᱨᱟᱣ ᱫᱚ (᱔ ᱢᱟᱨᱪ ᱑᱙᱓᱕ ᱼ ᱒᱖ ᱮᱯᱨᱤᱞ ᱒᱐᱑᱐) ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟᱭ, ᱛᱚᱵᱮ ᱩᱱᱤᱫᱚ ᱵᱚᱸᱜᱟ ᱛᱟᱞᱟ ᱭᱮᱱᱟ ᱾ ᱒᱕ ᱡᱟᱱᱩᱣᱟᱨᱤ ᱒᱐᱑᱐ ᱥᱟᱞ ᱨᱮ ᱥᱤᱢᱞᱟ ᱨᱮ ᱩᱨᱢᱤᱞᱟ ᱥᱤᱝ ᱟᱜ ᱠᱟᱹᱢᱤ ᱜᱚᱜ ᱠᱟᱛᱮ ᱛᱟᱭᱚᱢ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱠᱷᱚᱱ ᱵᱚᱫᱚᱞ ᱠᱟᱛᱮ ᱩᱱᱤᱫᱚ ᱨᱟᱡᱚᱥᱛᱷᱟᱱ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱵᱟᱦᱟᱞ ᱞᱮᱱ ᱛᱟᱦᱮᱸᱫ ᱾ ᱮᱛᱚᱦᱚᱵ ᱨᱮ ᱨᱟᱡᱚᱥᱛᱷᱟᱱ ᱨᱤᱱᱤᱡ ᱢᱟᱨᱮ ᱯᱚᱱᱚᱛ ᱜᱚᱢᱠᱮ ᱮᱥ.ᱠᱮ. ᱥᱤᱝ ᱵᱚᱸᱜᱟ ᱛᱟᱞᱟ ᱭᱮᱱ ᱛᱟᱭᱚᱢ, ᱩᱱᱤ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱪᱟᱨᱡᱽ ᱥᱟᱶ ᱨᱟᱡᱚᱥᱛᱷᱟᱱ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱵᱟᱹᱲᱛᱤ ᱵᱷᱟᱨ ᱮ ᱧᱟᱢ ᱠᱮᱜᱼᱟᱭ ᱾ ᱱᱚᱣᱟ ᱑᱙ ᱡᱩᱞᱟᱭ ᱒᱐᱑᱘ ᱥᱟᱞ ᱠᱷᱚᱱ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱛᱟᱦᱮᱸ ᱠᱟᱱᱟᱭ ᱾ ᱱᱚᱣᱟ ᱢᱚᱦᱟᱨᱟᱥᱴᱨᱚ ᱯᱨᱚᱫᱮᱥ ᱠᱚᱝᱜᱽᱨᱮᱥ ᱠᱟᱢᱮᱴᱤ ᱨᱤᱱᱤᱡ ᱢᱟᱲᱟᱝ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱱᱚᱣᱟ ᱣᱚᱨᱫᱷᱟ ᱨᱤᱱᱤᱡ ᱠᱟᱱᱟ ᱾ ᱩᱱᱤᱭᱤᱡ ᱢᱤᱫᱴᱟᱹᱝ ᱵᱷᱚᱭᱦᱟ ᱢᱮᱱᱟᱭᱟ ᱩᱱᱤᱭᱟᱜ ᱧᱩᱛᱩᱢ ᱫᱚ ᱚᱨᱩᱬ ᱵᱟᱥᱩ ᱛᱟᱭ ᱾
ᱱᱚᱣᱟ ᱑᱓ ᱟᱱᱟᱜ ᱞᱳᱠ ᱥᱚᱵᱷᱟ ᱨᱮ ᱥᱚᱸᱥᱚᱫᱽ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱟᱨ ᱢᱚᱦᱟᱨᱟᱥᱴᱨᱚ ᱨᱮ ᱣᱚᱨᱫᱷᱟ (ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ) ᱠᱷᱚᱱ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱑᱙᱗᱒ ᱥᱟᱞ ᱨᱮ ᱯᱩᱭᱞᱩ ᱫᱷᱟᱣ ᱯᱩᱞᱜᱟᱶ ᱠᱷᱚᱱ ᱢᱚᱦᱟᱨᱟᱥᱴᱨᱚ ᱵᱤᱫᱷᱟᱱ ᱥᱚᱵᱷᱟ ᱞᱟᱹᱜᱤᱫ ᱵᱟᱪᱷᱚᱱ ᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:᱑᱓ ᱟᱱᱟᱜ ᱞᱳᱠ ᱥᱚᱵᱷᱟ ᱥᱚᱦᱮᱫ ᱛᱷᱚᱠ:᱑᱙᱓᱕ ᱡᱟᱱᱟᱢ ᱠᱚ ᱛᱷᱚᱠ:᱒᱐᱑᱐ ᱜᱩᱨ ᱠᱚ ᱛᱷᱚᱠ:ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱ ᱯᱚᱱᱚᱛ ᱜᱚᱢᱠᱮ ᱠᱚ ᱛᱷᱚᱠ:ᱨᱟᱡᱚᱥᱛᱷᱟᱱ ᱨᱤᱱ ᱯᱚᱱᱚᱛ ᱜᱚᱢᱠᱮ ᱠᱚ ᱛᱷᱚᱠ:ᱥᱤᱧᱚᱛ ᱨᱤᱱ ᱛᱤᱨᱞᱟᱹ ᱯᱚᱱᱚᱛ ᱯᱚᱱᱚᱛ ᱜᱚᱢᱠᱮ ᱠᱚ
ᱥᱩᱱᱫᱚᱨ ᱯᱤᱪᱟᱭ
ᱯᱤᱪᱟᱭ ᱥᱩᱱᱫᱚᱨᱨᱟᱡᱚᱱ (ᱡᱟᱱᱟᱢ ᱑᱒ ᱡᱩᱞᱟᱭ ᱑᱙᱗᱒) ᱱᱤᱛᱚᱜᱤᱡ ᱜᱩᱜᱚᱞ ᱠᱚᱢᱯᱟᱹᱱᱤ ᱨᱤᱱᱤᱡ ᱥᱤ.ᱤ.ᱳ ᱾ ᱜᱩᱜᱳᱞ ᱠᱩᱢᱯᱟᱹᱱᱤ ᱫᱚ ᱤᱱᱴᱚᱨᱱᱮᱴ ᱥᱟᱶ ᱥᱟᱹᱜᱟᱹᱭᱟᱱ ᱠᱟᱹᱢᱤ ᱠᱟᱱᱟ ᱟᱨ ᱥᱮᱸᱫᱽᱨᱟ (ᱯᱟᱱᱛᱮ) ᱭᱟᱜ ᱢᱤᱫ ᱤᱸᱡᱤᱱ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱒᱐᱑᱕ ᱥᱟᱞᱮᱨᱮ ᱟᱞᱯᱷᱟᱴ ᱤᱱᱥ ᱠᱩᱢᱯᱟᱹᱱᱤ ᱥᱟᱶ ᱢᱮᱥᱟ ᱠᱟᱛᱮ ᱜᱩᱜᱳᱞ ᱨᱤᱱᱤᱡ ᱢᱩᱬᱩᱛ ᱞᱟᱨᱤ ᱯᱮᱡᱽ ᱟᱨ ᱥᱚᱨᱡᱤ ᱵᱨᱮᱱ ᱫᱚ ᱯᱟᱨᱥᱮᱛ ᱟᱨ ᱥᱩᱱᱫᱚᱨ ᱯᱤᱪᱟᱭ ᱡᱟᱦᱟᱸᱭ ᱫᱚ ᱯᱨᱚᱰᱚᱠᱴ ᱤᱸᱡᱤᱱᱤᱭᱟᱹᱨ ᱮ ᱛᱟᱦᱮᱸ ᱩᱱ ᱡᱚᱠᱷᱟᱜ ᱫᱚ ᱾ ᱚᱱᱟ ᱛᱟᱭᱚᱢ ᱱᱤᱛᱚᱜ ᱫᱚ ᱜᱩᱜᱳᱞ ᱨᱤᱱᱤᱡ ᱥᱤ.ᱤ.ᱳ ᱞᱮᱠᱟᱛᱮ ᱢᱮᱱᱟᱭᱟ ᱡᱟᱦᱟᱸ ᱫᱚ ᱢᱤᱫ ᱢᱟᱨᱟᱝ ᱠᱚᱢᱯᱟᱹᱱᱤ ᱟᱞᱯᱷᱟᱵᱮᱴ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱾ ᱯᱤᱪᱟᱭ ᱫᱚ ᱒᱐᱐᱔ ᱥᱟᱞᱮ ᱨᱮ ᱜᱩᱜᱳᱞ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱟᱨ ᱯᱨᱚᱰᱚᱠᱴ ᱪᱟᱞᱚᱛᱤᱭᱟᱹ (product manager) ᱞᱮᱠᱟᱛᱮᱭ ᱠᱟᱹᱢᱤ ᱠᱟᱱᱟ ᱾ ᱟᱡᱟᱜ ᱠᱩᱨᱩᱢᱩᱴᱩ ᱛᱮ ᱜᱩᱜᱳᱞ ᱠᱚᱱ ᱟᱨ ᱠᱚᱢ ᱚᱥ ᱡᱟᱦᱟᱸ ᱫᱚ ᱟᱹᱰᱤ ᱥᱩᱜᱩᱲ ᱪᱟᱹᱞᱩᱜ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱡᱤᱢᱮᱞ ᱟᱨ ᱜᱩᱜᱳᱞ ᱰᱚᱠ ᱨᱮᱦᱸ ᱟᱡᱟᱜ ᱟᱹᱰᱤ ᱢᱟᱨᱟᱝ ᱮᱱᱮᱢ ᱢᱮᱱᱟᱜ-ᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱯᱤᱪᱟᱭ ᱥᱩᱱᱫᱚᱨᱨᱟᱡᱚᱱ ᱫᱚ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱪᱮᱱᱱᱟᱭ ᱥᱟᱦᱟᱨ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡ ᱟᱯᱟᱛ ᱨᱚᱜᱷᱩᱱᱟᱛᱷ ᱯᱤᱪᱟᱭ ᱢᱤᱫ ᱤᱞᱮᱠᱴᱨᱤᱠᱟᱞ ᱤᱸᱡᱤᱱᱤᱭᱟᱹᱨ ᱞᱮᱠᱟᱛᱮ British conglomerate GEC ᱨᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱟᱨ ᱮᱸᱜᱟᱛ ᱫᱚ ᱩᱫᱩᱜᱪᱤᱱ ᱚᱱᱚᱞᱤᱭᱟᱹ ᱠᱤᱱ ᱛᱟᱦᱮᱸ ᱠᱟᱱᱟ ᱟᱨ ᱟᱡᱤᱡ ᱟᱨ ᱢᱤᱫ ᱵᱚᱭᱦᱟᱭ ᱛᱟᱦᱮᱸ ᱠᱟᱱᱟ ᱾ ᱥᱩᱱᱫᱚᱨᱨᱟᱡᱚᱱ ᱫᱚ ᱟᱡᱟᱜ ᱟᱥᱲᱟ ᱥᱮᱪᱮᱫ Padma Seshadri Bala Bhavan  ᱟᱨ ᱚᱱᱟ ᱛᱟᱭᱚᱢ Indian Institute of Technology in Kharagpur ᱨᱮ ᱧᱩᱛᱩᱢ ᱚᱞ ᱞᱟᱹᱜᱤᱫ ᱫᱟᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱠᱟᱱᱟ ᱾ ᱩᱱᱤ ᱫᱚ ᱟᱡᱟᱜ  B.Tech in Metallurgical  ᱤᱸᱡᱤᱱᱤᱭᱟᱹᱨ ᱯᱩᱨᱟᱹᱣ ᱠᱟᱛᱮ ᱾ ᱚᱱᱟ ᱛᱟᱭᱚᱢ M.S in physics Stanford University ᱨᱮ ᱥᱮᱪᱮᱫᱚᱜ ᱞᱟᱹᱜᱤᱫ ᱫᱟᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱟᱨ ᱟᱨ ᱚᱸᱰᱮ ᱠᱷᱚᱱ ᱥᱚᱱᱮᱨ ᱮ ᱥᱤᱫ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ Silicon Valley semiconductor maker ᱠᱚᱢᱯᱟᱹᱱᱤ ᱨᱮ ᱤᱸᱡᱤᱱᱩᱭᱟᱹᱨ ᱞᱮᱠᱟᱛᱮ ᱠᱟᱹᱢᱤ ᱮᱦᱚᱵ ᱞᱮᱫᱟ ᱾ ᱚᱱᱟ ᱛᱟᱭᱚᱢ Wharton School of the University of Pennsylvania ᱠᱷᱚᱱ ᱟᱡᱟᱜ MBA ᱥᱤᱫ ᱞᱮᱫ ᱛᱟᱦᱮᱸᱫ ᱒᱐᱐᱒ ᱥᱟᱞᱮ ᱨᱮ ᱾ ᱚᱱᱟ ᱛᱟᱭᱚᱢ McKinsey & Company ᱨᱮ MANAGEMENT CONSULTAN ᱞᱮᱠᱟᱛᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ  ᱾ ᱚᱱᱟ ᱛᱟᱭᱚᱢ ᱒᱐᱐᱔ ᱥᱟᱞᱮ ᱨᱮ ᱜᱩᱜᱳᱞ ᱠᱚᱢᱯᱟᱹᱱᱤ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱟᱨ ᱱᱤᱛᱚᱜ ᱡᱚᱛᱚ ᱠᱷᱚᱱ ᱩᱥᱩᱞ ᱛᱷᱚᱠ ᱠᱟᱹᱢᱤᱭᱟᱹ ᱞᱮᱠᱟᱛᱮ ᱢᱮᱱᱟᱭᱟ ᱾
ᱨᱟᱢᱱᱚᱜᱚᱨ ᱒ ᱵᱚᱱᱚᱛ
ᱨᱟᱢᱱᱚᱜᱚᱨ ᱒ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱳᱸᱴᱟᱭ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱥᱩᱱᱫᱚᱨ ᱯᱤᱪᱟᱭ
ᱜᱩᱜᱳᱞ
ᱯᱤᱪᱟᱭ ᱒᱐᱐᱔ ᱥᱟᱞᱮ ᱨᱮ ᱜᱩᱜᱳᱞ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱡᱟᱦᱟᱸᱨᱮ ᱟᱡ Product Management & innovation ᱴᱷᱟᱶ ᱨᱮ ᱛᱷᱚᱠ ᱨᱮ ᱠᱟᱹᱢᱤᱭᱮᱫ ᱛᱟᱦᱮᱸᱫ, ᱡᱟᱦᱟᱸ ᱠᱷᱚᱱ ᱜᱩᱜᱳᱞ ᱠᱨᱚᱢ ᱟᱨ ᱠᱨᱚᱢ ᱚᱯᱮᱨᱮᱴᱤᱝ ᱥᱤᱥᱴᱚᱢ ᱨᱮ ᱟᱡᱟᱜ ᱟᱹᱰᱤ ᱢᱟᱨᱟᱝ ᱮᱱᱮᱢ ᱢᱮᱱᱟᱜ-ᱟ ᱾ ᱚᱱᱟ ᱥᱟᱶᱛᱮ ᱜᱩᱜᱳᱞ ᱰᱨᱟᱭᱤᱵᱽ ᱨᱮ ᱦᱚᱸ ᱟᱡᱟᱜ ᱮᱱᱮᱢ ᱛᱟᱦᱮᱸ ᱠᱟᱱᱟ ᱾ ᱑᱙ ᱱᱚᱵᱷᱮᱢᱵᱚᱨ ᱒᱐᱐᱙ ᱥᱟᱞᱮ ᱨᱮ ᱠᱨᱚᱢ ᱚᱯᱮᱨᱮᱴᱤᱧ ᱥᱤᱥᱴᱚᱢ ᱟᱨ ᱠᱨᱚᱢ ᱵᱩᱠ ᱵᱟᱵᱚᱫᱽ ᱛᱮ ᱫᱷᱟᱹᱨᱛᱤ ᱢᱟᱱᱣᱟ ᱠᱚᱭ ᱵᱟᱰᱟᱭ ᱚᱪᱚ ᱞᱮᱫ ᱠᱚ ᱛᱟᱦᱮᱸᱫ ᱾ ᱑᱓ ᱢᱟᱨᱪ ᱒᱐᱑᱓ ᱥᱟᱞᱮᱨᱮ ᱟᱡᱟᱜ ᱠᱟᱹᱢᱤᱭᱟᱹ ᱡᱤᱭᱚᱱ ᱨᱮ ᱜᱮ ᱟᱱᱰᱨᱚᱭᱮᱰ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱑᱐ ᱚᱜᱚᱥᱴ ᱒᱐᱑᱕ ᱥᱟᱞᱮᱨᱮ ᱟᱡ ᱫᱚ ᱜᱩᱜᱚᱞ ᱨᱤᱱᱤᱡ ᱥᱤ.ᱤ.ᱳ ᱞᱮᱠᱟᱛᱮ ᱠᱟᱹᱢᱤᱭ ᱛᱚᱨᱟᱣ ᱟᱹᱜᱩᱭᱮᱜ-ᱟ ᱾
ᱨᱟᱢᱱᱚᱜᱚᱨ ᱒ ᱵᱚᱱᱚᱛ
ᱚᱛᱱᱚᱜ
ᱫᱮᱯᱟᱞ, ᱨᱟᱢᱱᱚᱜᱚᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱯᱟᱸᱪᱟᱭᱟᱛ 21.7338°N, 87.5501°W ᱨᱮ ᱢᱮᱱᱟᱜᱼᱟ ᱾
ᱥᱩᱱᱫᱚᱨ ᱯᱤᱪᱟᱭ
ᱜᱷᱟᱨᱚᱡᱽ
ᱥᱩᱱᱫᱚᱨ ᱯᱤᱪᱟᱭᱟᱜ ᱫᱚ  ᱟᱧᱡᱽᱞᱤ ᱦᱚᱨᱤᱭᱟᱬᱤ ᱵᱟᱯᱞᱟ ᱦᱩᱭ ᱟᱠᱟᱱᱟ, ᱡᱟᱦᱟᱸᱭ ᱫᱚ ᱟᱡᱤᱡ ᱚᱞᱚᱜ ᱜᱟᱛᱮᱭ ᱛᱟᱦᱮᱸ ᱠᱟᱱᱟ ᱟᱨ IIT Kharagpur ᱨᱮ ᱡᱟᱜ ᱜᱩᱱᱩᱱ ᱥᱟᱬᱮᱥ ᱨᱮ ᱯᱟᱲᱦᱟᱣᱜ ᱠᱟᱱ ᱛᱟᱦᱮᱸᱫ ᱾ ᱟᱹᱠᱤᱱ ᱨᱤᱱ ᱫᱚ ᱵᱟᱨᱭᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱᱟ ᱾
ᱨᱟᱢᱱᱚᱜᱚᱨ ᱒ ᱵᱚᱱᱚᱛ
ᱚᱛᱱᱚᱜ
ᱨᱟᱢᱱᱚᱜᱚᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱮᱜᱽᱨᱟ ᱒ ᱟᱨ ᱠᱳᱸᱴᱟᱭ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱠᱳᱸᱴᱟᱭ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱵᱮᱝᱜᱚᱞ ᱫᱚᱨᱭᱟ ᱟᱨ ᱯᱟᱪᱮ ᱨᱮ ᱨᱟᱢᱱᱚᱜᱚᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱛᱚᱢᱞᱩᱠ ᱠᱷᱚᱱ ᱫᱚ ᱘᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱨᱟᱢᱱᱚᱜᱚᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱖᱓.᱒᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱘ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱑᱙ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱓᱗ ᱜᱚᱴᱟᱝ ᱢᱚᱣᱡᱟ, ᱑᱓᱔ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱨᱟᱢᱱᱚᱜᱚᱨ (ᱥᱮᱦᱮᱫ) ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱵᱟᱨᱟ ᱵᱟᱸᱠᱩᱭᱟ ᱨᱮ ᱢᱮᱱᱟᱜᱼᱟ ᱾
ᱨᱟᱢᱱᱚᱜᱚᱨ ᱒ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱵᱟᱫᱟᱞᱯᱩᱨ, ᱵᱟᱞᱤᱥᱟᱹᱭ, ᱫᱮᱯᱟᱞ, ᱠᱚᱰᱩᱣᱟ, ᱠᱤᱞᱤᱸᱫᱤ, ᱢᱟᱭᱛᱷᱟᱱᱟ, ᱯᱟᱞᱫᱷᱩᱭ ᱟᱨ ᱥᱚᱛᱤᱭᱟᱯᱩᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱢᱱᱚᱜᱚᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱕᱖,᱐᱕᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱘᱐,᱓᱗᱐ (᱕᱒%) ᱠᱚᱲᱟ ᱟᱨ ᱗᱕,᱖᱘᱑ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱖,᱓᱑᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱒᱑,᱗᱘᱗ (᱑᱓.᱙᱖%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒᱙᱙ (᱐.᱑᱙%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱨᱟᱢᱱᱚᱜᱚᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱠᱟᱱᱯᱩᱨ (᱔,᱕᱒᱓), ᱥᱚᱛᱤᱞᱯᱩᱨ (᱔,᱕᱗᱐), ᱠᱚᱨᱳᱸᱡᱤ (᱔,᱓᱒᱙), ᱵᱟᱨᱟ ᱵᱟᱸᱠᱩᱭᱟ (᱔,᱕᱗᱐) ᱟᱨ ᱠᱟᱞᱤᱸᱫᱤ (᱔,᱘᱙᱓) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱨᱟᱢᱱᱚᱜᱚᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱒᱔,᱙᱐᱑ ᱜᱚᱴᱟᱝ (᱘᱙.᱓᱘) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱖᱕,᱕᱔᱓ (᱙᱕.᱐᱒%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱕᱖,᱓᱕᱘ (᱘᱓.᱓᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱘᱗.᱐᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱚᱛᱚ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱵᱟᱝᱞᱟ ᱫᱚ ᱢᱩᱬ ᱯᱟᱹᱨᱥᱤ ᱠᱟᱱᱟ, ᱱᱚᱣᱟ ᱫᱚ ᱙᱙.᱐᱕% ᱦᱚᱲ ᱠᱚ ᱨᱚᱲᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱨᱟᱢᱱᱚᱜᱚᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱐᱐ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱕,᱒᱖᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱗ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱑,᱓᱐᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱑ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱕,᱑᱕᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱐ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱒,᱒᱗᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱢᱱᱚᱜᱚᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱓᱔ ᱜᱚᱴᱟᱝ ᱟᱹᱛᱩ ᱠᱷᱚᱱ ᱒᱐ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱖ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱓᱙ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱒᱐ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱫᱮᱯᱟᱞ ᱨᱮ ᱨᱟᱢᱱᱚᱜᱚᱨ ᱠᱚᱞᱮᱡᱽ ᱨᱮᱱᱟᱜ ᱛᱷᱟᱯᱚᱱ ᱑᱙᱗᱒ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱨᱟᱢᱱᱚᱜᱚᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱥᱯᱟᱛᱟᱞ ᱦᱮᱞᱛᱷ ᱛᱟᱞᱢᱟ ᱟᱨ ᱯᱮᱭᱟ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱜᱩᱴ ᱓᱐ ᱵᱮᱰ ᱟᱨ ᱑᱑ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱕ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱵᱟᱨᱟᱱᱠᱩᱨᱟ ᱫᱮᱦᱟᱛ ᱟᱥᱯᱟᱛᱟᱞ, ᱵᱟᱨᱟᱱᱠᱩᱨᱟ, ᱯᱤᱳ ᱵᱟᱞᱤᱥᱟᱹᱭ (᱓᱐ ᱵᱮᱰ ᱟᱜ) ᱫᱚ ᱨᱟᱢᱱᱚᱜᱚᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱱᱤᱡᱽᱢᱟᱭᱛᱷᱩᱞᱟ, ᱯᱤᱳ ᱵᱟᱴᱟᱴᱟᱞᱟ (᱑᱐ ᱵᱮᱰ ᱥᱟᱶᱛᱮ) ᱟᱨ ᱦᱚᱢᱤᱨᱯᱩᱨ, ᱯᱤᱳ ᱫᱮᱯᱟᱞ (ᱵᱟᱨᱭᱟ ᱵᱮᱰ ᱥᱟᱶᱛᱮ) ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱥᱟᱢᱟᱝ ᱥᱤᱧᱚᱛ
ᱥᱟᱢᱟᱝ ᱥᱤᱧᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱴᱚᱴᱷᱟ ᱠᱟᱱᱟ ᱡᱟᱦᱟᱸ ᱨᱮ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱵᱤᱦᱟᱨ, ᱡᱷᱟᱨᱠᱷᱚᱸᱰ, ᱳᱰᱤᱥᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱟᱱᱰᱟᱢᱟᱱ ᱟᱨ ᱱᱤᱠᱚᱵᱚᱨ ᱯᱩᱧᱡᱤᱰᱷᱤᱯ ᱥᱮᱞᱮᱫ ᱟᱠᱟᱱᱟ ᱾
ᱵᱤᱦᱟᱨ ᱟᱨ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱫᱚ ᱥᱤᱱᱫᱷᱩᱼᱜᱟᱝᱱᱟᱹᱭ ᱴᱟᱺᱰᱤ ᱨᱮ ᱢᱮᱱᱟᱜᱼᱟ ᱾ ᱡᱷᱟᱨᱠᱷᱚᱸᱰ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱵᱩᱨᱩ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱳᱰᱤᱥᱟ ᱫᱚ ᱥᱟᱢᱟᱝ ᱫᱷᱟᱨᱮ ᱟᱨ ᱫᱟᱠᱠᱟᱱ ᱵᱩᱨᱩ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱚᱞᱠᱟᱛᱟ ᱫᱚ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱠᱚᱞᱠᱟᱛᱟ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱫᱚ ᱫᱤᱥᱚᱢ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱵᱷᱩᱴᱟᱱ, ᱱᱮᱯᱟᱞ ᱟᱨ ᱠᱚᱧᱮ ᱨᱮ ᱥᱤᱠᱠᱤᱢ ᱯᱚᱱᱚᱛ, ᱯᱟᱪᱮ ᱨᱮ ᱩᱛᱛᱚᱨ ᱯᱨᱚᱫᱮᱥ ᱟᱨ ᱪᱷᱚᱛᱤᱥᱜᱚᱰ ᱯᱚᱱᱚᱛ, ᱮᱛᱚᱢ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱟᱨ ᱥᱟᱢᱟᱝ ᱨᱮ ᱵᱟᱝᱞᱟᱫᱮᱥ ᱫᱤᱥᱚᱢ ᱛᱮ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱮᱛᱚᱢᱼᱥᱟᱢᱟᱝ ᱨᱮ ᱵᱮᱝᱜᱚᱞ ᱫᱚᱨᱭᱟ ᱛᱮᱦᱚᱸ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱧᱮ ᱥᱟᱢᱟᱝ ᱨᱮ ᱱᱮᱨᱨᱚᱣ ᱥᱤᱞᱤᱜᱩᱲᱤ ᱰᱟᱦᱟᱨ ᱦᱚᱛᱮᱛᱮ ᱠᱚᱸᱧᱮᱼᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱮᱭᱟᱭ ᱯᱚᱱᱚᱛ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱥᱮᱪᱮᱫ
ᱱᱟᱞᱚᱱᱫᱟ, ᱯᱩᱥᱯᱟᱜᱤᱨᱤ ᱟᱨ ᱵᱤᱠᱨᱟᱢᱥᱤᱞᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱥᱟᱢᱟᱝ ᱥᱤᱧᱚᱛ ᱨᱮ ᱞᱟᱯᱷᱟᱝ ᱥᱮᱪᱮᱫ ᱧᱩᱛᱩᱢ ᱛᱮ ᱵᱤᱠᱟᱹᱣᱚᱜ ᱠᱟᱱ ᱛᱟᱦᱮᱸ ᱠᱟᱱᱟ ᱾ ᱱᱟᱜᱟᱢ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ ᱯᱟᱹᱦᱤᱞ ᱢᱟᱨᱟᱝ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ ᱢᱩᱫᱽ ᱨᱮ ᱵᱤᱦᱟᱨ ᱨᱮᱭᱟᱜ ᱱᱟᱞᱚᱱᱫᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱟᱦᱮᱸ ᱠᱟᱱᱟ ᱟᱨ ᱟᱨ ᱞᱟᱯᱷᱟᱝ ᱥᱮᱪᱮᱫ ᱞᱟᱹᱜᱤᱫ ᱱᱮᱼᱦᱟᱹᱞᱤ ᱜᱮ ᱰᱩᱱᱰᱷᱟᱹᱣ ᱧᱟᱢ ᱟᱠᱟᱱᱟ ᱳᱰᱤᱥᱟ ᱨᱮᱭᱟᱜ ᱯᱩᱥᱯᱟ ᱜᱤᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱥᱮᱪᱮᱫ ᱨᱮᱭᱟᱜ ᱟᱹᱰᱤ ᱵᱟᱹᱲᱛᱤ ᱵᱚᱱᱚᱫᱚᱞ ᱦᱚᱭ ᱟᱠᱟᱱᱟ ᱾ ᱯᱟᱹᱴᱷᱩᱣᱟᱹ ᱠᱚᱣᱟᱜ ᱡᱟᱹᱨᱩᱲᱚᱜᱼᱟ ᱠᱚ ᱯᱩᱨᱟᱹᱣ ᱞᱟᱹᱜᱤᱫ ᱟᱭᱢᱟ ᱱᱟᱣᱟ ᱱᱟᱣᱟ ᱟᱠᱷᱲᱟ ᱠᱚ ᱛᱮᱭᱟᱨ ᱟᱠᱟᱱᱟ ᱾
ᱥᱚᱦᱨᱤ ᱴᱚᱴᱷᱟ
ᱥᱟᱢᱟᱝ ᱥᱤᱧᱚᱛ ᱨᱮ ᱟᱹᱰᱤ ᱜᱟᱱ ᱢᱟᱨᱮ ᱥᱚᱦᱚᱨ ᱵᱟᱥᱟ ᱞᱮᱱ ᱛᱟᱦᱮᱸᱫ ᱾ ᱚᱸᱰᱮ ᱠᱷᱚᱱ ᱢᱩᱬ ᱛᱟᱦᱮᱸ ᱠᱟᱱᱟ ᱼ ᱯᱟᱴᱞᱤᱯᱩᱛᱨᱟ, ᱵᱟᱬᱜᱚᱲ, ᱛᱟᱢᱨᱚᱞᱤᱯᱛᱟ, ᱪᱚᱸᱯᱟᱯᱩᱨᱤ, ᱪᱚᱸᱫᱽᱨᱚᱠᱮᱛᱩᱜᱚᱲ, ᱫᱚᱸᱛᱚᱯᱩᱨᱟ, ᱜᱚᱣᱲᱟ, ᱠᱚᱴᱚᱠ, ᱥᱤᱥᱩᱯᱟᱞᱜᱚᱲ, ᱛᱚᱥᱞᱤ, ᱜᱟᱭᱟ, ᱡᱟᱣᱜᱚᱰᱟ, ᱯᱚᱸᱰᱩᱣᱟ, ᱨᱟᱡᱟᱯᱩᱨ, ᱚᱥᱩᱨᱜᱚᱲ ᱟᱨ ᱵᱮᱭᱥᱟᱞᱤ ᱾
ᱯᱚᱪᱷᱤᱢ ᱵᱟᱝᱞᱟ
ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱚᱞᱠᱟᱛᱟ, ᱑᱙᱑᱑ ᱫᱷᱟᱨᱤᱡ ᱫᱚ ᱵᱽᱨᱤᱴᱤᱥ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱜᱟᱲ, ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱢᱟᱦᱟᱱᱚᱜᱚᱨ ᱟᱨ ᱠᱟᱹᱣᱰᱤ ᱟᱹᱨᱤ ᱞᱮᱠᱟᱛᱮ ᱠᱮᱴᱮᱡ ᱥᱚᱦᱚᱨ ᱠᱟᱱᱟ ᱟᱨ ᱥᱤᱧᱚᱛ ᱨᱮ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱟᱨ ᱡᱮᱜᱮᱫ ᱨᱮ ᱟᱹᱰᱤ ᱞᱚᱜᱚᱱ ᱵᱟᱲᱦᱟᱜ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾ ᱱᱚᱶᱟ ᱠᱚᱢᱮᱨᱥᱤᱭᱟᱞ ᱟᱨ ᱥᱟᱢᱟᱝ ᱟᱨ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱠᱚᱢᱮᱨᱥᱤᱭᱟᱞ ᱨᱟᱡᱽᱜᱟᱲ ᱨᱮᱱᱟᱜ ᱢᱩᱬ ᱛᱟᱞᱢᱟ ᱦᱚᱸ ᱢᱮᱱᱟᱜᱼᱟ ᱾ ᱠᱚᱞᱠᱟᱛᱟ ᱟᱹᱰᱤ ᱞᱚᱜᱚᱱ ᱛᱮ ᱟᱡᱟᱜ ᱟᱡ ᱫᱚ ᱟᱭᱤᱴᱤ ᱟᱨ ᱟᱭᱤᱴᱤᱤᱮᱥ ᱞᱟᱹᱜᱤᱫ ᱛᱮ ᱜᱚᱴᱟ ᱥᱩᱵᱷᱤᱫᱟ ᱠᱷᱚᱱ ᱞᱮᱭᱥ ᱥᱚᱦᱚᱨ ᱵᱮᱱᱟᱣ ᱞᱟᱹᱜᱤᱫ ᱛᱮ ᱞᱚᱜᱚᱱ ᱛᱮ ᱵᱚᱫᱚᱞᱚᱜ ᱠᱟᱱᱟ ᱟᱨ ᱯᱷᱟᱭᱱᱮᱱᱥᱚᱞ ᱟᱣᱩᱴᱥᱚᱨᱥᱤᱝ ᱦᱟᱵᱽ ᱟᱨ ᱥᱮᱴᱮᱞᱟᱭᱤᱴ ᱥᱟᱞᱴ ᱞᱮᱠ ᱟᱨ ᱨᱟᱡᱟᱨᱦᱟᱴᱼᱱᱤᱭᱩ ᱴᱟᱣᱩᱱ ᱫᱚ ᱥᱤᱧᱚᱛ ᱨᱮᱱᱟᱜ ᱟᱭᱤᱴᱤ ᱟᱨ ᱯᱷᱟᱭᱱᱮᱱᱥᱚᱞ ᱵᱩᱢ ᱫᱚ ᱚᱡᱚᱱ ᱠᱟᱛᱮ ᱤᱫᱤ ᱭᱟᱠᱚ ᱾ ᱠᱚᱞᱠᱟᱛᱟ ᱨᱮ ᱟᱹᱰᱤ ᱜᱟᱱ ᱥᱮᱴᱮᱞᱟᱭᱤᱴ ᱦᱚᱸ ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱛᱟᱨᱟ ᱥᱟᱞᱴ ᱞᱮᱠ, ᱨᱟᱡᱟᱨᱦᱟᱴᱼᱱᱤᱭᱩ ᱴᱟᱣᱩᱱ, ᱠᱚᱞᱠᱟᱛᱟ ᱯᱟᱪᱮ ᱡᱮᱡᱟᱹᱛᱤᱭᱟᱹᱨᱤ ᱥᱚᱦᱚᱨ, ᱠᱟᱞᱭᱟᱱᱤ, ᱠᱚᱞᱠᱟᱛᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱤᱭᱟ ᱨᱟᱹᱥᱠᱟᱹ ᱥᱚᱦᱚᱨ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾ ᱟᱫᱚ, ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱟᱥᱟᱱᱥᱳᱞ, ᱫᱩᱨᱜᱟᱯᱩᱨ, ᱥᱤᱞᱤᱜᱩᱲᱤ ᱛᱟᱞᱟ ᱛᱮ ᱥᱚᱦᱚᱨ ᱞᱚᱜᱚᱱ ᱛᱮ ᱥᱚᱦᱚᱨᱤ ᱴᱚᱴᱷᱟ ᱵᱟᱲᱦᱟᱜ ᱠᱟᱱᱟ ᱾ ᱯᱚᱪᱷᱤᱢ ᱵᱟᱝᱞᱟ ᱫᱚ ᱥᱤᱧᱚᱛ ᱞᱟᱹᱜᱤᱫ ᱛᱮ ᱮᱴᱟᱜ ᱡᱚᱛᱚ ᱥᱟᱢᱟᱝ ᱯᱚᱱᱚᱛ ᱨᱮ ᱜᱩᱴ ᱰᱚᱢᱮᱥᱴᱤᱠ ᱵᱮᱱᱟᱣ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱜᱚᱲᱚ ᱮᱢᱚᱜᱟᱦ ᱠᱟᱱᱟ ᱟᱨ ᱱᱚᱶᱟ ᱥᱤᱧᱚᱛ ᱨᱮ ᱟᱹᱰᱤ ᱞᱚᱜᱚᱱ ᱛᱮ ᱩᱴᱷᱱᱟᱹᱣᱟᱜ ᱯᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾
ᱵᱤᱦᱟᱨ ᱟᱨ ᱡᱷᱟᱨᱠᱷᱚᱸᱰ
ᱵᱤᱦᱟᱨ ᱨᱮ ᱯᱟᱴᱱᱟ, ᱵᱷᱟᱜᱚᱞᱯᱩᱨ, ᱫᱚᱨᱵᱷᱚᱝᱜᱟ, ᱢᱩᱡᱚᱯᱷᱚᱨᱯᱩᱨ, ᱜᱟᱭᱟ ᱟᱨ ᱯᱩᱨᱱᱤᱭᱟ ᱞᱟᱹᱠᱛᱤᱭᱟᱱ ᱥᱚᱦᱨᱤ ᱴᱚᱴᱷᱟ ᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱨᱮ ᱢᱩᱬ ᱥᱚᱦᱨᱤ ᱴᱚᱴᱷᱟ ᱨᱮ ᱢᱩᱬ ᱞᱮᱠᱟᱛᱮ ᱨᱟᱺᱪᱤ, ᱡᱟᱢᱥᱮᱫᱽᱯᱩᱨ, ᱵᱚᱠᱟᱨᱚ, ᱫᱮᱣᱜᱷᱚᱨ, ᱦᱟᱡᱟᱨᱤᱵᱟᱜᱽ ᱟᱨ ᱫᱷᱟᱱᱵᱟᱫᱽ ᱞᱮᱠᱟᱱᱟᱜ ᱤᱱᱰᱟᱥᱴᱨᱤᱭᱟᱞ ᱥᱚᱦᱚᱨ ᱨᱮᱱᱟᱜ ᱥᱟᱥᱚᱱᱚᱜ ᱠᱟᱱᱟ ᱾
ᱯᱟᱴᱱᱟ ᱫᱚ ᱵᱤᱦᱟᱨ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ, ᱱᱚᱶᱟ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱥᱚᱦᱚᱨ ᱠᱟᱱᱟ ᱟᱨ ᱥᱟᱢᱟᱝ ᱥᱤᱧᱚᱛ ᱨᱮ ᱫᱚᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ, ᱤᱱᱰᱟᱥᱴᱨᱤᱭᱟᱞ ᱟᱨ ᱥᱮᱪᱮᱫ ᱛᱟᱞᱢᱟ ᱢᱮᱱᱟᱜᱼᱟ ᱾ ᱯᱟᱴᱱᱟ ᱡᱮᱜᱮᱫ ᱨᱮᱱᱟᱜ ᱟᱹᱰᱤ ᱢᱟᱨᱮ ᱥᱟᱨᱟ ᱞᱮᱛᱟᱨ ᱵᱟᱥᱟ ᱟᱠᱟᱱ ᱴᱷᱟᱶ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱢᱟᱨᱮ ᱯᱟᱴᱱᱟ, ᱡᱟᱦᱟᱸ ᱯᱟᱴᱞᱤᱯᱩᱛᱨᱚ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱦᱚᱨᱭᱚᱸᱠᱟ, ᱱᱚᱸᱫᱟ, ᱢᱳᱭᱨᱭᱚ, ᱥᱩᱸᱜᱽ, ᱜᱩᱯᱴ ᱟᱨ ᱯᱟᱞ ᱵᱷᱤᱛᱤᱨ ᱨᱤᱱᱤᱡ ᱢᱚᱜᱚᱫᱷ ᱥᱚᱢᱟᱨᱟᱡᱽ ᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾
ᱳᱰᱤᱥᱟ
ᱵᱷᱩᱵᱽᱱᱮᱥᱚᱨ ᱫᱚ ᱳᱰᱤᱥᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱮᱴᱟᱜ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱠᱚᱴᱚᱠ, ᱵᱚᱨᱦᱚᱢᱯᱩᱨ, ᱨᱟᱩᱨᱠᱮᱞᱟ, ᱯᱟᱨᱟᱫᱤᱯ, ᱡᱟᱡᱽᱯᱩᱨ, ᱵᱷᱚᱫᱽᱨᱚᱠ, ᱵᱟᱞᱮᱥᱚᱨ, ᱥᱚᱢᱵᱚᱞᱯᱩᱨ ᱟᱨ ᱯᱩᱨᱤ ᱢᱮᱱᱟᱜᱼᱟ ᱾ ᱨᱟᱡᱽᱜᱟᱲ ᱥᱚᱦᱚᱨ ᱨᱮ ᱒᱐᱐᱐ ᱠᱷᱚᱱ ᱰᱮᱦᱮᱨ ᱵᱚᱪᱷᱚᱨ ᱨᱮᱱᱟᱜ ᱢᱤᱫᱴᱟᱹᱝ ᱡᱤᱞᱤᱧ ᱱᱟᱜᱟᱢ ᱠᱟᱱᱟ, ᱱᱚᱶᱟ ᱪᱮᱰᱤ ᱵᱚᱝᱥᱚ ᱠᱷᱚᱱ ᱮᱦᱚᱵ ᱞᱮᱱᱟ ᱛᱟᱦᱮᱸᱫ, ᱱᱚᱣᱟ ᱢᱮᱱᱟᱜ ᱦᱟᱱᱛᱟᱨᱟ ᱵᱷᱩᱵᱽᱱᱮᱥᱚᱨ ᱥᱩᱨ ᱨᱮ ᱥᱤᱥᱩᱯᱟᱞᱜᱚᱲ ᱫᱚ ᱨᱟᱡᱽᱜᱟᱲ ᱞᱮᱠᱟᱛᱮ ᱫᱚᱦᱚ ᱞᱮᱱᱟ ᱛᱟᱦᱮᱸᱫ ᱾ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ, ᱵᱷᱩᱵᱽᱱᱮᱰᱚᱨ ᱫᱚ ᱵᱷᱮᱡᱟᱨᱼᱵᱷᱮᱡᱟᱨ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱡᱮᱞᱮᱠᱟ ᱼ ᱛᱚᱥᱟᱞᱤ, ᱠᱚᱞᱤᱝ, ᱱᱚᱜᱽᱨᱤ, ᱱᱚᱜᱚᱨ ᱠᱚᱞᱤᱝ, ᱮᱠᱢᱚᱨᱟ ᱠᱟᱱᱚᱱ, ᱮᱠᱢᱚᱨᱟ ᱴᱚᱴᱷᱟ ᱟᱨ ᱢᱚᱱᱫᱤᱨ ᱢᱟᱞᱤᱱᱤ ᱱᱚᱜᱽᱨᱤ (ᱢᱚᱱᱫᱤᱨᱟᱜ ᱥᱚᱦᱚᱨ) ᱟᱨᱵᱟᱝ ᱥᱤᱧᱚᱛ ᱨᱮᱱᱟᱜ ᱢᱚᱱᱫᱤᱨ ᱥᱚᱦᱚᱨ ᱾ ᱳᱰᱤᱥᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ, ᱵᱷᱩᱵᱽᱱᱮᱥᱚᱨ ᱱᱤᱛᱚᱜ ᱫᱚ ᱱᱚᱶᱟ ᱴᱚᱴᱷᱟ ᱨᱮ ᱠᱟᱹᱣᱰᱤ ᱟᱹᱨᱤ ᱟᱨ ᱫᱷᱚᱨᱢᱤᱠ ᱞᱟᱹᱠᱛᱤᱭᱟᱱ ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱾
ᱥᱟᱢᱟᱝ ᱥᱤᱧᱚᱛ, ᱢᱩᱬ ᱞᱮᱠᱟᱛᱮ ᱳᱰᱤᱥᱟ ᱟᱨ ᱡᱷᱟᱨᱠᱷᱚᱸᱰ ᱨᱮ ᱠᱤᱥᱟᱹᱬ ᱢᱟᱭᱱᱤᱡᱽ ᱵᱮᱵᱚᱥᱛᱟ ᱢᱮᱱᱟᱜᱼᱟ, ᱚᱠᱚᱭᱟᱜ ᱚᱸᱰᱚᱠᱚᱜ ᱱᱤᱭᱟᱹ ᱵᱟᱱᱟᱨ ᱯᱚᱱᱚᱛ ᱨᱮ ᱠᱟᱹᱣᱰᱤ ᱟᱹᱨᱤ ᱫᱚᱱ ᱦᱮᱡ ᱟᱠᱟᱱᱟ ᱾ ᱳᱰᱤᱥᱟ ᱟᱨ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱰᱤ ᱜᱟᱱ ᱥᱚᱦᱚᱨ ᱨᱮ ᱠᱟᱞᱤᱝᱱᱚᱜᱚᱨ, ᱚᱱᱩᱜᱩᱲ, ᱯᱟᱨᱟᱫᱤᱯ, ᱛᱟᱞᱪᱮᱨ, ᱨᱟᱩᱨᱠᱮᱞᱟ, ᱡᱚᱫᱟ, ᱵᱚᱲᱵᱤᱞ, ᱪᱚᱣᱰᱣᱟᱨ, ᱡᱷᱟᱨᱥᱩᱜᱩᱰᱟ, ᱡᱟᱢᱥᱮᱫᱽᱯᱩᱨ, ᱵᱚᱠᱟᱨᱚ, ᱫᱷᱟᱱᱵᱟᱫᱽ ᱟᱨ ᱨᱟᱺᱪᱤ ᱨᱮ ᱟᱹᱰᱤ ᱜᱟᱱ ᱢᱟᱭᱱᱤᱡᱽ ᱛᱷᱟᱯᱚᱱ ᱤᱱᱰᱟᱥᱴᱨᱤᱭᱟᱞ ᱛᱷᱟᱯᱚᱱ ᱟᱠᱟᱱᱟ ᱾
ᱯᱟᱹᱨᱥᱤ
ᱵᱟᱝᱞᱟ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ ᱾ ᱦᱤᱱᱫᱤ, ᱵᱷᱚᱡᱽᱯᱩᱨᱤ, ᱢᱮᱭᱛᱷᱤᱞᱤ, ᱢᱚᱜᱚᱦᱤ ᱟᱨ ᱩᱨᱫᱩ ᱫᱚ ᱵᱤᱦᱟᱨ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ ᱾ ᱦᱤᱱᱫᱤ, ᱥᱟᱱᱛᱟᱲᱤ, ᱠᱷᱚᱨᱴᱷᱟ ᱟᱨ ᱱᱟᱜᱽᱯᱩᱨᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ; ᱟᱫᱚ, ᱛᱟᱨᱟ ᱟᱹᱫᱤᱵᱟᱹᱥᱤ ᱟᱠᱚᱣᱟᱜ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱛᱮᱠᱚ ᱨᱚᱲᱟ ᱾ ᱡᱷᱟᱨᱠᱷᱚᱸᱰ ᱫᱚ ᱟᱸᱜᱤᱠᱟ, ᱵᱟᱝᱞᱟ, ᱵᱷᱚᱡᱽᱯᱩᱨᱤ, ᱦᱳ, ᱠᱷᱟᱲᱤᱭᱟ, ᱠᱩᱨᱩᱠᱷ, ᱠᱷᱚᱨᱴᱷᱟ, ᱠᱩᱲᱢᱟᱞᱤ, ᱢᱚᱜᱚᱦᱤ, ᱢᱮᱭᱛᱷᱤᱞᱤ, ᱢᱩᱱᱰᱟᱨᱤ, ᱱᱟᱜᱽᱯᱩᱨᱤ, ᱩᱰᱤᱭᱟᱹ, ᱥᱟᱱᱛᱟᱲᱤ ᱟᱨ ᱩᱨᱫᱩ ᱫᱚ ᱫᱚᱥᱟᱨ ᱯᱟᱹᱨᱥᱤ ᱨᱮ ᱢᱮᱱᱟᱜᱼᱟ ᱾ ᱩᱰᱤᱭᱟᱹ ᱫᱚ ᱳᱰᱤᱥᱟ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ ᱾ ᱩᱰᱤᱭᱟᱹ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱢᱩᱬ ᱥᱮᱪᱮᱫ ᱯᱟᱹᱨᱥᱤ ᱠᱟᱱᱟ ᱟᱨ ᱛᱩᱨᱩᱭ ᱟᱱᱟᱜ ᱥᱤᱧᱚᱛᱤᱭᱟᱹ ᱯᱟᱹᱨᱥᱤ ᱠᱟᱱᱟ ᱡᱟᱦᱟᱸ ᱫᱚ ᱢᱟᱨᱮ ᱤᱫᱤ ᱛᱮ ᱟᱨ ᱮᱴᱟᱜ ᱯᱟᱹᱨᱥᱤ ᱠᱷᱚᱱ ᱩᱫᱷᱟᱹᱨ ᱵᱟᱝ ᱦᱟᱛᱟᱣ ᱞᱮᱠᱟᱛᱮ ᱢᱤᱫ ᱥᱮᱪᱮᱫ ᱯᱟᱹᱨᱥᱤ ᱠᱚ ᱢᱟᱱᱟᱣᱟ ᱾
ᱱᱚᱣᱟ ᱮᱞᱟᱠᱟ ᱨᱮᱫᱚ ᱨᱚᱨᱚᱲ ᱯᱟᱹᱨᱥᱤ ᱫᱚ ᱤᱱᱰᱚᱼᱟᱨᱭᱟᱱ ᱯᱟᱹᱨᱥᱤ ᱢᱚᱜᱚᱫᱷᱤ ᱯᱨᱟᱠᱨᱤᱛ ᱠᱷᱚᱱ ᱚᱸᱰᱚᱠᱚᱜᱼᱟ, ᱱᱚᱣᱟ ᱢᱟᱨᱮ ᱢᱚᱜᱚᱫᱷ ᱨᱮᱠᱚ ᱨᱚᱲᱟ ᱛᱟᱦᱮᱸᱫ ᱾ ᱩᱰᱤᱭᱟᱹ, ᱳᱰᱨᱟ ᱢᱚᱜᱚᱫᱷ ᱯᱨᱟᱠᱨᱤᱛ ᱠᱷᱚᱱ ᱢᱤᱫ ᱵᱮᱜᱷᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱚᱸᱰᱚᱠᱚᱜᱼᱟ ᱟᱨ ᱙ ᱟᱱᱟᱜ ᱥᱟᱭ ᱥᱮᱨᱢᱟ ᱚᱠᱛᱚ ᱨᱮᱱᱟᱜ ᱥᱩᱨᱥᱩᱯᱩᱨ ᱢᱮᱭᱛᱷᱤᱞᱤ ᱨᱮᱱᱟᱜ ᱜᱚᱴᱟ ᱥᱮᱫ ᱠᱷᱚᱱ ᱚᱸᱰᱚᱠᱚᱜᱼᱟ ᱾
ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱠᱟᱹᱡ ᱮᱞ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱟᱥᱴᱨᱚᱥᱤᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱟᱨ ᱫᱨᱟᱵᱤᱲ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱢᱩᱸᱰᱟᱹ ᱪᱟᱸᱜᱟ ᱠᱷᱚᱱ ᱢᱮᱱᱟᱜᱼᱟ ᱾ ᱟᱥᱴᱨᱚᱼᱮᱥᱤᱭᱟᱭ ᱯᱟᱹᱨᱥᱤ ᱨᱮᱱᱟᱜ ᱢᱩᱬ ᱞᱮᱠᱟᱛᱮ ᱢᱩᱱᱰᱟᱨᱤ, ᱥᱟᱱᱛᱟᱲᱤ ᱟᱨ ᱦᱚ ᱥᱮᱞᱮᱫ ᱢᱮᱱᱟᱜᱼᱟ ᱾ ᱫᱨᱟᱵᱤᱲ ᱯᱟᱹᱨᱥᱤ ᱨᱮ ᱠᱩᱨᱩᱠᱷ, ᱠᱩᱭ ᱟᱨ ᱯᱮᱸᱜᱚ ᱥᱮᱞᱮᱫ ᱢᱮᱱᱟᱜᱼᱟ ᱾
ᱡᱟᱦᱟᱡᱽ ᱜᱷᱟᱴ
ᱥᱟᱢᱟᱝ ᱥᱤᱧᱚᱛ ᱨᱮ ᱠᱚᱞᱠᱟᱛᱟ ᱡᱟᱦᱟᱡᱽ ᱜᱷᱟᱴ, ᱯᱟᱨᱟᱫᱤᱯ ᱡᱟᱦᱟᱡᱽ ᱜᱷᱟᱴ, ᱫᱷᱟᱢᱨᱟ ᱡᱟᱦᱟᱡᱽ ᱜᱷᱟᱴ ᱟᱨ ᱦᱟᱞᱫᱤᱭᱟ ᱡᱟᱦᱟᱡᱽ ᱜᱷᱟᱴ ᱔ ᱢᱩᱬ ᱡᱟᱦᱟᱡᱽ ᱜᱷᱟᱴ ᱢᱮᱱᱟᱜᱼᱟ ᱾ ᱠᱩᱞᱯᱤ ᱡᱟᱦᱟᱡᱽ ᱜᱷᱟᱴ, ᱜᱚᱯᱟᱞᱯᱩᱨ ᱡᱟᱦᱟᱡᱽ ᱜᱷᱟᱴ, ᱥᱟᱢᱟᱝ ᱥᱤᱧᱚᱛ ᱨᱮ ᱦᱩᱰᱤᱧ ᱡᱟᱦᱟᱡᱽ ᱜᱷᱟᱴ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱴᱚᱴᱷᱟ
ᱦᱚᱲ ᱮᱞ ᱞᱮᱠᱟᱛᱮ ᱢᱟᱦᱟᱫᱮᱥ ᱨᱮᱭᱟᱜ ᱞᱤᱥᱴ
ᱱᱚᱶᱟ ᱫᱚ ᱦᱚᱲ ᱮᱞ ᱞᱮᱠᱟᱛᱮ ᱢᱟᱦᱟᱫᱮᱥ ᱨᱮᱭᱟᱜ ᱞᱤᱥᱴ ᱠᱟᱱᱟ
ᱦᱚᱲ ᱮᱞ ᱦᱟᱹᱴᱤᱝ
Notes:
^ The United Nations geoscheme includes Afghanistan and Iran in Southern Asia.
† The United Nations geoscheme includes Mexico in Central America.
~ The United Nations geoscheme includes The Bahamas and the Turks and Caicos Islands in the Caribbean.
ᱥᱟᱹᱠᱷᱭᱟᱹᱛ
ᱛᱷᱚᱠ : ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱠᱷᱟᱲᱟᱝ ᱜᱟᱰᱟ
ᱱᱚᱣᱟ ᱠᱷᱟᱲᱟᱝ ᱜᱟᱰᱟ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱜᱟᱰᱟ ᱠᱟᱱᱟ ᱾ ᱱᱚᱣᱟ ᱥᱚᱵᱚᱨᱱᱟᱠᱟ ᱜᱟᱰᱟ ᱨᱮᱱᱟᱜ ᱢᱩᱬ ᱜᱚᱲᱚ ᱤᱡ ᱜᱟᱰᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾ ᱱᱚᱣᱟ ᱡᱟᱢᱥᱮᱫᱽᱯᱩᱨ ᱨᱮᱱᱟᱜ ᱟᱫᱤᱛᱯᱩᱨ ᱴᱚᱴᱷᱟ ᱞᱮᱠᱟᱛᱮ ᱞᱤᱸᱡᱤᱱ ᱠᱟᱱᱟ ᱾
ᱱᱚᱣᱟ ᱳᱰᱤᱥᱟ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱡᱤᱞᱞᱟᱹ ᱨᱮ, ᱫᱚᱨᱵᱟᱨᱢᱮᱞᱟ ᱯᱚᱨᱵᱟᱛ ᱨᱮᱱᱟᱜ ᱠᱚᱧᱮ ᱰᱷᱚᱞᱟᱱ (slope) ᱟᱨ ᱛᱩᱸᱜᱽᱨᱩ ᱵᱩᱨᱩ ᱨᱮᱱᱟᱜ ᱯᱟᱪᱮ ᱫᱷᱚᱞᱟᱱ (slope) ᱨᱮ ᱦᱤᱡᱩᱜᱼᱟ ᱾ ᱥᱤᱢᱲᱤᱯᱟᱲ ᱢᱟᱥᱤᱯᱷ ᱨᱮᱱᱟᱜ ᱾ ᱱᱚᱣᱟ ᱨᱟᱭᱨᱚᱝᱯᱩᱨ ᱞᱮᱠᱟᱛᱮ ᱞᱤᱸᱡᱤᱱ ᱠᱟᱱᱟ ᱟᱨ ᱥᱟᱹᱨᱟᱹᱭᱠᱮᱞᱟ ᱨᱮᱱᱟᱜ ᱠᱚᱧᱮ ᱥᱮᱫ ᱥᱮᱱᱚᱜ ᱟ ᱾ ᱟᱨ ᱟᱨᱦᱚᱸ ᱥᱟᱢᱟᱝ, ᱠᱚᱧᱮ ᱯᱟᱪᱮ ᱡᱟᱢᱥᱮᱫᱽᱯᱩᱨ ᱨᱮ ᱥᱚᱵᱚᱨᱱᱟᱠᱷᱟ ᱨᱮ ᱵᱚᱞᱚ ᱮᱱᱟ ᱾ ᱳᱰᱤᱥᱟ ᱨᱮ ᱱᱚᱣᱟ ᱜᱚᱲᱚ ᱤᱡ ᱜᱟᱰᱟ ᱨᱮ ᱞᱮᱝᱜᱟ ᱥᱮᱫ ᱠᱷᱟᱲᱟᱝ ᱥᱮᱞᱮᱫ ᱟᱠᱟᱱᱟ ; ᱠᱟᱸᱫᱽᱨᱤᱭᱟ, ᱱᱩᱥᱟ ᱟᱨ ᱵᱚᱨᱦᱟᱭ ᱡᱚᱡᱚᱢ ᱥᱮᱫ ; ᱟᱨ ᱞᱮᱝᱜᱟ ᱥᱮᱫ ᱠᱚᱨᱚᱧᱡᱤᱭᱟᱹ ᱾ ᱠᱚᱨᱚᱧᱡᱤᱭᱟᱹ ᱥᱟᱶᱛᱮ ᱡᱟᱸᱠᱥᱚᱱ ᱞᱟᱛᱟᱨ ᱙ ᱠᱤᱞᱚᱢᱤᱴᱚᱨ (᱖ ᱢᱤᱞ) ᱞᱟᱹᱜᱤᱫ, ᱠᱷᱟᱲᱟᱝ ᱜᱟᱰᱟ ᱳᱰᱤᱥᱟ ᱟᱨ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱛᱟᱞᱟ ᱛᱮ ᱥᱤᱢᱟᱹ ᱵᱮᱱᱟᱣᱟ ᱾ ᱡᱷᱟᱨᱠᱷᱚᱸᱰ ᱨᱮ ᱵᱚᱞᱚ ᱠᱟᱛᱮ ᱛᱟᱭᱚᱢ ᱱᱩᱭ ᱜᱚᱲᱚ ᱤᱡ ᱜᱟᱰᱟ ᱨᱮ ᱞᱮᱝᱜᱟ ᱥᱮᱫ ᱴᱚᱨᱚ ᱟᱨ ᱤᱞᱤ ᱜᱮᱭᱨᱟ ᱥᱮᱞᱮᱫ ᱟᱠᱟᱱᱟ ᱾ ᱱᱚᱣᱟ ᱢᱩᱪᱟᱹᱫ ᱢᱩᱬ ᱜᱚᱲᱚ ᱤᱡ ᱜᱟᱰᱟ ᱠᱟᱱᱟ, ᱞᱮᱝᱜᱟ ᱥᱮᱫ ᱠᱷᱚᱱ ᱵᱚᱞᱚ ᱠᱟᱛᱮ, ᱑᱗ ᱠᱤᱞᱟᱢᱤᱴᱚᱨ (᱑᱑ ᱢᱤᱞ), ᱡᱮᱞᱮᱠᱟ ᱜᱟᱰᱟ ᱞᱤᱸᱡᱤᱱᱟ, ᱩᱱᱤᱭᱟᱜ ᱢᱚᱪᱟ ᱪᱮᱛᱟᱱ ᱛᱮ ᱾
ᱠᱮᱡ ᱠᱷᱟᱲᱟᱝ ᱜᱷᱟᱴᱤ ᱚᱥᱟᱨ ᱜᱮᱭᱟ ᱟᱨ ᱦᱩᱲᱩ ᱯᱩᱭᱞᱩ ᱤᱨ ᱢᱮᱱᱟᱜᱼᱟ ᱾ ᱢᱮᱬᱦᱮᱫ ᱫᱷᱤᱨᱤ ᱨᱮᱱᱟᱜ ᱠᱷᱟᱫᱟᱱ ᱠᱷᱟᱲᱟᱝ ᱜᱟᱵᱟ ᱨᱮᱭᱟᱜ ᱢᱩᱬᱫᱟᱦ ᱨᱮᱱᱟᱜ ᱵᱩᱨᱩ ᱨᱮ ᱥᱟᱹᱛ ᱟᱠᱚ, ᱟᱨ ᱡᱟᱢᱥᱮᱫᱽᱯᱩᱨ ᱨᱮ ᱢᱤᱫ ᱥᱴᱤᱞ ᱯᱞᱟᱸᱴ ᱢᱮᱱᱟᱜᱼᱟ ᱾ ᱠᱷᱟᱲᱟᱝ ᱰᱮᱢ ᱳᱰᱤᱥᱟ ᱨᱮᱱᱟᱜ ᱤᱪᱟᱹ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱜᱟᱰᱟ ᱛᱷᱚᱠ:ᱳᱰᱤᱭᱟ ᱨᱮᱱᱟᱜ ᱜᱟᱰᱟ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱜᱟᱰᱟ
ᱢᱟᱨᱥᱟᱞ ᱢᱟᱱᱰᱣᱟ ᱯᱨᱚᱰᱚᱠᱥᱚᱱ
ᱱᱟᱜᱟᱢ
ᱢᱢ ᱯᱨᱚᱰᱚᱠᱥᱚᱱ ᱫᱚ ᱒᱐᱑᱖ ᱨᱮ ᱮᱷᱚᱵ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱠᱷᱚᱢ ᱢᱢ ᱯᱨᱚᱰᱚᱠᱥᱚᱱ ᱟᱭᱢᱟ ᱯᱨᱚᱡᱮᱠᱴ ᱮ ᱵᱮᱱᱟᱣ ᱟᱠᱟᱫ ᱟ ᱾ ᱥᱮᱨᱮᱧ ᱟᱞᱵᱚᱢ ᱵᱤᱱ ᱜᱤᱨᱟᱹ ᱯᱮᱲᱟ ᱠᱷᱚᱱ ᱜᱮ ᱱᱚᱣᱟ ᱯᱨᱚᱰᱚᱠᱥᱚᱱ ᱦᱟᱩᱥ ᱠᱟᱹᱢᱤ ᱮᱦᱚᱵ ᱞᱮᱫ ᱟ ᱾
ᱯᱷᱤᱪᱚᱨ ᱯᱷᱤᱞᱤᱢ
ᱥᱚᱵᱚᱨᱱᱟᱠᱟ ᱥᱩᱨᱩᱵᱟᱹᱞᱤ ᱯᱷᱤᱪᱚᱨ ᱯᱷᱤᱞᱤᱢ ᱒᱐᱑᱘ ᱥᱟᱞᱮ ᱨᱮ ᱥᱚᱦᱤᱫ ᱥᱢᱨᱩᱛᱤ ᱵᱷᱚᱵᱚᱱ, ᱵᱟᱨᱤᱯᱚᱫᱟ,ᱢᱚᱭᱩᱨᱵᱷᱚᱸᱡ ᱨᱮ ᱩᱪᱷᱟᱹᱱ ᱞᱮᱱᱟ ᱾ ᱢᱤᱫ ᱠᱩᱲᱤ ᱦᱚᱯᱚᱱᱟᱜ ᱡᱤᱣᱚᱱ ᱪᱮᱛᱟᱱ ᱨᱮ ᱛᱮᱭᱟᱨ ᱟᱠᱟᱱ ᱱᱚᱣᱟ ᱯᱷᱤᱞᱤᱢ ᱥᱟᱱᱟᱢ ᱥᱟᱱᱛᱟᱲ ᱥᱟᱶᱛᱟ ᱨᱤᱱ ᱦᱚᱲ ᱟᱨ ᱵᱟᱝ ᱥᱟᱱᱛᱟᱲᱤ ᱯᱟᱹᱨᱥᱤ ᱫᱩᱞᱟᱹᱲᱤᱭᱟᱹ ᱠᱚ ᱟᱹᱰᱤ ᱨᱟᱥᱠᱟᱹ ᱛᱮ ᱠᱚ ᱫᱟᱨᱟᱢ ᱞᱮᱫ ᱟ ᱾ ᱵᱟᱨᱤᱯᱚᱫᱟ ᱛᱟᱭᱟᱢ ᱢᱚᱭᱩᱨᱵᱷᱚᱸᱡ ᱨᱮᱱᱟᱜ ᱨᱟᱭᱨᱚᱝᱯᱩᱨ ᱵᱟᱡᱟᱨ,NALCO ᱱᱚᱜᱚᱨ ᱟᱨ ᱟᱭᱢᱟ ᱵᱟᱡᱟᱨ ᱠᱚᱨᱮ ᱱᱚᱣᱟ ᱯᱷᱤᱞᱤᱢ screening ᱟᱠᱟᱱᱟ ᱾ ᱱᱚᱣᱟ ᱯᱷᱤᱞᱤᱢ ᱨᱤᱡᱤᱡ ᱰᱟᱤᱨᱮᱠᱴᱚᱨ ᱫᱚ ᱥᱭᱟᱢ ᱥᱩᱱᱫᱚᱨ ᱢᱟᱡᱷᱤ ᱾ ᱥᱟᱨᱱᱟ ᱦᱟᱸᱥᱫᱟᱜ, ᱞᱚᱠᱷᱢᱤᱠᱟᱸᱛ ᱵᱟᱥᱠᱮ, ᱚᱨᱡᱩᱱᱨᱟᱡ ᱢᱩᱨᱢᱩ,ᱢᱚᱸᱜᱚᱞ ᱦᱟᱸᱥᱫᱟᱜ,ᱥᱩᱢᱤ ᱦᱮᱢᱵᱨᱚᱢ,ᱢᱳᱩ ᱢᱩᱨᱢᱩ ᱟᱨ ᱢᱚᱫᱚᱱ ᱢᱟᱡᱷᱤ ᱮᱢᱟᱱ ᱠᱚᱲᱟᱠᱟᱨ ᱱᱚᱣᱟ ᱯᱷᱤᱞᱤᱢ ᱨᱮ ᱮᱴᱟᱜ ᱮᱴᱟᱜ ᱵᱷᱩᱢᱤᱠᱟ ᱨᱮ ᱢᱮᱱᱟᱜ ᱠᱚᱣᱟ ᱾ Dance ᱠᱚᱨᱤᱳᱜᱨᱟᱯᱷᱤ ᱮᱢ ᱟᱠᱟᱫ ᱟᱭ ᱨᱟᱡᱮᱱᱫᱨᱚ ᱥᱳᱨᱮᱱ, ᱮᱰᱤᱴᱚᱨ ᱨᱟᱡ ᱢᱳᱦᱚᱱ ᱥᱚᱨᱮᱱ ᱟᱨ ᱠᱚᱥᱴᱭᱩᱢ ᱰᱤᱡᱟᱤᱱ ᱠᱤᱱ ᱮᱢ ᱟᱠᱟᱫ ᱟ ᱨᱟᱡᱮᱱᱫᱨᱚ ᱥᱳᱨᱮᱱ ᱟᱨ ᱥᱚᱠᱩᱱᱛᱚᱲᱟ ᱢᱟᱨᱱᱰᱤ ᱾